കൊറോണ വൈറസ്; മെഡിക്കല് മാസ്‌ക്കുകള് വില്‍ക്കുന്നതിനായുള്ള ഓണ്‍ലൈന് പരസ്യങ്ങള്‍ക്ക് വിലക്കേര്‍പ്പെടുത്തി ഇന്‍സ്റ്റഗ്രാമും ഫേസ്ബുക്കും - BIGNEWSLIVE | Latest Malayalam News\nബീജിങ്: കൊറോണ വൈറസ് ലോകത്താകമാനം പടര്‍ന്ന് പിടിക്കുന്ന സാഹചര്യത്തില് മെഡിക്കല് മാസ്‌ക്കുകള് വില്‍ക്കുന്നതിനായുള്ള ഓണ്‍ലൈന് പരസ്യങ്ങള്‍ക്ക് സോഷ്യല്‍മീഡിയ വിലക്കേര്‍പ്പെടുത്തി. സോഷ്യല്‍മീഡിയ സേവനദാതാക്കളായ ഇന്‍സ്റ്റഗ്രാമും ഫേസ്ബുക്കുമാണ് പരസ്യങ്ങള്‍ക്ക് വിലക്ക് ഏര്‍പ്പെടുത്തിയിരിക്കുന്നത്.\nവൈറസ് മൂലമുണ്ടായ ആരോഗ്യ അടിയന്തിരാവസ്ഥ ചൂഷണം ചെയ്യുന്നത് തടയുന്നതിന്റെ ഭാഗമായാണ് വിലക്ക് ഏര്‍പ്പെടുത്തിയിരിക്കുന്നത്. ഫേസ്ബുക്ക് പ്രതിനിധി റോബ് ലീതേണ് ആണ് ഈ തിരുമാനം അറിയിച്ചത്. ‘മെഡിക്കല് ഫെയ്സ് മാസ്‌കുകള് വില്‍ക്കുന്ന പരസ്യങ്ങളും കൊമേഴ്‌സ് ലിസ്റ്റിംങുകളും ഞങ്ങള് നിരോധിക്കുകയാണ്. കോവിഡ്-19 ഞങ്ങള് സൂക്ഷ്മമായി നിരീക്ഷിച്ചുകൊണ്ടിരിക്കുകയാണ്, ഈ പൊതുജനാരോഗ്യ അടിയന്തരാവസ്ഥ ചൂഷണം ചെയ്യാന് ആളുകള് ശ്രമിക്കുന്നത് കണ്ടാല് ഞങ്ങളുടെ നയങ്ങളില് ആവശ്യമായ അപ്‌ഡേറ്റുകള് ഉണ്ടാക്കും,’ അദ്ദേഹം അറിയിച്ചു. ട്വിറ്ററിലൂടെയാണ് അദ്ദേഹം ഇക്കാര്യം അറിയിച്ചത്.\nഇന്‍സ്റ്റാഗ്രാം മേധാവി ആദം മൊസേരിയും ഈ തീരുമാനത്തെ പിന്തുണച്ച് രംഗത്തെത്തുകയായിരുന്നു. പൊതുജനാരോഗ്യ അടിയന്തിരാവസ്ഥ ചൂഷണം ചെയ്യുന്നവര്‍ക്കെതിരെയാണ് തങ്ങളെന്ന് അദ്ദേഹം വ്യക്തമാക്കി. ഫേസ്ബുക്കിനെ കൂടാതെ കൊറോണ സംബന്ധിച്ച തെറ്റിദ്ധാരണ പടര്‍ത്തുന്ന ഉള്ളടക്കങ്ങള് നിയന്ത്രിക്കാന് മറ്റ് ഓണ്‍ലൈന് സേവനങ്ങളും നടപടി സ്വീകരിച്ച് വരികയാണ്.\nTags: face mask adsfacebookinstagram\nചാനലുകളെ വിലക്കിയ സംഭവം; തിരുവനന്തപുരത്ത് മാധ്യമപ്രവര്‍ത്തകരുടെ പ്രതിഷേധ പ്രകടനം


കനയ്യകുമാറിനെതിരായുള്ള രാജ്യദ്രോഹ കുറ്റം; ദില്ലി പൊലീസിന് കോടതിയുടെ രൂക്ഷവിമര്‍ശനം\nരാജ്യദ്രോഹക്കേസുകളില് സര്‍ക്കാരിന്‍റെ മുന്‍കൂര് അനുമതി വാങ്ങിയ ശേഷമേ കുറ്റപത്രം ഫയല് ചെയ്യാവൂ എന്നാണ് ക്രിമിനല് നടപടി ചട്ടത്തിലെ വ്യവസ്ഥ. എന്നാല് കുറ്റപത്രം ഫയല് ചെ്യത ശേഷം കഴിഞ്ഞ തിങ്കളാഴ്ച മാത്രമാണ് ദില്ലി പൊലീസ് സംസ്ഥാന സര്‍ക്കാരിനെ സമീപിച്ചത്.\nNew Delhi, First Published Jan 19, 2019, 2:09 PM IST\nദില്ലി: ജവഹര്‍ലാല് നെഹ്റു സര്‍വകലാശാലയിലെ മുൻ വിദ്യാർത്ഥി യൂണിയന് പ്രസിഡണ്ട് കനയ്യകുമാറിനെതിരായുള്ള രാജ്യദ്രോഹ കേസില് ദില്ലി പൊലീസിന് കോടതിയുടെ രൂക്ഷ വിമർശനം. നിയമവകുപ്പിന്‍റെ മുന്‍കൂര് അനുമതി ഇല്ലാതെ കുറ്റപത്രം ഫയല് ചെയ്ത പൊലീസിന്‍റെ നടപടിയാണ് വിമര്‍ശനത്തിനിടയാക്കിയത്.\nരാജ്യദ്രോഹക്കേസുകളില് സര്‍ക്കാരിന്‍റെ മുന്‍കൂര് അനുമതി വാങ്ങിയ ശേഷമേ കുറ്റപത്രം ഫയല് ചെയ്യാവൂ എന്നാണ് ക്രിമിനല് നടപടി ചട്ടത്തിലെ വ്യവസ്ഥ. എന്നാല് കുറ്റപത്രം ഫയല് ചെ്യത ശേഷം കഴിഞ്ഞ തിങ്കളാഴ്ച മാത്രമാണ് ദില്ലി പൊലീസ് സംസ്ഥാന സര്‍ക്കാരിനെ സമീപിച്ചത്. സര്‍ക്കാരാകട്ടെ ഇത് വരെ പ്രോസിക്യൂഷന് അനുമതി നല്‍കിയിട്ടില്ല. പത്ത് ദിവസത്തിനകം അനുമതി വാങ്ങാമെന്ന് പൊലീസ് കോടതിയെ അറിയിച്ചു. കേസ് പിന്നീട് പരിഗണിക്കാനായി മാറ്റി.\nകേസിൽ കഴിഞ്ഞ തിങ്കളാഴ്ച്ചയാണ് കനയ്യകുമാര് അടക്കം പത്ത് പേർക്കെതിരെ ദില്ലി പൊലീസ് പട്യാല കോടതിയിൽ കുറ്റപത്രം സമർപ്പിച്ചത്. 1200 പേജുള്ള കുറ്റപത്രമാണ് കോടതിയിൽ ദില്ലി പൊലീസ് സമർ‍പ്പിച്ചത്.\nജെഎൻയുവില് അഫ്‌സല് ഗുരു അനുസ്മരണം നടത്തിയ സമയത്ത് ദേശവിരുദ്ധ മുദ്രാവാക്യം വിളിച്ചെന്ന് ആരോപിച്ചാണ് കനയ്യകുമാര്, ഉമർ ഖാലിദ്, അനിര്‍ബന് ഭട്ടാചാര്യ എന്നിവർക്കെതിരെ ദില്ലി പൊലീസ് കേസെടുത്തത്. 2016 ഫെബ്രുവരി ഒമ്പതിനാണ് സംഭവം. 2001ലെ പാർലമെന്റ് ആക്രമണത്തിന്റെ സൂത്രധാരനായിരുന്നു അഫ്സൽ ഗുരു.\nവിദ്യാർത്ഥികൾ ദേശവിരുദ്ധ മുദ്രാവാക്യം വിളിച്ചെന്ന ആരോപണത്തിനു തെളിവായി മൂന്ന് ചാനലുകള് വീഡിയോ പുറത്തു വിട്ടിരുന്നു. ജെഎന്‍യുവിലെ എബിവിപി പ്രവര്‍ത്തകരാണ് ഈ ദൃശ്യങ്ങള് സമൂഹമാധ്യമങ്ങളിലൂടെ ആദ്യം പുറത്തുവിട്ടത്. തുടര്‍ന്ന് ദൃശ്യങ്ങളുടെ ആധികാരികത പരിശോധിക്കാതെ ചാനലുകള് വിദ്യാര്‍ത്ഥികള്‍ക്കെതിരെ റിപ്പോര്‍ട്ട് നല്‍കുകയായിരുന്നു. പിന്നീട് പുറത്തുവിട്ട ദൃശ്യങ്ങള് വ്യാജമാണെന്ന തെളിവുകളുമായി മറ്റു ചില മാധ്യമങ്ങളും വിദ്യാര്‍ത്ഥികളും രംഗത്തെത്തി. തുടർന്ന് നടത്തിയ അന്വേഷണത്തിൽ വീഡിയോ വ്യാജമാണെന്ന് ദില്ലി സര്‍ക്കാര് കണ്ടെത്തുകയും ചാനലുകള്‍ക്കെതിരെ കേസെടുക്കുകയും ചെയ്തിരുന്നു.\nദില്ലി പൊലീസിന്റെ പ്രത്യേക സെല്ലാണ് കേസ് അന്വേഷിക്കുന്നത്. 2017 മാർച്ചിൽ രാജ്യദ്രോഹം, ക്രിമിനല് ഗൂഢാലോചന എന്നീ വകുപ്പുകള് ചേര്‍ത്ത് ദില്ലി പൊലീസ് കരട് കുറ്റപത്രം തയ്യാറാക്കിയിരുന്നു. കുറ്റപത്രത്തില് കനയ്യ കുമാര് ഇന്ത്യാ വിരുദ്ധ മുദ്രാവാക്യം വിളിച്ചെന്ന് പറയുന്നില്ല. എന്നാല് അന്ന് നടന്ന സംഭവങ്ങളെ തടുക്കാന് കനയ്യ കുമാര് ഇടപെട്ടില്ലെന്നും, കനയ്യ കുമാറിനെതിരെ ഏത് വകുപ്പാണ് ചാര്‍ത്തേണ്ടതെന്ന് കോടതിക്ക് തീരുമാനിക്കാമെന്നും കുറ്റപത്രത്തില് വ്യക്തമാക്കുന്നു.\nLast Updated Jan 19, 2019, 2:11 PM IST


"ഞാന് ദൈവമാണ്" എന്ന് യേശുക്രിസ്തു പറഞ്ഞതായി വേദപുസ്തകത്തില് രേഖപ്പെടുത്തിയിട്ടില്ല. എന്നാല് അതിന്റെ അര്‍ത്ഥം താന് ദൈവമാണെന്ന് യേശുക്രിസ്തു പ്രഖ്യാപിച്ചിട്ടില്ല എന്നല്ല. ഉദ്ദാഹരണമായി യോഹ.10:30 തന്നെ എടുക്കുക. "ഞാനും പിതാവും ഒന്നായിരിക്കുന്നു". ഒറ്റനോട്ടത്തില് ഇത് താന് ദൈവമാണ് എന്നു പറഞ്ഞതായി തോന്നുകയില്ലായിരിക്കാം. എന്നാല് ഇതു താന് പറഞ്ഞപ്പോള് യെഹൂദന്‍മാരുടെ പ്രതികരണം എന്തായിരുന്നു എന്ന് ശ്രദ്ധിക്കുക. "നീ മനുഷനായിരിക്കെ നിന്നേത്തന്നേ ദൈവമാക്കുന്നതുകൊണ്ടത്രേ ഞങ്ങള് നിന്നെ കല്ലെറിയുന്നത്" (യോഹ.10:33). യേശുക്രിസ്തു താന് ദൈവമാണെന്ന് പറയുകയായിരുന്നു എന്ന് യെഹൂദന്‍മാര് മനസ്സിലാക്കി. തുടര്‍ന്നുള്ള സംഭാഷണം ശ്രദ്ധിച്ചാല് "ഞാന് അങ്ങനെ പറഞ്ഞില്ലല്ലോ" എന്ന് കര്‍ത്താവു പറയുന്നില്ല. അതിന്റെ അര്‍ത്ഥം വാസ്തവത്തില് താന് ദൈവമാണെന്ന് ആ വാചകം കൊണ്ട് കര്‍ത്താവ് പറയുകയായിരുന്നു. യോഹ.8:58 ശ്രദ്ധിക്കുക: "അബ്രഹാം ജനിക്കുന്നതിനു മുമ്പ് ഞാന് ഉണ്ട്" അവിടെയും യെഹൂദന്‍മാരുടെ പ്രതികരണം നോക്കുക. അവനെ കല്ലെറിയുവാന് യെഹൂദന്‍മാര് ഭാവിച്ചതിന്റെ കാരണം അവന് തന്നെത്താന് ദൈവമാക്കി എന്ന കാരണത്താലാണ്. മോശയുടെ ന്യായപ്രമാണം അങ്ങനെ ചെയ്യുവാൻ അവരോടു കല്പിച്ചിരുന്നു (ലേവ്യ 24 :15 )\nയോഹന്നാൻ യേശുവിന്റെ ദൈവത്വത്തെ "വചനം ദൈവമായിരുന്നു" എന്നും "വചനം ജഡമായി തീർന്നു " എന്നും ആവർത്തിച്ചു പറഞ്ഞിരിക്കുന്നു . (യോഹ.1:1;14). ഈ വാക്യങ്ങൾ വളരെ വ്യക്തമായി പറയുന്ന സത്യം യേശുക്രിസ്തു ജഡത്തില് വെളിപ്പെട്ട ദൈവമായിരുന്നു എന്നാണ്. പ്രവ.20:28 "... താന് സ്വന്തരക്തത്താല് സമ്പാദിച്ച ദൈവത്തിന്റെ സഭ..." എന്ന് പറഞ്ഞിരിക്കുന്നു. ആരാണ് സഭയെ സ്വന്തരക്തത്താല് സമ്പാദിച്ചത്? യേശുക്രിസ്തു. പ്രവ.20:28 പറയുന്നത് ദൈവം തന്റെ സഭയെ തന്റെ സ്വന്ത രക്തത്താല് സമ്പാദിച്ചു എന്നാണ്. അതുകൊണ്ട് യേശുക്രിസ്തു ദൈവമായിരുന്നു എന്ന് ഈ വേദഭാഗവും പറയുന്നു!\nയേശുവിന്റെ ശിഷ്യനായിരുന്ന തോമസ് യേശുവിനെ നോക്കി "എന്റെ കര്‍ത്താവും എന്റെ ദൈവവുമേ" എന്ന് വിളിച്ചു (യോഹ.20:28). യേശു അവനെ തിരുത്തിയില്ല. തീത്തോ.2:13 ല് നമ്മുടെ ദൈവവും രക്ഷിതാവുമായ യേശുക്രിസ്തുവിന്റെ വരവിനായി കാത്തിരിക്കുവാന് പറഞ്ഞിരിക്കുന്നു (2പത്രോ.1:1ഉം കാണുക). എബ്രാ.1:8 ല് പിതാവായ ദൈവം പുത്രനെ നോക്കി, "ദൈവമേ, നിന്റെ സിംഹാസനം എന്നും എന്നേക്കുമുള്ളത്; നിന്റെ രാജത്വത്തിന്റെ ചെങ്കോല് നീതിയുള്ള ചെങ്കോല്" എന്ന് വായിക്കുന്നു. പിതാവ് പുത്രനെ "ദൈവമേ" എന്ന് വിശേഷിപ്പിച്ചിരിക്കുന്നതിനാൽ യേശു ദൈവമാണെന്ന് പിതാവ് തന്നെ ഉറപ്പു തരുന്നു.\nയേശുക്രിസ്തു ദൈവമായിരുന്നു എന്നതിന്റെ ഏറ്റവും വലിയ തെളിവ് താൻ ദൈവമല്ലായിരുന്നുവെങ്കിൽ , തന്റെ മരണം സകല ലോകത്തിന്റെയും പാപത്തിന്റെ പരിഹാരത്തിന് പര്യാപ്തമല്ലാതാകുമായിരുന്നു. (1യോഹ.2:2). യേശുവും ദൈവമല്ലാതെ വെറും ഒരു സൃഷ്ടി മാത്രമായിരുന്നുവെങ്കിൽ, നിത്യനായ ദൈവത്തിനെതിരെയുള്ള ആ വലിയ പാപത്തിന്റെ കടം വീട്ടുവാൻ സാധ്യമല്ലായിരുന്നു.ദൈവത്തിന് മാത്രമേ ആ കടം കൊടുത്തു തീർക്കുവാൻ സാധിക്കുമായിരുന്നുള്ളൂ. (2കൊരി.5:21) മരണത്തിന്‍മേലും പാപത്തിന്‍മേലും അധികാരവും ദൈവത്തിനു മാത്രമേ ഉള്ളൂ. തന്റെ മരണ പുനരുദ്ധാനങ്ങൾ പാപത്തിന്മേലും മരണത്തിന്മേലുമുള്ള തന്റെ വിജയത്തെ കാണിക്കുന്നു.


‘കൈ’ക്കരുത്തില് താമര വാടും: ബി.ജെ.പി അനുകൂല ചാനലിന്‍റെ സര്‍വെ – Jaihind TV\n‘കൈ’ക്കരുത്തില് താമര വാടും: ബി.ജെ.പി അനുകൂല ചാനലിന്‍റെ സര്‍വെ\nറഫാല് അഴിമതി ആരോപണം കേന്ദ്രസര്‍ക്കാരിന്‍റെയും മോദിയുടെയും വിശ്വാസ്യത തകര്‍ത്ത് പറന്നുയരുന്നതിനിടെ വരുന്ന ലോക്സഭാ തെരഞ്ഞെടുപ്പില് മോദിക്കും ബി.ജെ.പിക്കും പരാജയം പ്രവചിച്ച് ബി.ജെ.പി അനുകൂല ചാനലായ റിപ്പബ്ലിക് ടി.വിയുടെ സര്‍വെ. റിപ്പബ്ലിക് ടി.വിക്ക് വേണ്ടി സീ വോട്ടര് നടത്തിയ സര്‍വേയിലാണ് താമരയ്ക്ക് വാട്ടം സംഭവിക്കുമെന്ന് പ്രവചിക്കുന്നത്.\nശബരിമല യുവതീപ്രവേശനമടക്കമുള്ള വിഷയങ്ങള് വര്‍ഗീയധ്രുവീകരണം ലക്ഷ്യമിട്ട് ബി.ജെ.പി പ്രചാരണവിഷയമാക്കിയെങ്കിലും കേരളത്തില് ഇത്തവണയും താമര വിരിയില്ല. സര്‍വേ പ്രകാരം കേരളത്തിലെ 20 സീറ്റുകളില് യു.ഡി.എഫിന് പതിനാറും എല്.ഡി.എഫിന് നാലും സീറ്റുകളും ലഭിക്കും. രണ്ട് വര്‍ഷത്തെ സി.പി.എം സര്‍ക്കാരിന്‍റെ ഭരണത്തില് ജനങ്ങള്‍ക്കുള്ള അതൃപ്തിയാണ് സര്‍വേയിലൂടെ പ്രകടമാകുന്നത്.\nയു.പി.എയുടെ സാധ്യതകള് വര്‍ധിക്കുന്നതായും സര്‍വെ വ്യക്തമാക്കുന്നു. 112 മുതല് 119 വരെ സീറ്റുകളില് യു.പി.എ മുന്നേറുമെന്നാണ് സര്‍വെ വ്യക്തമാക്കുന്നത്. വരുന്ന ഒക് ടോബറില് ലോക്സഭാ തെരഞ്ഞെടുപ്പ് നടന്നാല് ബി.ജെ.പി സഖ്യമായ എന്.ഡി.എയ്ക്ക് പരമാവധി 261 സീറ്റ് കിട്ടുമെന്ന് പ്രവചിക്കുന്ന സര്‍വേ, നിലവില് യു.പി.എയുടെ നേതൃത്വത്തില് രൂപം കൊള്ളുന്ന മഹാസഖ്യസാധ്യതകള് പരിഗണിച്ചിട്ടില്ല. ഒരു മാസം മുമ്പ് കേവല ഭൂരിപക്ഷമായ 276 സീറ്റുകള് എന്.ഡി.എക്ക് കിട്ടുമെന്നായിരുന്നു പ്രവചനം. എന്.ഡി.എയ്ക്കും യു.പി.എയ്ക്കും പുറത്തുള്ള കക്ഷികളെല്ലാം കൂടി 163 സീറ്റുകള് നേടിയേക്കാമെന്നും ഇതിലുണ്ട്.\nഇതിനിടെ അഞ്ച് സംസ്ഥാനങ്ങളില് നടക്കുന്ന നിയമസഭാ തെരഞ്ഞെടുപ്പ് ഫലങ്ങളും ലോക്സഭാ തെരഞ്ഞെടുപ്പിനെ സ്വാധീനിക്കും. നിലവില് രാജസ്ഥാനടക്കമുള്ള മൂന്ന് സംസ്ഥാനങ്ങളില് കോണ്‍ഗ്രസിന് വ്യക്തമായ മേല്‍ക്കൈയുണ്ട്.\nമഹാരാഷ്ട്ര, തമിഴ്‌നാട്, ആന്ധ്ര, തെലങ്കാന, യു.പി എന്നിവിടങ്ങളില് കോണ്‍ഗ്രസ് നേതൃത്വം കൊടുത്ത് രൂപപ്പെടുത്തുന്ന പ്രതിപക്ഷ ഐക്യമാകും ജനവിധി നിര്‍ണയിക്കുന്ന പ്രധാന ഘടകമാവുക എന്നും സര്‍വെ വിലയിരുത്തുന്നു.\nരണ്ട് സീറ്റുള്ള ത്രിപുര ബി.ജെ.പി നേടുമ്പോള് മുഖ്യ കക്ഷിയായ സി.പി.എം ക്ലീന് ബൌള്‍ഡാകുമെന്നാണ് സര്‍വേയില് പറയുന്നത്. ഗോവയില് എന്.ഡി.എയും യു.പി.എയും തങ്ങളുടെ ഓരോ സീറ്റുകള് നിലനിര്‍ത്തുകയും ചെയ്യും. അതേസമയം ഏറ്റവും കൂടുതല് ലോക്സഭാ മണ്ഡലങ്ങളുള്ള യു.പിയില് ബി.ജെ.പിക്ക് അടിപതറുമെന്നും പ്രവചനമുണ്ട്. ഇവിടെ കോണ്‍ഗ്രസ്-എസ്.പി-ബി.എസ്.പി സഖ്യം പ്രാവര്‍ത്തികമായാല് 44 സീറ്റുകളാകും ബി.ജെ.പിക്ക് നഷ്ടമാവുക.\nമഹാരാഷ്ട്രയില് എന്.ഡി.എ 23, കോണ്‍ഗ്രസ് 14, എന്.സി.പി 6, ശിവസേന5എന്നിങ്ങനെ സീറ്റുകള് നേടും. എന്നാല് കോണ്‍ഗ്രസിന്‍റെ നേതൃത്വത്തില് ബി.ജെ.പി വിരുദ്ധ മതേതര മുന്നണി രൂപപ്പെട്ടാല് കണക്കുകളെല്ലാം തെറ്റുമെന്നും കോണ്‍ഗ്രസിന് അനുകൂലമായ മുന്നേറ്റത്തിന് സാധ്യതയുണ്ടെന്നും കല്‍പിക്കപ്പെടുന്നു.\nകര്‍ണാടകയില് ഇപ്പോള് എന്.ഡി.എക്ക് 18 സീറ്റാണ് സര്‍വെ പ്രവചിക്കുന്നത്. കോണ്‍ഗ്രസിന് ഏഴും ജെ.ഡി.എസിന് മൂന്നും സീറ്റുകള് ലഭിക്കുമ്പോള് കര്‍ണാടകത്തില് രൂപപ്പെട്ട കോണ്‍ഗ്രസ്-ജെ.ഡി.എസ് സഖ്യം ഒന്നിച്ച് മത്സരിച്ചാല് ബി.ജെ.പിയുടെ നില പരിതാപകരമാകും.\nരാജസ്ഥാനില് എന്.ഡി.എക്ക് 17നും കോണ്‍ഗ്രസിന് എട്ട് സീറ്റുകളും ലഭിക്കുമെന്ന് സര്‍വേയിലുണ്ട്. എന്നാല് നിയമസഭാ തെരഞ്ഞെടുപ്പിന്‍റെ ഫലം ബി.ജെ.പിക്കും കോണ്‍ഗ്രസിനും ഒരുപോലെ പ്രവചനാതീതമായാണ് സര്‍വെ കാണുന്നത്.\nമധ്യപ്രദേശില് 22 സീറ്റ് ബി.ജെ.പിക്ക് എഴുതിനല്‍കുമ്പോള് കോണ്‍ഗ്രസിന് ഏഴ് സീറ്റാണ് ലഭിക്കുക. ഗുജറാത്തില് ബി.ജെ.പിക്ക് 24 സീറ്റുകള് ലഭിക്കുമ്പോള് കോണ്‍ഗ്രസിന് രണ്ട് സീറ്റാണ് സര്‍വെ പറയുന്നത്.\nഡല്‍ഹിയില് ഏഴ് സീറ്റും ബി.ജെ.പിയുടെ അക്കൌണ്ടിലാകുമെന്നാണ് സര്‍വേ പറയുമ്പോള് കോണ്‍ഗ്രസിന്‍റെയും എ.എ.പിയുടെയും ശക്തമായ സാന്നിധ്യത്തെ മനപൂര്‍വം മറച്ചുപിടിക്കുകയാണ് ചെയ്യുന്നത്.\nആന്ധ്രയില് 20 സീറ്റുകള് വൈ.എസ്.ആര് കോണ്‍ഗ്രസിനും ടി.ഡി.പിക്ക് അഞ്ച് സീറ്റും കോണ്‍ഗ്രസിന് സീറ്റൊന്നും ലഭിക്കില്ലെന്ന വെളിപ്പെടുത്തല് നടത്തുമ്പോഴും കോണ്‍ഗ്രസിന്‍റെ സഖ്യസാധ്യതകളെ സര്‍വേ പരിഗണിക്കുന്നില്ല.\nതെലങ്കാനയില് കോണ്‍ഗ്രസിന് എട്ട് സീറ്റും ടി.ആര്.എസിന് ഏഴ് സീറ്റും ബി.ജെ.പിക്ക് ഒരു സീറ്റുമാണ് പ്രവചനം. തമിഴ്നാട്ടില് ഡി.എം.കെ 29 സീറ്റുകള് നേടുമ്പോള് ജയലളിതയുടെ പാര്‍ട്ടിക്ക്9സീറ്റും യു.പി.എയ്ക്ക് ഒരു സീറ്റുമാണ് സര്‍വെ പറയുന്നത്.\nബിഹാറില് എന്.ഡി.എയ്ക്ക് 34ഉം യു.പി.എക്ക്6സീറ്റുമാണ് ലഭിക്കുക. ജാര്‍ഖണ്ഡില് എന്.ഡി.എക്ക് ആറും കോണ്‍ഗ്രസിന് ഏഴും ജെ.വി.എമ്മിന് ഒരു സീറ്റും ലഭിക്കുമെന്നാണ് പ്രവചനത്തിലെ കണ്ടെത്തല്.\nപഞ്ചാബില് 12 സീറ്റ് കോണ്‍ഗ്രസ് നേടുമ്പോള് എന്.ഡി.എ ഒരു സീറ്റില് ഒതുങ്ങും. അവിടെയും ബി.ജെ.പിയുടെ പതനം മറച്ചുവെക്കാനാണ് സര്‍വെയുടെ ശ്രമം. ജമ്മു-കശ്മീരില് എന്.ഡി.എ രണ്ടും യു.പി.എ രണ്ടും പി.ഡി.പി ഒന്നും മറ്റ് പാര്‍ട്ടികള്2സീറ്റുകളും നേടുമെന്നാണ് പ്രവചനം.\nഹിമാചലില് എന്.ഡി.എ നാല് സീറ്റും ഉത്തരാഖണ്ഡില് അഞ്ചും ഹരിയാനയില് എന്.ഡി.എക്ക് ആറ് സീറ്റും യു.പി.എക്ക് മൂന്ന് സീറ്റും ലഭിക്കുമെന്നാണ് പ്രവചനം.\nചത്തീസ്ഗഢില് പത്ത് സീറ്റും എന്.ഡി.എയുടെ കണക്കിലെഴുതുമ്പോള് യു.പി.എക്ക് ഒരു സീറ്റാണ് പ്രവചിക്കുന്നത്.\nഒഡീഷയില് എന്.ഡി.എക്ക് പന്ത്രണ്ടും യു.പി.എക്ക് മൂന്നും ബി.ജെ.ഡിക്ക് ആറ് സീറ്റുമാണ് പ്രവചിക്കുന്നത്. അസമില് എന്.ഡി.എക്ക്9സീറ്റും യു.പി.എക്ക് നാല് സീറ്റും ലഭിക്കും.\nപശ്ചിമ ബംഗാളില് തൃണമൂലിന് 32ഉം എന്.ഡി.എക്ക് ഒമ്പതും യു.പി.എക്ക് ഒരു സീറ്റും ലഭിക്കുമെന്നാണ് സര്‍വെ. അവിടെ സി.പി.എം പൂര്‍ണമായും തകര്‍ന്നടിയുന്ന തെരഞ്ഞെടുപ്പായി ഇത് മാറിയേക്കും.\nറിപ്പബ്ലിക് ടി.വി- സീ വോട്ടര് സര്‍വേയില് ലോക്സഭയില് ബി.ജെ.പി മുന്നണിക്ക് വ്യക്തമായ ഭൂരിപക്ഷം ലഭിക്കില്ലെന്ന സൂചനകളാണ് ഇതില്‍നിന്നും വ്യക്തമാകുന്നത്. ഇതിനുപുറമെ, ആര്.എസ്.എസിന്‍റെ വിലയിരുത്തലും എന്.ഡി.എക്ക് പ്രതികൂലമായാണ് പുറത്തുവന്നിട്ടുള്ളതെന്നും റിപ്പോര്‍ട്ടുകളുണ്ട്.


പശ്ചിമ ബംഗാളില് വന് നാശം വിതച്ച് ഉംപുന്, കോവിഡിനേക്കാള് യുദ്ധസമാന സാഹചര്യമെന്ന് മമത | Amphan hits westbengal and Odisha| Devastation Greater than Covid-19 Impact| says Mamata\nപശ്ചിമ ബംഗാളില് വന് നാശം വിതച്ച് ഉംപുന്, കോവിഡിനേക്കാള് യുദ്ധസമാന സാഹചര്യമെന്ന് മമത\nMay 21, 2020, 08:02 AM IST\n170 കിലോമീറ്റര് വേഗതയില് നിന്ന് 190 കിലോമീറ്റര് വേഗത കൈവരിച്ച ഉംപുന് കനത്ത നാശനഷ്ടമുണ്ടാക്കി.\nകൊൽക്കത്ത/ഭുവനേശ്വർ: ഉംപുന് ചുഴലിക്കാറ്റ ഒഡീഷയിലും പശ്ചിമബംഗാളിലും കനത്ത നാശം വിതച്ചു. 12 ഓളം പേർ മരണപ്പെട്ടു. നൂറുകണക്കിന് വീടുകള് നിലംപൊത്തി. കൃഷിയിടങ്ങളും നശിച്ചു.\nമൂന്ന് പേർ മരിച്ചെന്നാണ് ഔദ്യോഗിക കണക്ക്. പശ്ചിമബംഗാളിലെ നോര്‍ത്ത് പര്‍ഗാനാസില് ഒരു പുരുഷനും സ്ത്രീയും മരം വീണ് മരിച്ചു. ഹൗറയില് 13 വയസ്സുള്ള പെണ്‍കുട്ടിയും സമാനമായ സാഹചര്യത്തിലാണ് മരണപ്പെട്ടത്.മണിക്കൂറില് 160-170 കിലോമീറ്റര് വേഗത്തില് വീശിയടിച്ച് 190 വരെ വേഗമാര്‍ജിച്ച ചുഴലിക്കാറ്റ് തീരദേശപ്രദേശങ്ങളിലെ മരങ്ങളും വൈദ്യുതത്തൂണുകളും പിഴുതെറിഞ്ഞു. ഒട്ടേറെ വീടുകളും കെട്ടിടങ്ങളും തകര്‍ന്നു. ഒഡിഷ തീരത്തും വന്‍നാശം സംഭവിച്ചു.\nഅതേസമയം10-12 പേര്‍ക്ക് ജീവന് നഷ്ടപ്പെട്ടെന്നാണ് പശ്ചിമ ബംഗാള് മുഖ്യമന്ത്രി മമത ബാനര്‍ജി സംസ്ഥാന സെക്രട്ടേറിയറ്റില് നിന്ന് അറിയിച്ചത്.\n"യുദ്ധ സമാന സാഹചര്യമാണ് നിവിലുള്ളത്. 10-12 പേര് മരിച്ചു. നന്ദിഗ്രാമും രാംനഗറും തകര്‍ന്നു", മമത പറഞ്ഞു. മഴ ശക്തമായി തുടരുന്നതിനാല് പല സ്ഥലങ്ങളിലും എത്തിപ്പെടാനാവുന്നില്ല. അതിനാല് വ്യാഴാഴ്ചയോടെ കൃത്യമായ കണക്ക് പറയാനാവൂ. കോവിഡിനേക്കാള് വലിയ നാശനഷ്ടമാണ് തങ്ങള് അഭിമുഖീകരിക്കുന്നത് എന്നും മമത കൂട്ടിച്ചേര്‍ത്തു.\nവാര്‍ത്താ വിനിമയ സംവിധാനങ്ങളും വൈദ്യുതി ബന്ധവും തകരാറിലായതോടെ നാശനഷ്ടങ്ങളെക്കുറിച്ചുള്ള പൂര്‍ണമായ വിവരങ്ങള് ലഭ്യമായിട്ടില്ല.\nഅയല്‍രാജ്യമായ ബംഗ്ലാദേശില് നാല് പേര് മരിച്ചു. ബംഗ്ലാദേശില് 24 ലക്ഷം പേരെ 15000 ത്തോളം കേന്ദ്രങ്ങളിലേക്ക് മാറ്റിപ്പാര്‍പ്പിച്ചു.\nബംഗാള് ഉള്‍ക്കടലില് വെള്ളപ്പൊക്ക സാധ്യതയുള്ള ദ്വീപില് താമസിക്കുന്ന നൂറുകണക്കിന് റോഹിംഗ്യന് അഭയാര്‍ഥികളെ താമസം മാറ്റിപ്പാര്‍പ്പിച്ചതായി ബംഗ്ലാദേശ് അധികൃതര് അറിയിച്ചു.\nബംഗാളിലെ ദിഗയ്ക്കും ബംഗ്ലാദേശിലെ ഹതിയ ദ്വീപിലും ഉച്ചകഴിഞ്ഞ് 2.30 ന് വീശിയടിച്ച ഉംപുന് തീരപ്രദേശങ്ങളിലൂടെ സഞ്ചരിച്ച് വാസസ്ഥലങ്ങളിലെ മരങ്ങളും വൈദ്യുത തൂണുകളും വേരോടെ പിഴുതെറിഞ്ഞു. ചുഴലിക്കാറ്റ് വീശുന്നതിനുമുമ്പ് ബംഗാളിലും ഒഡീഷയിലും കുറഞ്ഞത് 6.58 ലക്ഷം പേരെ ഒഴിപ്പിച്ചിരുന്നു.\n5 ലക്ഷം പേരെ ബംഗാളില് നിന്നും 1.58 ലക്ഷം പേരെ ഒഡീഷയില് നിന്നും സുരക്ഷിതകേന്ദ്രങ്ങളിലേക്ക് മാറ്റിപ്പാര്‍പ്പിച്ചു എന്ന് അധികൃതര് വ്യക്തമാക്കി.\n170 കിലോമീറ്റര് വേഗതയില് നിന്ന് 190 കിലോമീറ്റര് വേഗത വരെ ഉംപുന് കൈവരിച്ചെന്നാണ് കാലാവസ്ഥ നിരീക്ഷകര് പറയുന്നത്.\n"തെക്ക്, വടക്ക് 24 പര്‍ഗാന, ഈസ്റ്റ് മിഡ്നാപൂര് ജില്ലകളില് 160-170 കിലോമീറ്റര് വേഗതയില് വീശിയടിക്കുന്ന കാറ്റ് 185 കിലോമീറ്റര് വേഗത കൈവരിച്ചു" ഇന്ത്യന് കാലാവസ്ഥാ വകുപ്പ് (ഐഎംഡി) ഡയറക്ടര് ജനറല് മൃത്യുഞ്ജയ് മൊഹാപത്ര പറഞ്ഞു. ഒരു രാക്ഷസ ചുഴലിക്കാറ്റിന്റെ ഏറ്റവും ശക്തിയേറിയ ഘട്ടം മൂലം മൂന്ന് ജില്ലകളില് കനത്ത മഴയാണ്.\nവൈകീട്ട് ഏഴിനാണ് ഉംപുൻ കൊല്‍ക്കത്ത തീരം തൊട്ടത്. കൊല്‍ക്കത്തയിലെ താഴ്ന്ന പ്രദേശങ്ങളിലെ വീടും നിരത്തുകളും വെള്ളത്തിനടിയിലായി. മരങ്ങളെല്ലാം കടപുഴകപ്പെട്ടു. വൈദ്യുത തൂണുകളും വീടിന്റെ മേല്‍ക്കൂരകളും തകര്‍ത്തു ചുഴലിക്കാറ്റ് മുന്നേറുന്നുവെന്നാണ് കൊല്‍ക്കത്തയില് നിന്നുള്ള വിവരങ്ങള്.\nഒഡീഷയില് രണ്ട് പേര് മരിച്ചു എന്നാണ് ബുധനാഴ്ച രാത്രി വരെയുള്ള വിവരം. 113 കിലോമീറ്റര് വേഗതയിലാണ് കൊല്‍ക്കത്തയില് കാറ്റ് വീശിയടിച്ചത്.ഒഡിഷയിലെ ദക്ഷിണ, ദക്ഷിണ കിഴക്കന് പാരദീപില് 106 കിലോമീറ്റര് വേഗത്തില് വീശിയ കാറ്റ് നാശമുണ്ടാക്കി. പുരി, കുദ്ര, ജഗത്!സിങ്പുര്, കട്ടക്, കേന്ദ്രാപഡ, ഗന്‍ജം, ബദ്രക്, ബാലാസോര് ജില്ലകളില് ചൊവ്വാഴ്ചതന്നെ അതിശക്തമായ മഴയുണ്ടായിരുന്നു. അസം, മേഘാലയ സംസ്ഥാനങ്ങളിലും കാറ്റ് നാശമുണ്ടാക്കും.\ncontent highlights: Amphan hits westbengal and Odisha, Devastation Greater than Covid-19 Impact, says Mamata


Question Page 3009\nYou Are On Question Answer Bank SET 3009\n150451. പ്രഷ്യൻ ബ്ലൂ - രാസനാമം ? [Prashyan bloo - raasanaamam ?]\nAnswer: ഫെറിക് ഫെറോ സയനൈഡ് [Pheriku phero sayanydu]\n150452. പ്രകാശത്തിന്റെ കണികാ സിദ്ധാന്തം ആവിഷ്ക്കരിച്ചത് ? [Prakaashatthinte kanikaa siddhaantham aavishkkaricchathu ?]\nAnswer: ഐസക് ന്യൂട്ടൺ [Aisaku nyoottan]\n150453. ചൈനീസ് അംബാസഡറായ ആദ്യ ഇന്ത്യൻ വനിത ? [Chyneesu ambaasadaraaya aadya inthyan vanitha ?]\nAnswer: നിരുപമ റാവു [Nirupama raavu]\n150454. മലയാളത്തിലെ ഏറ്റവും ബ്രഹത്തായ കൃതി ? [Malayaalatthile ettavum brahatthaaya kruthi ?]\nAnswer: അവകാശികൾ ( എഴുതിയത് : വിലാസിനി ) [Avakaashikal ( ezhuthiyathu : vilaasini )]\n150455. റബ്ബർമരത്തിന്  റെ ശരിയായ പേര് ? [Rabbarmaratthinu  re shariyaaya peru ?]\nAnswer: ഹവിയെ മരം [Haviye maram]\n150456. ഗ്രീക്ക് ദേവനായ സയോണിസസ്സിന്  റെ ഉത്സവവുമായി ബന്ധപ്പെട്ട് രൂപം കൊണ്ട കലാരൂപം ? [Greekku devanaaya sayonisasinu  re uthsavavumaayi bandhappettu roopam konda kalaaroopam ?]\nAnswer: നാടകം [Naadakam]\n150457. 2020 ഓടെ മനുഷ്യനെ ചന്ദ്രനിലെത്തിക്കാനുള്ള നാസയുടെ പരീക്ഷണ പേടകമാണ് ? [2020 ode manushyane chandraniletthikkaanulla naasayude pareekshana pedakamaanu ?]\nAnswer: ഓറിയോൺ [Oriyon]\n150458. ബക്കർ ലിപ് പ0ന പദ്ധതി നടപ്പിലാക്കുന്ന വന്യജീവി സങ്കേതം ? [Bakkar lipu pa0na paddhathi nadappilaakkunna vanyajeevi sanketham ?]\nAnswer: പെരിയാർ വന്യജീവി സങ്കേതം [Periyaar vanyajeevi sanketham]\n150459. EK നായനാരുടെ ആത്മകഥ ? [Ek naayanaarude aathmakatha ?]\nAnswer: എന്  റെ സമരം [Enu  re samaram]\n150460. കാട്ടിലെ എഞ്ചിനീയർ എന്നറിയപ്പെടുന്നത് ? [Kaattile enchineeyar ennariyappedunnathu ?]\nAnswer: ബീവർ [Beevar]\n150461. മലാവിയുടെ തലസ്ഥാനം ? [Malaaviyude thalasthaanam ?]\nAnswer: ലിലോങ്വേ [Lilongve]\n150462. ലോകത്തിലെ ആദ്യ ലോക്കോമോട്ടീവിന്  റെ പേര് ? [Lokatthile aadya lokkomotteevinu  re peru ?]\nAnswer: റോക്കറ്റ് [Rokkattu]\n150463. ഹൃദയത്തെക്കുറിച്ചുള്ള ശാസ്ത്രീയ പഠനം ? [Hrudayatthekkuricchulla shaasthreeya padtanam ?]\nAnswer: കാർഡിയോളജി [Kaardiyolaji]\n150464. ഏറ്റവും കൂടുതൽ കാലം ലോകസഭാ സ്പീക്കറായിരുന്നിട്ടുള്ളതാര് ? [Ettavum kooduthal kaalam lokasabhaa speekkaraayirunnittullathaaru ?]\nAnswer: ബൽറാം തന്ധാക്കർ [Balraam thandhaakkar]\n150465. ഹിറ്റ്ലറുടെ രഹസ്യ പോലീസ് ? [Hittlarude rahasya poleesu ?]\nAnswer: ഗസ്റ്റപ്പോ [Gasttappo]\n150466. കമ്മ്യൂണിസ്റ്റ്കാരനല്ലാത്ത ആദ്യ കേരള മുഖ്യമന്ത്രി ? [Kammyoonisttkaaranallaattha aadya kerala mukhyamanthri ?]\n150467. മലയാളത്തിലെ ഏറ്റവും വലിയ രണ്ടാമത്തെ നോവല് ? [Malayaalatthile ettavum valiya randaamatthe novalu ?]\nAnswer: കയര്  [Kayaru ]\n150468. ജയന്  റെ യഥാർത്ഥ നാമം ? [Jayanu  re yathaarththa naamam ?]\nAnswer: കൃഷ്ണൻ നായർ [Krushnan naayar]\n150469. ആസിഡിന്  റെയും ആൽക്കലിയുടേയും ഗുണങ്ങൾ പ്രകടിപ്പിക്കുന്ന ലോഹം ? [Aasidinu  reyum aalkkaliyudeyum gunangal prakadippikkunna loham ?]\n150470. ഗാനരചനയ്ക്കുള്ള ദേശീയ അവാര്  ഡ്  ആദ്യമായി നേടിയ മലയാളി ? [Gaanarachanaykkulla desheeya avaaru  du aadyamaayi nediya malayaali ?]\nAnswer: വയലാര്  രാമവര്  മ്മ ( അച്ഛനും ബാപ്പയും ) [Vayalaaru  raamavaru  mma ( achchhanum baappayum )]\n150471. കേരളത്തിലെ രണ്ടാമത്തെ ഉപഗ്രഹ ടി . വി ചാനൽ ? [Keralatthile randaamatthe upagraha di . Vi chaanal ?]\nAnswer: സൂര്യ -1998 [Soorya -1998]\n150472. ആരംഷായെ ബാഗ് - ഇ - ജൂദ് മൈതാനത്ത് വച്ച് വധിച്ച് അധികാരം പിടിച്ചെടുത്ത അടിമ വംശ ഭരണാധികാരി ? [Aaramshaaye baagu - i - joodu mythaanatthu vacchu vadhicchu adhikaaram pidiccheduttha adima vamsha bharanaadhikaari ?]\n150473. ദേശീയ മനുഷ്യാവകാശ കമ്മിഷനിൽ അംഗമായ ആദ്യ മലയാളി വനിത ? [Desheeya manushyaavakaasha kammishanil amgamaaya aadya malayaali vanitha ?]\nAnswer: ജസ്റ്റിസ് ഫാത്തിമാബീവി [Jasttisu phaatthimaabeevi]\n150474. സൗരയൂഥത്തിലെ രണ്ടാമത്തെ വലിയ ഗ്രഹം ? [Saurayoothatthile randaamatthe valiya graham ?]\n150475. തടാകം സംബന്ധിച്ച ശാസ്ത്രിയ പഠനം ? [Thadaakam sambandhiccha shaasthriya padtanam ?]\n150476. സാധുജനപരിപാലനസംഘം പേരുമാറി പുലയ മഹാസഭയായ വർഷം ? [Saadhujanaparipaalanasamgham perumaari pulaya mahaasabhayaaya varsham ?]\n150477. ഡയറക്ട് ടു ഹോം പദ്ധതി ആരംഭിച്ചത് ? [Dayarakdu du hom paddhathi aarambhicchathu ?]\nAnswer: 2004 ഡിസംബര്  16 [2004 disambaru  16]\n150478. ബംഗാൾ കടുവ എന്നറിയപ്പെടുന്നത് ? [Bamgaal kaduva ennariyappedunnathu ?]\nAnswer: ബിപിൻ ചന്ദ്രപാൽ [Bipin chandrapaal]\n150479. ജമ്മു - കാശ്മീരിന് പ്രത്യേക ഭരണഘടന അനുവദിക്കുന്ന ഭരണഘടനാ വകുപ്പ് ? [Jammu - kaashmeerinu prathyeka bharanaghadana anuvadikkunna bharanaghadanaa vakuppu ?]\nAnswer: ആർട്ടിക്കിൾ 370 [Aarttikkil 370]\n150480. ഇന്ത്യയുടെ പഴക്കുട (Fruit Basket of India) എന്നറിയപ്പെടുന്ന സംസ്ഥാനം ? [Inthyayude pazhakkuda (fruit basket of india) ennariyappedunna samsthaanam ?]\n150481. ഇന്ത്യയിലെ ആദ്യ സമ്പൂർണ്ണ ബാങ്കിംങ്ങ് ജില്ല ? [Inthyayile aadya sampoornna baankimngu jilla ?]\n150482. പേവിഷബാധ രോഗത്തിന് കാരണമായ വൈറസ് ? [Pevishabaadha rogatthinu kaaranamaaya vyrasu ?]\nAnswer: റാബിസ് വൈറസ് ( സ്ട്രിറ്റ് വൈറസ് ; ലിസ്സ വൈറസ് ) [Raabisu vyrasu ( sdrittu vyrasu ; lisa vyrasu )]\n150483. ‘ കാഞ്ചനസീത ’ എന്ന നാടകം രചിച്ചത് ? [‘ kaanchanaseetha ’ enna naadakam rachicchathu ?]\nAnswer: ശ്രീകണ്ഠൻ നായർ [Shreekandtan naayar]\n150484. സൂര്യൻ അസ്തമിക്കാത്ത രാജ്യം എന്നറിയപ്പട്ടിരുന്നത് ? [Sooryan asthamikkaattha raajyam ennariyappattirunnathu ?]\n150485. Will-o-the-wisp( മറുത ) എന്നു പറയപ്പെടുന്ന ഗ്രഹം ? [Will-o-the-wisp( marutha ) ennu parayappedunna graham ?]\n150486. ഒന്നാം ലോകസഭ നിലവിൽ വരുന്നതുവരെ പാർലമെൻറായി നിലകൊണ്ടന്ത് ? [Onnaam lokasabha nilavil varunnathuvare paarlamenraayi nilakondanthu ?]\nAnswer: ഭരണഘടനാ നിർമാണസഭ [Bharanaghadanaa nirmaanasabha]\n150487. കേരളത്തെ കർണാടകയിലെ കൂർഗുമായി ബന്ധിപ്പിക്കുന്ന ചുരം ? [Keralatthe karnaadakayile koorgumaayi bandhippikkunna churam ?]\nAnswer: പെരമ്പാടി ചുരം [Perampaadi churam]\n150488. ആഫ്രിക്കയിലെ കലഹാരി മരുഭൂമിയിലെ ആദിമ നിവാസികൾ അറിയപ്പെടുന്നത് ? [Aaphrikkayile kalahaari marubhoomiyile aadima nivaasikal ariyappedunnathu ?]\nAnswer: ബുഷ് മെൻ [Bushu men]\n150489. അർജ്ജൻ ഏത് വിളയുടെ അത്യുത്പാദന ശേഷിയുള്ള വിത്താണ് ? [Arjjan ethu vilayude athyuthpaadana sheshiyulla vitthaanu ?]\n150490. വിദ്യാഭ്യാസവുമായി ബന്ധപ്പെട്ട് റൂസ്സോ എഴുതായ കുതി ? [Vidyaabhyaasavumaayi bandhappettu rooso ezhuthaaya kuthi ?]\nAnswer: എമിലി [Emili]\n150491. ജ്വലനത്തെ സഹായിക്കുന്ന മൂലകം ? [Jvalanatthe sahaayikkunna moolakam ?]\n150492. കേരളത്തിലെ ആദ്യത്തെ പ്രൊഫഷണൽ ഫുട്ബോൾ ടീം ? [Keralatthile aadyatthe prophashanal phudbol deem ?]\nAnswer: എഫ് . സി കൊച്ചിൻ [Ephu . Si kocchin]\n150493. 2008 ജൂൺ 12 ന് അന്താരാഷ്ട്ര യൂണിയൻ പ്ലൂട്ടോയെ വീണ്ടും പുനർനിർവ്വചിച്ചു ഇതിൻ പ്രകാരം പ്ലൂട്ടോ അറിയപ്പെടുന്നത് ? [2008 joon 12 nu anthaaraashdra yooniyan ploottoye veendum punarnirvvachicchu ithin prakaaram plootto ariyappedunnathu ?]\nAnswer: പ്ലൂട്ടോയിഡ് [Ploottoyidu]\n150494. ഗുരുവായൂര്  സത്യാഗ്രഹത്തിന്  റെ നിരാഹാര സമരം നടത്തിയത് ? [Guruvaayooru  sathyaagrahatthinu  re niraahaara samaram nadatthiyathu ?]\n150495. മുയൽ - ശാസത്രിയ നാമം ? [Muyal - shaasathriya naamam ?]\nAnswer: ലിപ്പസ് നൈഗ്രിക്കോളിസ് [Lippasu nygrikkolisu]\n150496. കണ്ണിന്  റെ ഹ്രസ്വദൃഷ്ടിയും ദീർഘദൃഷ്ടിയും ഒരുമിച്ച് പരിഹരിക്കുന്നതിന് ഉപയോഗിക്കുന്ന ലെൻസ് ? [Kanninu  re hrasvadrushdiyum deerghadrushdiyum orumicchu pariharikkunnathinu upayogikkunna lensu ?]\n150497. അക്ബർ പണികഴിപ്പിച്ച പ്രാർഥനാലയം ? [Akbar panikazhippiccha praarthanaalayam ?]\nAnswer: ഇബാദത്ത് ഘാന (1575) [Ibaadatthu ghaana (1575)]\n150498. പതാക സംബന്ധിച്ച ശാസ്ത്രിയ പഠനം ? [Pathaaka sambandhiccha shaasthriya padtanam ?]\n150499. ഹൈക്കോടതി ജഡ്ജിയായ ആദ്യ വനിത ? [Hykkodathi jadjiyaaya aadya vanitha ?]\n150500. Coffee Club എന്ന് കളിയാക്കി വിളിക്കപ്പെടുന്ന സംഘടന ? [Coffee club ennu kaliyaakki vilikkappedunna samghadana ?]\nAnswer: Uniting for consensus


കേരളത്തിന്‍െറ ചില കലയറിവുകള്\tകൃഷ്ണനാട്ടം\nകോഴിക്കോട് മാനവേദരാജാവാണ് കൃഷ്ണനാട്ടത്തിന്‍െറ പ്രോദ്ഘാടകന് എന്ന് വിശ്വസിക്കപ്പെടുന്നു. എ.ഡി പതിനാറാം നൂറ്റാണ്ടില് കൃഷ്ണനാട്ടം ജന്മംകൊണ്ടുവെന്നാണ് വിശ്വാസം. അഷ്ടപദിയാട്ടം, കൂടിയാട്ടം എന്നിവയുടെ സമന്വയരൂപമാണത്രെ കൃഷ്ണനാട്ടം. മാനവേദരാജാവെഴുതിയ കൃഷ്ണഗീതി എന്ന കൃതിയാണ് കൃഷ്ണനാട്ടത്തിന് പാടുന്നത്. കഥക്ക് എട്ടു ഭാഗങ്ങളാണുള്ളത്. കൃഷ്ണാവതാരം, കാളിയമര്‍ദനം, രാസക്രീഡ, കംസവധം, സ്വയംവരം, ബാണയുദ്ധം, വിവിദവധം, സ്വര്‍ഗാരോഹണം എന്നിങ്ങനെയാണ് എട്ടുഭാഗങ്ങള്. കേരളത്തിലെ ആദ്യത്തെ നൃത്തനാടകമാണ് കൃഷ്ണനാട്ടം. കൃഷ്ണാഷ്ടകം, കൃഷ്ണ നാടകം തുടങ്ങിയ പേരുകളിലും കൃഷ്ണനാട്ടം അറിയപ്പെടുന്നു. കൃഷ്ണഭക്തി പ്രധാനമായ ഈ നാട്യകലാവതരണത്തിന് ശുദ്ധമദ്ദളം, തൊപ്പിമദ്ദളം, ഇലത്താളം, ചേങ്ങില എന്നീ വാദ്യോപകരണങ്ങളും ഉപയോഗിക്കുന്നു. സങ്കീര്‍ണമാണ് ഇതിന്‍െറ അഭ്യാസവും ആസ്വാദനവും.\nപതിനേഴാം നൂറ്റാണ്ടില് കൊട്ടാരക്കര തമ്പുരാനാണ് രാമനാട്ട കലക്ക് ജന്മം കൊടുത്തതത്രെ. ശ്രീരാമകഥയെ എട്ടു ഭാഗങ്ങളായി തിരിച്ചാണ് രാമനാട്ടത്തില് അവതരിപ്പിക്കുന്നത്. രാമനാട്ടത്തില് കൂടിയാട്ടം, അഷ്ടപദിയാട്ടം എന്നീ ക്ഷേത്രകലാരൂപങ്ങളുടെ സ്വാധീനം മാത്രമല്ല , നാടന് കലകളായ മുടിയേറ്റ്, പടയണി, കളമെഴുത്ത് തുടങ്ങിയവയുടേയും സ്വാധീനം കാണാം. കൃഷ്ണനാട്ടം കളിക്കാരെ അയച്ചുകൊടുക്കാന് സാമൂതിരി വിസമ്മതിച്ചതിനാലാണ് കൊട്ടാരക്കര തമ്പുരാന് രാമനാട്ടത്തിന് രൂപംനല്‍കിയതെന്നൊരു കഥയുണ്ട്.\nദൈവം എന്ന പദത്തില്‍നിന്നാണ് തെയ്യത്തിന്‍െറ ഉല്‍പത്തിയെന്ന് ഡോ. ഹെര്‍മന് ഗുണ്ടര്‍ട്ട് പറയുന്നു. ഉത്തരകേരളത്തില് ഏറെ ജനപ്രീതിയാര്‍ജിച്ച അനുഷ്ഠാന നര്‍ത്തന രൂപമാണ് തെയ്യം. ദേവീദേവന്മാര്, ഭൂതം, നാഗം എന്നിങ്ങനെയാണ് തെയ്യത്തിലെ വേഷങ്ങള്. ഈ കലാരൂപം കെട്ടിയാടുന്നവര്‍ക്കും കാര്‍മികനുമൊക്കെ വ്രതശുദ്ധി നിര്‍ബന്ധമാണ്.\nപ്രധാനമായും കാവുകള്‍ക്കുമുന്നിലാണ് തെയ്യം കെട്ടിയാടുന്നത്. അപൂര്‍വം സന്ദര്‍ഭങ്ങളില് തറവാടുകള്‍ക്കു മുന്നിലും തെയ്യം കെട്ടിയാടാറുണ്ട്. ഇന്നാകട്ടെ സാംസ്കാരിക ജാഥകള്‍ക്കു മുന്നിലും മറ്റും തെയ്യം പ്രത്യക്ഷപ്പെടുന്നു. ആഗ്രഹിച്ച കാര്യങ്ങള് നിറവേറ്റുന്നതിനും പകര്‍ച്ചവ്യാധികളില്‍നിന്നും രക്ഷനേടുന്നതിനും ബാധകളെ ഒഴിവാക്കാനുംവേണ്ടി തെയ്യം കെട്ടിയാടുന്ന (തെയ്യാട്ടം) പതിവുണ്ട്.\nപല ദേശങ്ങളില് തെയ്യത്തിന് പലതരം ചമയങ്ങളാണ്. കുരുത്തോല ധാരാളമായി ഉപയോഗിച്ച് ചമയമൊരുക്കുന്നവരാണ് വേലരും പുലയരും. മുഖത്തെഴുതാന് കരി, അരിച്ചാന്ത്, മഞ്ഞള് തുടങ്ങിയവയും ഉപയോഗിക്കും.\nതലയില് വിവിധതരം മുടികള് തെയ്യങ്ങള് ധരിക്കുന്നു. വട്ടമുടി, പീലിമുടി, പൂക്കട്ടിമുടി എന്നിങ്ങനെയുള്ള മുടികള് നിര്‍മിക്കാന് മുളയും കമുകും പട്ടുമൊക്കെ ഉപയോഗപ്പെടുത്തുന്നു. ആഭരണങ്ങള് കൈവള, കടകം, ചൂഡകം, ചിലമ്പ്, പറ്റും പാടകവും തുടങ്ങിയവയാണ്. മലയന്, വണ്ണാന്,ചിങ്കത്താന്, വേലന്, മാവിലന്, പരവര്, മുന്നൂറ്റാന്, അഞ്ഞൂറ്റാന്, പുലയന് തുടങ്ങിയ സമുദായക്കാരാണ് തെയ്യം കെട്ടുന്നത്.\nദൃശ്യകലകള് എന്ന വിഭാഗത്തില് പെടുന്നതാണ് പൊറാട്ടുനാടകം. പാണന് എന്ന സമുദായത്തില് പെട്ടെവരാണ് ഇത് അവതരിപ്പിക്കുന്നത്. പുരുഷന്മാരാണ് കഥാപാത്രങ്ങളായി അരങ്ങിലെത്തുന്നത്. മണ്ണാന്- മണ്ണാത്തി, ചെറുമന്-ചെറുമി, കുറവന്-കുറത്തി എന്നിങ്ങനെ അനേകം പൊറാട്ടുകള് ഈ കലയിലൂടെ അവതരിപ്പിക്കുന്നു. ഓരോ സമുദായത്തിന്‍്റെ ജീവിതരീതികള് ഫലിതരൂപത്തില് അവതരിപ്പിക്കുന്ന ഇതില് പുരുഷന്മാര് തന്നെയാണ് സ്ത്രീ വേഷവും കെട്ടുന്നത്. നര്‍മ്മസംഭാഷണം, ചടുലമായ നൃത്തം, ആസ്വാദ്യമായ പാട്ടുകള് എന്നിവയാണ് ഈ കലാരൂപത്തിന്‍്റെ പ്രത്യകേതകള്. കളിയാശാന്,ചോദ്യക്കാരന് എന്നിങ്ങനെ രണ്ടുകഥാപാത്രങ്ങളാണ് ഈ കലയിലെ കഥ നിയന്ത്രിക്കുന്നത്. ചോദ്യക്കാരന് വിദൂഷകന്‍്റെ വേഷവും അഭിനയിക്കുന്നു.\nകൊയ്ത്തുകഴിഞ്ഞ പാടങ്ങള്, ഒഴിഞ്ഞ പറമ്പുകള് എന്നിവിടങ്ങളിലാണ് സാധാരണ പൊറാട്ട് അവതരിപ്പിക്കുന്നത്. ഒന്നര നൂറ്റാണ്ടിലധികം പഴക്കമുള്ള കലയാണ് ഇത്, എങ്കിലും പാലക്കാട് ജില്ലയിലെ ആലത്തൂര്, ചിറ്റൂര് എന്നീ താലൂക്കുകളിലും തൃശൂര് ജില്ലയിലെ തലപ്പിള്ളി താലൂക്കിലെ അപൂര്‍വ്വം ചില പ്രദേശങ്ങളിലും മാത്രമേ പ്രചാരമുള്ളൂ.\nകാക്കാരിശ്ശി നാടകത്തിന് പൊറാട്ടു നാടകത്തോട് സാദൃശ്യമുണ്ട്. പല പേരുകളില് ഈ നാടോടി നാടകരൂപം അറിയപ്പെടുന്നു. കാക്കാലനാടകം, കാക്കരുകളി തുടങ്ങിയ പേരുകളും നിലവിലുണ്ട്. കാക്കാല സമുദായത്തിന്‍െറ മാത്രം നാടകമല്ല ഇത്. പൊറാട്ടു നാടകത്തിലെന്നപോലെ പെണ്‍വേഷവും പുരുഷവേഷവും കൈകാര്യം ചെയ്യുന്നത് പുരുഷന്മാര് തന്നെയാണ്. താളമേളങ്ങളുടെ അകമ്പടിയുണ്ട്. നര്‍മം തുളുമ്പുന്ന സംഭാഷണങ്ങളാണ് കാക്കാരിശ്ശി നാടകത്തിന്‍െറ ജീവന്.\nദാരിക നിഗ്രഹത്തിനുശേഷം ഭദ്രകാളിയുടെ കോപം ശമിപ്പിക്കാന് വഴിതേടവെ, സുബ്രഹ്മണ്യന് പരമശിവനോട് കാളിയുടെ കോലം ഉണ്ടാക്കിക്കാണിച്ചാല് കോപം ശമിക്കുമെന്നു പറഞ്ഞത്രെ. ഇതാണ് പടയണിയുടെ പിറവിക്ക് നിദാനമായതെന്നാണ് ഐതിഹ്യം. പരമശിവന്, ഭൂതഗണങ്ങള്, ദേവന്മാര് എന്നിവര് അന്നുകെട്ടിയ കോലങ്ങളുടെ രൂപമാണത്രെ പടയണി. വിളവെടുപ്പുമായി ബന്ധപ്പെട്ട ഒരനുഷ്ഠാനം കൂടിയാണ് പടയണി. പ്രകൃതിയുടെ കോപത്തില്‍നിന്നും രോഗം ദുര്‍മരണം എന്നിവയില്‍നിന്നുമൊക്കെ ദേശത്തെ രക്ഷിക്കാന് വേണ്ടിയുള്ള ഒരുതരം പ്രാര്‍ഥന കൂടിയാണിത്. കോലംതുള്ളലിലെന്നപോലെ പാളയില് കോലം വരച്ച് മുഖംമൂടിയാക്കിയാണ് പടയണിക്കോലക്കാര് തുള്ളലില് പങ്കെടുക്കുന്നത്. ഇതിലും ഒട്ടേറെ തരം കോലങ്ങളുണ്ട്. യക്ഷിക്കോലം, ഗന്ധര്‍വകോലം, കാലന്‍കോലം എന്നിങ്ങനെ.\nഓണത്തോടനുബന്ധിച്ച, വിനോദപ്രദമായ ഒരു കലയാണ് കടുവകളി. മുന്‍കാലങ്ങളില് ക്ഷേത്രോല്‍സവങ്ങളോടനുബന്ധിച്ചായിരുന്നു കടുവകളി. ശരീരത്തില് കടുവയുടെ നിറംപോലെ പുള്ളികള് എഴുതി, കടുവയുടെ മുഖംമൂടിയും അണിഞ്ഞ് പുരുഷന്മാരാണ് കടുവകളിയില് സംഘം ചേരുക. ഇതിന്‍െറ മറ്റൊരു പേര് പുലികളി എന്നാണ്. അകമ്പടിക്ക് ചെണ്ട തുടങ്ങിയ വാദ്യമേളങ്ങളും നിര്‍ബന്ധമാണ്. ഓണാഘോഷത്തോടനുബന്ധിച്ചാണ് പ്രധാനമായും ഇത് അരങ്ങേറുക.\nകോല്‍ക്കളി കേരളത്തിലെ വിവിധ സമുദായക്കാരുടെ ഇടയില് പ്രചാരത്തിലുള്ള ഒരു നാടന് വിനോദമാണ്. കോല്‍ക്കളിക്ക് കോലടിക്കളി, കമ്പടിക്കളി എന്നിങ്ങനെ പല പേരുകള് ഉണ്ട്. എന്നാല് മലബാറിലെ മുസ്ലിംകളുടെയും ഹിന്ദുക്കളുടെയും ക്രിസ്ത്യാനികളുടെയും കോല്‍ക്കളികള് തമ്മില് പ്രകടമായ വ്യത്യാസങ്ങളുണ്ട്. വന്ദനക്കളി, വട്ടക്കോല്, ചുറ്റിക്കോല്, തെറ്റിക്കോല്, ഇരുന്നുകളി, തടുത്തുകളി, താളക്കളി, ചവിട്ടിച്ചുറ്റല്, ചുറഞ്ഞു ചുറ്റല്, ചിന്ത്, ഒളവും പറവും തുടങ്ങി അറുപതോളം ഇനങ്ങള് കോല്‍ക്കളിയില് ഉണ്ട്. പ്രധാനമായും പുരുഷന്മാര് ആണ് കോല്‍ക്കളിയില് പങ്കെടുക്കാറുള്ളതെങ്കിലും സ്ത്രീകളും പങ്കു ചേരാറുണ്ട്. ഇതിനെ ‘കോലാട്ടം’ എന്നു പറയുന്നു. നൃത്തം ചെയ്യന്നവര് (കോല്‍കളിക്കാര്) വട്ടത്തില് ചുവടുവെച്ച് ചെറിയ മുട്ടുവടികള് കൊണ്ട് താളത്തില് അടിക്കുന്നു. അകമ്പടിഗാനം പതിയെ ഉയര്‍ന്ന് നൃത്തം തീരാറാവുന്നതോടേ ഉച്ചസ്ഥായിയിലാവുന്നു.\nകണ്ണൂര് അറക്കല് അലി രാജാവിന്‍്റെ സ്ഥാനാരോഹണത്തിനായി , കളരി അഭ്യാസിയും സംഗീത താള ബോധങ്ങളില് കഴിവുമുണ്ടായിരുന്ന ഹൈന്ദവ മുക്കുവ വിഭാഗത്തില്‍പെട്ട പൈതല് മരക്കാര് 1850കളില് ചിട്ടപ്പെടുത്തിയതാണ് ഇന്നത്തെ കോല്‍ക്കളിയെന്ന് വിലയിരുത്തപ്പെടുന്നു. ക്ഷേത്രകലകള് അവതരിപ്പിച്ച് പരിചയമുള്ള മരക്കാര് താളങ്ങളുടെ അകമ്പടിയോടെ പുതിയ ഒരു കലക്ക് രൂപം നല്‍കുകയായിരുന്നു.\nകേരളത്തിലെ ക്രൈസ്തവ അനുഷ്ഠാനകലാരൂപങ്ങളിലെ പ്രധാനപ്പെട്ട ഒരു നൃത്തരൂപമാണ് മാര്‍ഗംകളി. ഏ.ഡി. 52ല് കേരളം സന്ദര്‍ശിച്ച തോമാ ശ്ളീഹായുടെ ചരിത്രവും മതപരിവര്‍ത്തനങ്ങളുമാണ് ഈ നൃത്തരൂപത്തിന്‍െറ ഇതിവൃത്തം. ഇതിനുപയോഗിക്കുന്ന ഗാനവിഭാഗത്തെ മാര്‍ഗംകളിപ്പാട്ട് എന്ന് പറയുന്നു.\nസുറിയാനി ക്രിസ്ത്യാനികളുടെ പൊതുവായ കലാരൂപമായി ഈ കലയെ ഉയര്‍ത്തിക്കാണിക്കുന്നുണ്ടെങ്കിലും മാര്‍ഗംകളിയുടെ പ്രധായ പ്രയോക്താക്കള് ക്നാനായ സമുദായക്കാരാണ്. 1600-നും 1700-നും ഇടക്കുള്ള കാലത്താണ് ഈ കളിയുടെ ഉത്ഭവം എന്നു കരുതുന്നു. നമ്പൂതിരിമാര്‍ക്കിടയില് നിലവിലുണ്ടായിരുന്ന സംഘക്കളിയുമായി ഇതിന് വളരെയധികം സമാനതകള് ഉണ്ടെന്ന് പറയുന്നു.\nപന്ത്രണ്ടുപേരാണ് മാര്‍ഗം കളിയില് പങ്കെടുക്കുന്നത്. കത്തിച്ചുവെച്ച തിരിവിളക്കിനു ചുറ്റുംനിന്ന് കൈകൊട്ടിപ്പാടിയാണ് മാര്‍ഗംകളി നടത്തുന്നത്. വിളക്ക് ക്രിസ്തുവിനേയും പന്ത്രണ്ടുപേര് ക്രിസ്തുശിഷ്യന്മാരേയും സൂചിപ്പിക്കുന്നു. കളിയാശാന് വായ്ത്താരി ചൊല്ലി പദം പാടുകയും വൃത്താകൃതിയില് അണിനിരക്കുന്ന കളിക്കാര് അതേറ്റുപാടി താളവും ചുവടും പിടിച്ച് നൃത്തസമാനമായ ചടുലതയോടെ അവതരിപ്പിക്കുകയും ചെയ്യന്നു.\nപ്രത്യേകവേഷവിധാനങ്ങളൊന്നുമില്ല. തലയിലൊരു കെട്ടും ഉടുമുണ്ടുമായിരുന്നു വേഷം. സ്ത്രീകള് ചട്ടയും മുണ്ടുമുടുത്താണിതവതരിപ്പിച്ചുവരുന്നത്.\nതെയ്യം, തിറ എന്നിവ കെട്ടിയാടുന്നതിനെ പൊതുവെ വിശേഷിപ്പിച്ചുവരുന്ന പേരാണ് കളിയാട്ടം. സ്ഥിരമായി കളിയാട്ടം നടത്തുന്ന ഇടങ്ങളും വര്‍ഷങ്ങള് കൂടുമ്പോള് കളിയാട്ടം നടത്തുന്ന ഇടങ്ങളുമുണ്ട്. വര്‍ഷങ്ങള് കൂടുമ്പോള് മാത്രം കളിയാട്ടം അരങ്ങേറുന്നതിനെ ‘പെരുങ്കളിയാട്ടം’ എന്നാണ് സാധാരണ വിശേഷിപ്പിക്കുന്നത്. കാളിയും കാളി രൂപമാര്‍ന്ന ദേവതമാരുമാണ് കളിയാട്ടത്തിലെ പ്രധാനികള്. കാളിയാട്ടം പിന്നീട് കളിയാട്ടമായി മാറിയതാവാമെന്നും പറയുന്നു.\nപാനേങ്കളി, യാത്രക്കളി, ചാത്തിരാങ്കം തുടങ്ങിയ പേരുകളില് അറിയപ്പെടുന്ന സംഘക്കളി അവതരിപ്പിച്ചിരുന്നവര് നമ്പൂതിരിമാരായിരുന്നു. തനി നാടന് കലാരൂപമാണിത്. സദ്യയും വഞ്ചിപ്പാട്ടുകള് തുടങ്ങിയവയുടെ ആലാപനവുമൊക്കെ ചാത്തിരാങ്കം അഥവാ സംഘക്കളിയുടെ ഭാഗമായുണ്ടാവും.\nസവര്‍ണ വിഭാഗങ്ങള്‍ക്ക് പ്രധാന്യമുള്ള ക്ഷേത്രങ്ങളിലാണ് തിടമ്പുനൃത്തം അരങ്ങേറുക. ദേവീദേവന്മാരുടെ വിഗ്രഹം തലയിലേറ്റി നമ്പൂതിരിമാര് നടത്തുന്ന നൃത്തമാണിത്. മാരാര് സമുദായത്തില്‍പ്പെട്ടവരാണ് നൃത്തത്തിന് താളം നല്‍കുക. നൃത്തത്തിന് വിളക്കുപിടിക്കുക നമ്പീശന്‍മാരോ പിഷാരടിമാരോ വാരിയരോ ഉണിത്തിരിമാരോ ആവാം. തലയില്‍വെക്കുന്ന വിഗ്രഹം അഥവാ തിടമ്പ് പൂമാലകൊണ്ട് അലങ്കരിക്കുന്ന പതിവുണ്ട്. തിടമ്പ് നൃത്തത്തിന് വിളക്കുപോലെത്തന്നെ പ്രധാനമാണ് വാദ്യവും. ചെണ്ട, ഇലത്താളം, കുഴല്, ശംഖ് തുടങ്ങിയ വാദ്യോപകരണങ്ങള് ഉപയോഗിക്കും.\nഓണാഘോഷത്തോടനുബന്ധിച്ച് നടത്തുന്ന കേരളത്തിന്‍െറ തനതായ ജലോത്സവമാണ് വള്ളംകളി. പുന്നമടക്കായലില് നടന്നുവരുന്ന നെഹ്റു ട്രോഫി വള്ളംകളി, ചമ്പക്കുളം മൂലം വള്ളംകളി, ആറന്‍മുള ഉതൃട്ടാതി വള്ളംകളി, കുമരകം വള്ളംകളി തുടങ്ങി പ്രസിദ്ധമായ ഒട്ടേറെ ജലമേളകളുണ്ട്. ഓരോ ജലമേളക്കുമായി നീക്കിവെക്കപ്പെട്ട ചില വിശേഷ ദിവസങ്ങളുമുണ്ട്. പല തരത്തിലുള്ള പരമ്പരാഗത വള്ളങ്ങളും വള്ളംകളിക്ക് ഉപയോഗിക്കുന്നു. ഇവയില് പ്രധാനം ചുണ്ടന് വള്ളം ആണ്. വള്ളംകളിയില് ഉപയോഗിക്കുന്ന മറ്റു വള്ളങ്ങള് ചുരുളന് വള്ളം, ഇരുട്ടുകുത്തി വള്ളം, ഓടി വള്ളം, വെപ്പു വള്ളം (വൈപ്പുവള്ളം), വടക്കന്നോടി വള്ളം, കൊച്ചുവള്ളം എന്നിവയാണ്. ഓരോ വള്ളംകളിക്കും അകമ്പടിയായി പാട്ടുകളും ഉപയോഗിക്കുന്നു.\nകേരളത്തിന്‍െറ തെക്കന് പ്രദേശങ്ങളിലാണ് കുത്തിയോട്ടത്തിന് പ്രചാരമുള്ളത്. അനുഷ്ഠാന കലാരൂപം തന്നെയാണിത്. ദേവീക്ഷേത്രങ്ങളിലും കാവുകളിലുമാണ് കുത്തിയോട്ടം നടക്കുക. ആണ്‍കുട്ടികളാണ് ഇതില് പങ്കെടുക്കുക. രോഗങ്ങളില്‍നിന്നും മറ്റും രക്ഷപ്പെടുത്തിയതിനുള്ള വഴിപാടായും മറ്റുമാണ് ഇത് നടത്തപ്പെടുന്നത്. കേരളത്തില് കുത്തിയോട്ടത്തിന് ഏറെ പ്രചാരമുള്ളത് ചെട്ടിക്കുളങ്ങരയിലാണ്. വ്രതം നിര്‍ബന്ധമാണ്. മെയ്വഴക്കം പ്രധാനമായ ഈ അനുഷ്ഠാനത്തില് ചൂരല്, സ്വര്‍ണം, വെള്ളി എന്നിവകൊണ്ട് നിര്‍മിച്ച കമ്പുകള് ശരീരഭാഗങ്ങളില് കുത്തിയശേഷം വേഷക്കാരനെ വാദ്യമേളങ്ങളുടെ അകമ്പടിയോടെ ആനയിക്കും.\nഅനുഷ്ഠാന നൃത്തമാണിത്. ഭഗവതിക്കാവുകളിലാണ് സാധാരണ കണ്യാര്‍ക്കളി. കണ്യാര്‍ക്കളിയുടെ ഒരു സവിശേഷത നൃത്തം നടക്കുന്നതിനൊപ്പം തന്നെ പൊറാട്ടുകള് രംഗപ്രവേശം ചെയ്യുമെന്നതാണ്. രംഗത്ത് ഉപയോഗിക്കുന്ന വാദ്യങ്ങള് ചെണ്ട, ഇലത്താളം, ചേങ്ങില, മദ്ദളം തുടങ്ങിയവ. മൂന്നുദിവസം നീളുന്ന കലാപ്രകടനം കൂടിയാണിത്.\nപോര്‍ച്ചുഗീസുകാരുടെ വരവിനുശേഷമാണ് ഈ കല കേരളത്തില് രൂപം കൊണ്ടത്. ചവിട്ടുനാടകത്തിന് പല കലാരൂപങ്ങളുമായും അടുത്തബന്ധമുണ്ട്. യൂറോപ്പില് പ്രചാരമുള്ള ‘ഓപ്പെറ’ എന്ന സംഗീത നാടകത്തിന്‍െറ പകര്‍പ്പാണ് ചവിട്ടുനാടകമെന്ന് അഭിപ്രായമുണ്ട്. ക്രൈസ്തവരായിരുന്നു ചവിട്ടുനാടകം അവതരിപ്പിച്ചിരുന്നത്. ബൈബിളില്‍നിന്നും ചരിത്രത്തില്‍നിന്നും ചില കഥാസന്ദര്‍ഭങ്ങള് ചവിട്ടുനാടകം സ്വീകരിച്ചുവരുന്നുണ്ട്. ഏറെ പരിശീലനം ആവശ്യമുള്ള കലാരൂപമാണിത്. അഭിനയത്തിനും നൃത്തത്തിനും സംഗീതത്തിനുമൊക്കെ ചവിട്ടുനാടകത്തില് പ്രാധാന്യമുണ്ട്.\nതമിഴുകലര്‍ന്ന ഭാഷയാണ് ചവിട്ടുനാടകങ്ങളില് അധികവും ഉപയോഗിക്കുന്നത്. ചവിട്ടുനാടകം പ്രധാനമായും താണ്ഡവപ്രധാനമാണ് .ചുവടുകള് അടിസ്ഥാനപരമായി 12 എണ്ണമായി തരംതിരിച്ചിരിയ്ക്കുന്നു .സല്‍ക്കഥാപാത്രങ്ങള്‍ക്കും ക്രൗര്യസ്വഭാവമുള്ള കഥാപാത്രങ്ങള്‍ക്കും പ്രത്യേകം ചുവടുകള് നിഷ്കര്‍ഷിച്ചിരിക്കുന്നു. വേഷവിധാനമാകട്ടെ കണ്ണഞ്ചിപ്പിക്കുന്നതും ഭംഗിയും മേന്മയും ഉള്ളതുമാണ്. പടയാളികളുടെ വേഷങ്ങള് പഴയ ഗ്രേക്കോ-റോമന് ഭടന്മാരെ ഓര്‍മ്മിപ്പിക്കുന്നതുമാണ് .ആദ്യത്തെ ചവിട്ടുനാടകം’ കാറള്‍സ്മാന് ചരിതം’ ആണെന്നു കരുതുന്നവരുണ്ട് .\nപാവക്കൂത്തിന് നമ്മുടെ നാട്ടില് മറ്റൊരു പേരുകൂടിയുണ്ട്-പാവകളി. മുന്‍കാലങ്ങളില് പാവകളിക്ക് ഉപയോഗിക്കുന്ന പാവകളെ ഓലകൊണ്ടാണ് ഉണ്ടാക്കിയിരുന്നത്. പിന്നീട് തോല് ഉപയോഗിച്ചായി പാവനിര്‍മാണം. ഇതോടെയാവാം തോല്‍പ്പാവക്കൂത്തിന്‍െറ വരവ്. ക്ഷേത്രങ്ങള്‍ക്കു സമീപം തന്നെയാണ് തോല്‍പ്പാവക്കൂത്തും അരങ്ങേറുക. ഇതിനായി പ്രത്യേകം കളരിയരങ്ങ് (കൂത്തുമാടം) കെട്ടിയുണ്ടാക്കും. ഓണാവസരങ്ങളില് ‘ഓണക്കളി പാവക്കൂത്ത്’ എന്നൊരു തരം പാവകളി പ്രചാരത്തിലുണ്ട്. കേരളത്തില് മാത്രമല്ല ഏഷ്യ, യൂറോപ്പ് തുടങ്ങിയ വന്‍കരകളിലെ പല ദേശങ്ങളിലും പാവക്കൂത്ത് അവതരിപ്പിക്കപ്പെടുന്നു.\nപാവകളിയെ പൊതുവെ രണ്ടായി തരം തിരിച്ചുകാണാറുണ്ട്. പരമ്പരാഗതം, ആധുനികം എന്നിവയാണവ. ഇന്ത്യ, ജപ്പാന് തുടങ്ങിയ രാജ്യങ്ങളില് പരമ്പരാഗത രീതിയിലുള്ള പാവകളിയാണ് പിന്തുടര്‍ന്ന് പോരുന്നത്. എന്നാല്, ആധുനിക നിര്‍മാണ വസ്തുക്കളുടെ ആധിപത്യവും പുതിയ ശാസ്ത്രശാഖകളുമായിട്ടുള്ള അടുപ്പവും മൂലം പാവകളിക്ക് പുതിയ മാനങ്ങള് സൃഷ്ടിക്കാന് കളിക്കാര്‍ക്ക് കഴിഞ്ഞിട്ടുണ്ട്. പടിഞ്ഞാറന് രാജ്യങ്ങളിലും ജപ്പാനിലും ഇത്തരം പരീക്ഷണങ്ങള് കൂടുതല് നടന്നിട്ടുണ്ടത്രെ. ജിം ഹെല്‍സന് രൂപം നല്‍കിയ മപ്പറ്റ്ഷോ, (മാരിയോനെറ്റ് +പപ്പറ്റ് ഷോ) എന്ന പരിപാടി ഇതിനുദാഹരണമാണ്.\nതെയ്യാട്ടം തന്നെയാണ് തീയാട്ടെന്ന് വാദിക്കുന്നവരുണ്ട്. ക്ഷേത്രങ്ങളിലാണ് പ്രധാനമായും ഈ കലാരൂപം അരങ്ങേറുന്നത്. തീയാട്ടുകള് പ്രധാനമായും രണ്ടുതരമാണ്. ഭദ്രകാളി തീയാട്ട്, അയ്യപ്പന് തീയാട്ട് എന്നിവയാണവ. ഭദ്രകാളി തീയാട്ടില് ഭദ്രകാളിയുടെ വേഷമണിഞ്ഞ നര്‍ത്തകന് താളത്തിനനുസരിച്ച് നൃത്തം ചെയ്യുന്നു. തീയാടികള് എന്നറിയപ്പെടുന്ന വിഭാഗക്കാരാണ് തീയാട്ട് നടത്തുക. ഭദ്രകാളി തീയാട്ട് നടത്തുന്നവര് തീയാട്ടുണ്ണികളെന്നാണ് അറിയപ്പെടുന്നത്.\nതൃശൂര്,പാലക്കാട്, വയനാട് തുടങ്ങിയ ജില്ലകളില് പ്രചാരത്തിലുള്ള ഒരു നാടന് കലാരൂപമാണ് കുമ്മാട്ടി. തൃശൂര് പട്ടണത്തില് കിഴക്കുമ്പാട്ടുകര ദേശക്കാര് ഓണത്തോടനുബന്ധിച്ച് ആഘോഷിക്കുന്നു. പാലക്കാട്, വയനാട് ജില്ലകളുടെ ചില ഭാഗങ്ങളില് കുമ്മാട്ടി ദേവപ്രീതിക്കായും വിളവെടുപ്പിനോട് അനുബന്ധിച്ചും ആഘോഷിക്കുന്നു. ഈ ഭാഗങ്ങളില് ഓണത്തപ്പനെ വരവേല്‍ക്കാനായും കുമ്മാട്ടി ആഘോഷിക്കുന്നുണ്ട്. കാലദോഷം തീര്‍ക്കാനും കുട്ടികളെ ആഹ്ളാദിപ്പിച്ച് അവര്‍ക്ക് നന്മനേരാനുമെത്തുന്ന കുമ്മാട്ടിക്കൂട്ടങ്ങള്‍ക്ക് പിന്നിലെ ഐതിഹ്യം ശിവനും അര്‍ജുനനുമായി ബന്ധപ്പെട്ടതാണ്. പുല്ലില് നെയ്ത വസ്ത്രം ധരിച്ചാണ് കുമ്മാട്ടിക്കളിക്കാര് ചുവടുവെക്കുന്നത്. കുമ്മാട്ടിക്കളിക്കാര് വീടുകള് കയറിയിറങ്ങി ജനങ്ങളെ പ്രീതിപ്പെടുത്തി ഉപഹാരങ്ങള് സ്വീകരിക്കും. ചെണ്ടയാണ് പ്രധാന പിന്നണി വാദ്യം. കൂടാതെ തകില്,ചേങ്ങില, നാദസ്വരം എന്നിവയും ഉപയോഗിക്കുന്നു.\nതെക്കന് പ്രദേശങ്ങളിലും മധ്യകേരളത്തിലുമാണ് മുടിയേറ്റ് എന്ന അനുഷ്ഠാന കലാരൂപത്തിന് പ്രചാരം. ഭദ്രകാളിയുടെ കഥയാണ് പ്രതിപാദ്യം. കുറുപ്പന്മാരും മാരയാന്മാരുമാണ് മുടിയേറ്റ് നടത്തുന്നത്. ദാരിക നിഗ്രഹത്തിനുശേഷം ഭൂമിയിലെത്തിയ കാളിയെ സമാധാനിപ്പിക്കുന്നതാണ് മുടിയേറ്റിലെ കഥ. പഞ്ചവര്‍ണപ്പൊടികള് ഉപയോഗിച്ച് കാളിയുടെ കളംവരക്കും. തുടര്‍ന്ന് കളംപൂജ, കളംപാട്ട്, താലപ്പൊലി എന്നിവയുണ്ടാവും. പിന്നെ തിരിയുഴിച്ചില് കഴിഞ്ഞ് കളംമായ്ക്കും. പിന്നീടാണ് മുടിയേറ്റ്. മുടിയേറ്റില് ഭദ്രകാളി, ദാരികന്, ശിവന്, നാരദന്, ദാനവേന്ദ്രന്, കോയിമ്പാടര്, കൂളി എന്നീ കഥാപാത്രങ്ങളുണ്ട്. കഥാപാത്രങ്ങള്‍ക്ക് മുഖത്തുതേപ്പും കിരീടവുമൊക്കെ നിര്‍ബന്ധമാണ്.\nഉത്തരകേരളത്തില് പ്രചാരമില്ലാത്ത അനുഷ്ഠാന കലാപ്രകടനമാണിത്. കാളീക്ഷേത്രങ്ങളിലാണ് ഈ അനുഷ്ഠാന കല അരങ്ങേറുന്നത്. വില്ലില്‍തൂക്കം എന്നാണിതിന്‍െറ മറ്റൊരു പേര്. ദാരികവധത്തിനുശേഷം കാളിയുടെ കോപമടക്കാനായി ഗരുഡന് നൃത്തം ചെയ്തു എന്ന വിശ്വാസമാണ് ഗരുഡന് തൂക്കത്തിനടിസ്ഥാനം.\nഗണക സമുദായത്തില്‍പെട്ടവര് നടത്തുന്ന നര്‍ത്തന കലാരൂപമാണ് കോലംതുള്ളല്. ഭവഗതി ക്ഷേത്രങ്ങളിലും വീടുകളിലും അരങ്ങേറുന്നു. വീടുകളില് ബാധോച്ചാടനത്തിനാണ് ഇതു നടത്തുന്നത്. ഇതിന്‍െറ പാട്ടിന് ഗന്ധര്‍വന്‍പാട്ട് എന്നാണ് പേര്. മാരന്‍പാട്ട് എന്നും അറിയപ്പെടുന്നു. കോലങ്ങള് യക്ഷിക്കോലം, മാടന്‍കോലം, പക്ഷിക്കോലം തുടങ്ങിയ പേരുകളില് അറിയപ്പെടുന്നു. ദക്ഷിണകേരളത്തിലാണ് പ്രചാരം. ക്ഷേത്രങ്ങളില് ‘പടയണി’ എന്ന കലാരൂപത്തോടനുബന്ധിച്ചാണ് കോലം തുള്ളല് നടക്കുക. കോലംതുള്ളലില് പാളകളിലാണ് ദേവതകളുടെ മുഖങ്ങള് ചിത്രീകരിക്കുക.\nകേരളത്തില് രണ്ടുതരം കുറത്തിയാട്ടങ്ങളുണ്ട്. സംഗീതനാടകങ്ങളുമായി ബന്ധപ്പെട്ട വടക്കന് കുറത്തിയാട്ടവും തെക്കന് കുറത്തിയാട്ടമെന്ന ക്ഷേത്രകലയും. വടക്കന് കുറത്തിയാട്ടത്തില് ഗാനങ്ങള്‍ക്കാണ് പ്രാധാന്യം. എന്നാല്, തെക്കന് കുറത്തിയാട്ടം സംഭാഷണപ്രധാനമത്രെ. വടക്കന് കുറത്തിയാട്ടത്തില് പൂരത്തിനുപോയ കുറത്തിയും കുറവനും പൂരസ്ഥലത്തെ തിരക്കില്‍പെട്ട് രണ്ടിടത്താവുകയും ഇതിന്‍െറ പേരില് കലഹിച്ച് ശേഷം ഒന്നാവുന്നതുമാണ് പ്രമേയം. തെക്കന് കുറത്തിയാട്ടത്തില് പാര്‍വതി, മഹാലക്ഷ്മി സങ്കല്‍പത്തിലുള്ള കുറത്തിവേഷക്കാര് തങ്ങളുടെ ഭര്‍ത്താക്കന്മാരെ പഴിക്കുകയും സരസ്വതിയുടെ സങ്കല്‍പത്തിലുള്ള ഒരു കുറത്തി രംഗപ്രവേശം ചെയ്ത് തര്‍ക്കം അവസാനിപ്പിക്കുകയും ചെയ്യുന്നു.\nസ്ത്രീകളുടെ വിനോദകലയാണ്. വട്ടത്തില് നടന്ന് പാട്ടുപാടി കോലടിച്ചുകളിക്കുകയാണ് രീതി. ചുവടുകളുടെ കാര്യത്തില് കോലാട്ടത്തിന് തിരുവാതിരക്കളിയോട് ബന്ധമുണ്ട്.\nധനു മാസത്തിലെ തിരുവാതിര നാളില് അരങ്ങേറുന്ന കളിയാണ് തിരുവാതിരക്കളി. മുന്‍കാലങ്ങളില് ഇരുപത്തിയെട്ടു ദിവസം നീണ്ട വിവിധ പരിപാടികളോടെയായിരുന്നു തിരുവാതിര ആഘോഷിച്ചിരുന്നത്. നേരം പുലരാന് ഏഴര നാഴികയുള്ളപ്പോള് സ്ത്രീകള് സംഘം ചേര്‍ന്ന് കുളിക്കാന് കടവിലെത്തുകയും വിവിധതരം വിനോദങ്ങളില് പങ്കുചേരുകയും ചെയ്യുമായിരുന്നു. ഗംഗയുണര്‍ത്തല്, കുളംതുടിക്കല് തുടങ്ങിയവയാണ് ഇതോടനുബന്ധിച്ച ചടങ്ങുകള്. തുടര്‍ന്ന് ഊഞ്ഞാലാട്ടം, മാണിക്യ ചെമ്പഴുക്ക തുടങ്ങിയ വിനോദങ്ങളില് ഏര്‍പ്പെടും. തുടര്‍ന്നാണ് പാട്ടുകള് പാടിക്കളിക്കുക. ഈ വട്ടം ചേര്‍ന്നുള്ള കളിക്ക് പില്‍ക്കാലത്ത് കിട്ടിയ പേരാണ് തിരുവാതിരക്കളി. ദേവീദേവന്മാരെക്കുറിച്ചുള്ള സ്തുതികളാണ് ഈ അവസരത്തില് പാടുക.\nആയോധനപരമായ വേലകളിയും അനുഷ്ഠാന കലയാണ്. ക്ഷേത്രങ്ങളിലാണ് വേലകളി അരങ്ങറുക. വേഷം വീരയോദ്ധാക്കളുടേതാണ്. ഇലത്താളം, മദ്ദളം, കൊമ്പ് തുടങ്ങിയ വാദ്യങ്ങളാണ് വേലകളിയില്. ദക്ഷിണ കേരളമാണ് വേലകളിയുടെയും അരങ്ങ്. അമ്പലപ്പുഴ ശ്രീകൃഷ്ണ ക്ഷേത്രം, തിരുവനന്തപുരം ശ്രീപത്മനാഭസ്വാമി ക്ഷേത്രം തുടങ്ങിയ ക്ഷേത്രങ്ങളില് വേലകളി നടക്കുന്നു.\nകേരളത്തിന്‍്റെ തനതായ ശാസ്ത്രീയ ദൃശ്യകലാരൂപമാണ് കഥകളി. ശാസ്ത്രക്കളി, ചാക്യാര്‍കൂത്ത്, കൂടിയാട്ടം, കൃഷ്ണനാട്ടം, അഷ്ടപദിയാട്ടം, ദാസിയാട്ടം, തെരുക്കൂത്ത്, തെയ്യ, തിറ, പടയണി തുടങ്ങിയ ക്ളാസിക്കല്-നാടന് കലാരൂപങ്ങളുടെ സ്വാംശീകരണം കഥകളിയില് ദൃശ്യമാണ്. 17, 18 നൂറ്റാണ്ടുകളിലായി വികസിതമായ ഈ കലാരൂപം ഒരുകാലത്ത് വരേണ്യവിഭാഗങ്ങള്‍ക്കിടയില് മാത്രം ഒതുങ്ങിനിന്നിരുന്നുവെങ്കിലും ഇരുപതാം നൂറ്റാണ്ടില് മഹാകവി വള്ളത്തോള് അടക്കമുള്ള ഉത്പതിഷ്ണുക്കളുടെ ശ്രമഫലമായി ഇന്ന് ലോകപ്രസിദ്ധി കൈവരിച്ചിരിക്കുന്നു .\nഅഭിനയ, നൃത്ത, സംഗീത കലകളുടെ സമന്വയമെന്ന് കഥകളിയെ വിശേഷിപ്പിക്കാം. ആട്ടക്കഥയാണ് കഥകളിയുടെ സാഹിത്യരൂപം. ചരിത്രം ആദ്യത്തെ ആട്ടക്കഥാ രചയിതാവായി വിശേഷിപ്പിക്കുന്നത് കൊട്ടാരക്കര തമ്പുരാനെയാണ്. പിന്നീട് സംസ്കൃത ഭാഷയില് ആട്ടക്കഥകള് ഒട്ടേറെയുണ്ടായി. ഇരയിമ്മന് തമ്പിയും ഉണ്ണായി വാര്യരും കോട്ടയത്തു തമ്പുരാനുമൊക്കെ ആട്ടക്കഥാ സാഹിത്യരംഗത്തെ മഹാരഥന്മാരാണ്. അനായാസം നേടാവുന്നതല്ല കഥകളി ആസ്വാദന ശേഷി. അഞ്ചുതരം വേഷങ്ങളുണ്ട് കഥകളിയില്. പച്ച, കത്തി, താടി, കരി, മിനുക്ക് എന്നിവയാണവ. ഇന്ദ്രന്, നളന്, കൃഷ്ണന്, അര്‍ജുനന്, ധര്‍മപുത്രര് എന്നിവര് പച്ചയും രാവണന്, ശിശുപാലന്, കംസന്, ദുര്യോധനന് എന്നിവര് കത്തിയും ബാലി, കലി, ഹനുമാന് എന്നിവര് താടിയും ധരിക്കുന്നു. താടിയില് ചുവന്നതാടി, വെള്ളത്താടി, കറുത്തതാടി എന്നിങ്ങളെ വകഭേദങ്ങളുണ്ട്.\nബാലിക്ക് ചുവന്ന താടിയും ഹനുമാന് വെള്ളത്താടിയും കലിക്ക് കറുത്തതാടിയും വേഷമായി പറയുന്നു. കരിവേഷം ശൂര്‍പ്പണഖ, സിംഹിക തുടങ്ങിയവര്‍ക്കാണ്. ദൂതര്, സാരഥി, ബ്രാഹ്മണന്, സന്യാസി, സ്ത്രീ എന്നിവരാണ് മിനുക്കുവേഷധാരികള്. കേളി എന്ന ചടങ്ങ് കഥകളിയുടെ ആരംഭത്തിലുണ്ട്. കളിവിളക്ക് അരങ്ങത്ത് കത്തിച്ചുവെക്കുന്ന വിളക്കാണ്. ചെണ്ട, മദ്ദളം, ചേങ്ങില, ഇലത്താളം എന്നീ വാദ്യങ്ങള് ഉപയോഗിക്കുന്നു.\nദഫ്മുട്ട് മുസ്ലിം സമുദായത്തില് പ്രചാരം സിദ്ധിച്ച കലാരൂപമാണ്. കേരളത്തിന്‍െറ വടക്കന് ഗ്രാമങ്ങളിലാണ് പ്രചാരം. ദഫ് എന്ന വാദ്യോപകരണം നിര്‍ബന്ധമാണ്. മരംകൊണ്ട് രൂപപ്പെടുത്തി, കാളത്തോല് പൊതിഞ്ഞ വാദ്യോപകരണമാണിത്. കളിയില് ഗുരുവാണ് പ്രധാനി. അദ്ദേഹം പാടിക്കൊടുക്കുന്ന പാട്ട് കളിക്കാര് ഏറ്റുചൊല്ലി ദഫിന്‍െറ താളത്തിനൊപ്പിച്ച് ചുവടുവെക്കുന്നു. ദഫ്മുട്ട് മദീനയില്‍നിന്നും കേരളത്തിലേക്ക് വന്നുവെന്നാണ് വിശ്വാസം. കല്യാണം, സുന്നത്ത് തുടങ്ങിയ സന്ദര്‍ഭങ്ങള് ദഫ്മുട്ടിന് പ്രധാനമാണ്. മോയിന്‍കുട്ടി വൈദ്യരുടെ പ്രസിദ്ധകൃതിയായ ബദ്റുല് മുനീര് ഹുസ്നുല് ജമാല്, ബദര് പടപ്പാട്ട് തുടങ്ങിയവ ദഫ്മുട്ടിന് ഉപയോഗിച്ചു കാണുന്നു.\nഇതും സ്ത്രീകളുടെയും പെണ്‍കുട്ടികളുടെയും വിനോദമാണ്. പ്രധാനമായും ഓണത്തോടനുബന്ധിച്ചാണ് ഈ വിനോദകല അരങ്ങേറുക. മരച്ചില്ലയുമായി മധ്യത്തിലിരിക്കുന്ന സ്ത്രീക്ക് ചുറ്റും നടന്ന് മറ്റുള്ളവര് മരച്ചില്ലകള്‍കൊണ്ട് അവളെ (തുമ്പിയെ) തല്ലുന്നു. അങ്ങനെ അവള് തുമ്പിയായി ‘തുള്ളാന്’ ആരംഭിക്കുന്നു. പിന്നെ ചുറ്റുംനിന്ന് തല്ലിയവരുടെ പിറകെ ഓടും. ഓടുന്ന തുമ്പിയെ ശാന്തയാക്കാന് മറ്റൊരു പാട്ടുപാടും. അതോടെ ‘തുമ്പി’ തുള്ളല് നിര്‍ത്തും. കേരളത്തില് വിവിധ പ്രദേശങ്ങളില് തുമ്പിതുള്ളലിനായി വിവിധതരം പാട്ടുകള് ഉപയോഗിക്കുന്നു.\nമുസ്ലിം സമുദായത്തിന്‍െറ കലാപ്രകടനമാണിത്. അറബന എന്നറിയപ്പെടുന്ന ദഫിനോട് സാമ്യമുള്ള ഒരു വാദ്യോപകരണമാണ് ഉപയോഗിക്കുന്നത്. മൃഗതോല് ഉപയോഗിച്ചാണ് ‘അറബന’ എന്ന വാദ്യോപകരണം നിര്‍മിക്കുന്നത്.\nകേരളത്തില് കാസര്‍കോട് ജില്ലയില് മാത്രമാണ് യക്ഷഗാനത്തിന് പ്രചാരം. കാരണം കര്‍ണാടകത്തില്‍നിന്ന് ആവിര്‍ഭവിച്ചുവന്നതാണിത്. ‘വയലാട്ടം’ എന്നും പേരുണ്ട്. കഥകളിയുമായി യക്ഷഗാനത്തിന് ബന്ധം കല്‍പിക്കപ്പെടുന്നുണ്ട്. രാമായണത്തിലെയും മഹാഭാരതത്തിലെയും ഭാഗവതത്തിലെയും കഥകളെ അടിസ്ഥാനപ്പെടുത്തിയാണ് യക്ഷഗാനം അവതരിപ്പിക്കുന്നത്. നൃത്ത, അഭിനയ, സംഗീത പ്രധാനമായ യക്ഷഗാനത്തില് വാദ്യമേളങ്ങളും ഉപയോഗിക്കുന്നു. ചെണ്ട, മദ്ദളം, ഇലത്താളം തുടങ്ങിയവയാണ് വാദ്യോപകരണങ്ങള്.\nപരിചകളി എന്നും പരിചമുട്ടുകളിയെന്നും പരിച മുട്ടിക്കളിയെന്നുമൊക്കെ ഇതറിയപ്പെടുന്നു. ദക്ഷിണ കേരളത്തിലും മധ്യകേരളത്തിലുമാണ് പ്രചാരം. ക്രിസ്ത്യന്, മുസ്ലിം, ഹിന്ദു സമൂഹങ്ങളില് ഈ കളിക്ക് പ്രചാരമുണ്ട്. ആഘോഷങ്ങളോടനുബന്ധിച്ചും ആചാരങ്ങളോടനുബന്ധിച്ചും ഈ കളി അരങ്ങേറാറുണ്ട്. ഓരോ മത വിശ്വാസികളും അവരവര്‍ക്ക് ചേര്‍ന്ന പാട്ടുകള് തെരഞ്ഞെടുത്ത് ഉപയോഗിക്കുന്നു. പരിചമുട്ടിക്കളിക്ക് ഉപയോഗിക്കുന്ന പരിച നിര്‍മിക്കുന്നത് പ്രധാനമായും മുരുക്ക് എന്ന വൃക്ഷം ഉപയോഗപ്പെടുത്തിയാണ്.\nകുഞ്ചന് നമ്പ്യാരാണ് ക്ഷേത്രകലാരൂപമായ ഓട്ടന്‍തുള്ളലിന്‍െറ ജനയിതാവ്. സാമുദായിക വിമര്‍ശം മുഖമുദ്രയായിട്ടുള്ള ഈ കലാരൂപം അഭിനയപ്രധാനമാണ്. ചാക്യാര്‍കൂത്തിന് പകരമായാണ് കുഞ്ചന് നമ്പ്യാര് ഓട്ടന്‍തുള്ളല് അവതരിപ്പിച്ചത്. മൂന്നു നൂറ്റാണ്ടിന്‍െറ ചരിത്രമുണ്ട് തുള്ളലിന്. എങ്കിലും വേഷവിധാനത്തിലോ ചമയങ്ങളിലോ സാഹിത്യഭംഗിയിലോ വലിയ മാറ്റങ്ങളൊന്നും വന്നിട്ടില്ല. തുള്ളല് മൂന്നു വിധം. ഓട്ടന്‍തുള്ളല്, ശീതങ്കന് തുള്ളല്, പറയന്‍തുള്ളല്. വേഷം, തുള്ളല് കൃതികളുടെ വൃത്തം തുടങ്ങിയവ അടിസ്ഥാനമാക്കിയാണ് ഈ വിഭജനം. ഉടുത്തുകെട്ടി കാല്‍ചിലങ്കയണിഞ്ഞ് വേദിയിലെത്തുന്ന തുള്ളല്‍ക്കാരന് പാട്ടിലൂടെയാണ് കഥ അവതരിപ്പിക്കുന്നത്. ആക്ഷേപഹാസ്യവും നര്‍മവും സാമൂഹിക വിമര്‍ശവുമൊക്കെ തുള്ളലിലുണ്ട്. തൊപ്പി മദ്ദളം, കൈമണി തുടങ്ങിയവയാണ് വാദ്യോപകരണങ്ങള്. തുള്ളല്‍ക്കാരന് പാടുന്നപാട്ട് മറ്റൊരാള് ഏറ്റുപാടുന്നതും തുള്ളലിലെ രീതിയാണ്.\nമോഹിനിയാട്ടം ശൃംഗാരരസ പ്രധാനമായ നൃത്തവിശേഷമാണ്. കേരളമാണ് മോഹിനിയാട്ടത്തിന്‍െറ ജന്മദേശം. പ്രാചീന കേരളത്തിലെ ‘ദേവദാസിയാട്ട’ത്തില്‍നിന്നാണ് മോഹിനിയാട്ടം പിറവിയെടുത്തതെന്ന് അനുമാനിക്കുന്നു. എ.ഡി 16ാം നൂറ്റാണ്ടിലാവാം മോഹിനിയാട്ടത്തിന്‍െറ ജനനം. ലാസ്യം, താണ്ഡവം എന്നിവയാണ് നൃത്തരൂപങ്ങള്. മോഹിനിയാട്ടത്തിന് ലാസ്യത്തോടാണ് ബന്ധം. കേരളീയമായ വസ്ത്രധാരണരീതികളും ആഭരണങ്ങളും മോഹിനിയാട്ടത്തിനുണ്ട്.\nകസവുകരയുള്ള വെളുത്തചേല ഞൊറിഞ്ഞുടുക്കുകയും കസവുതുന്നിയ ബ്ളൗസ് അണിയുകയും ചെയ്യും. നെറ്റിച്ചുട്ടി, കൊടക്കടുക്കന്, കാതില്‍തോട എന്നിവയും ശിരസ്സില് സൂര്യന്, ചന്ദ്രന് എന്നീ ആഭരണങ്ങളും നാഗപടത്താലിയും പവന്‍മാലയും കാല്‍ച്ചിലങ്കയും കാപ്പും അണിഞ്ഞാണ് നര്‍ത്തകിയുടെ രംഗപ്രവേശം.\nപുരാണ കഥാകഥന രീതിയാണ് പാഠകം. നമ്പ്യാര് സമുദായത്തില്‍പ്പെട്ടവരാണ് പാഠകം അവതരിപ്പിക്കുക. ചാക്യാര്‍കൂത്തില് കാണുന്നതരം ഫലിത പ്രയോഗങ്ങളൊന്നും തന്നെ പാഠകത്തില് കാണില്ല. ഗൗരവതരമാണ് പാഠകത്തിന്‍െറ ആഖ്യാനമെന്ന് പൊതുവെ പറയാം. അനുഷ്ഠാനങ്ങള്, വാദ്യോപകരണങ്ങള് തുടങ്ങിയവയുടെ അകമ്പടിയൊന്നും പാഠകത്തിന് ആവശ്യമില്ല. നമ്പ്യാര് പാഠകം പറയാനെത്തുന്നത് ലളിതമായ വേഷവിധാനങ്ങളോടെയാണ്. ക്ഷേത്ര പശ്ചാത്തലത്തിലാണ് പാഠകത്തിന്‍െറയും അവതരണം.\nകേരളീയ മേളങ്ങളില് പ്രഥമസ്ഥാനത്താണ് പഞ്ചവാദ്യം. പ്രണവശബ്ദാധിഷ്ഠിതമാണ് പഞ്ചവാദ്യമെന്നാണ് ശാസ്ത്രം. പഞ്ചവാദ്യമെന്നാല് അഞ്ച് വാദ്യങ്ങള്. തിമില, മദ്ദളം, ഇടയ്ക്ക, കൊമ്പ്, ഇലത്താളം. ഒരുകാലത്ത് ക്ഷേത്രകല മാത്രമായിരുന്ന പഞ്ചവാദ്യം ഇന്ന് ഉത്സവങ്ങളിലും പ്രധാനമത്രെ.\nനങ്ങ്യാര്‍കൂത്തും സംസ്കൃത നാടകാവതരണമാണ്. ക്ഷേത്രകലാരൂപമാണ് ഇതും. അനുഷ്ഠാനപരമായ ലാസ്യനൃത്തമായ നങ്ങ്യാര്‍കൂത്ത് എ.ഡി ഒമ്പതാം നൂറ്റാണ്ടില് ചാക്യാര്‍കൂത്തിനൊപ്പംതന്നെ പിറവിയെടുത്തു. നങ്ങ്യാര് എന്നിയപ്പെടുന്ന നമ്പ്യാര് സമുദായത്തില്‍പ്പെട്ട സ്ത്രീകളാണ് നങ്ങ്യാര്‍കൂത്ത് അവതരിപ്പിക്കുക. ശ്രീകൃഷ്ണചരിതമാണ് നങ്ങ്യാര്‍കൂത്തിലെ കഥ. കൂത്തമ്പലങ്ങളിലാണ് നങ്ങ്യാര്‍കൂത്തും നടക്കുക. ശ്രീകൃഷ്ണകഥ പന്ത്രണ്ടുദിവസം കൊണ്ടവതരിപ്പിക്കുന്ന ഏകാംഗ നൃത്തരൂപമാണിത്.\nമാമ്പഴക്കാലംന്യൂസ്റ്റാര് പുറപ്പെടുന്നു പുതിയ പ്രപഞ്ചങ്ങളുടെ കിളിവാതിലുകള് തേടി!അടിസ്ഥാന പാഠാവലി: ആശയാടിത്തറയൊരുക്കാംസത്യവും സൗന്ദര്യവും U.S.S പരീക്ഷാ പരിശീലനംവാനം നോക്കൂJust listenSay It In Englishകേരള കലാമണ്ഡലംനെഹ്റു: ഏതു ഭാഷപഠനവും വിലയിരുത്തലുംകവിതയിലെ പ്രകൃതിചൊവ്വയില് ജീവന് ഭൂമിയിലെ സൂചനകള്‍ഫോട്ടോമൈക്രോഗ്രഫിയും ചിത്രങ്ങളുംകൂനന് കുരിശ് സത്യംPast Perfect Tense (had + V3)8,9,10 ക്ളാസുകളിലെ ഇംഗ്ളീഷ് പാഠ പുസ്തകത്തില് വരുന്ന ഗ്രാമര് ഭാഗങ്ങളുടെ പഠനംപറ്റിക്കല്ലേ; ആളെ അറിയാംകഥയമമ കഥയമമ


ഇവിടെ സ്ത്രീകള്‍ക്ക് മൊബൈല് ഫോണ് വിലക്ക് – East Coast Daily Malayalam\nഇവിടെ സ്ത്രീകള്‍ക്ക് മൊബൈല് ഫോണ് വിലക്ക്\nFeb 15, 2018, 07:02 pm IST\nഭോപ്പാലിലെ സഹാറിയ ആദിവാസിഗോത്ര പഞ്ചായത്തില് സ്ത്രീകളുടെ മൊബൈല് ഫോണ് ഉപയോഗം വിലക്കിക്കൊണ്ട് അധികൃതരുടെ ഉത്തരവ്. മൊബൈല് ഫോണ് സ്ത്രീകളെ വഴിതെറ്റിക്കുമെന്ന് ചൂണ്ടിക്കാട്ടിയാണ് ഉത്തരവ്. ഫോണ്‍വിലക്കിക്കൊണ്ട് ഉത്തരവിറക്കിയത് രാജസ്ഥാന്, മധ്യപ്രദേശ് സംസ്ഥാനങ്ങളുടെ അതിരു പങ്കിടുന്ന മധ്യപ്രദേശിലെ ഷിയോപൂര് ജില്ലയിലെ ഒച്ഛ വില്ലേജിലാണ്. മൊബൈല് ഫോണ് ഉപയോഗം സത്രീകള് പൂര്‍ണമായും ഉപേക്ഷിക്കണമെന്നും ഫോണ് കൈവശം വെച്ചാല് പഞ്ചായത്ത് ഫൈന് ഈടാക്കുമെന്നും ഉത്തരവില് വ്യക്തമാക്കിയിട്ടുണ്ട്.\nread also: മൊബൈല് ഫോണ് പൊട്ടിത്തെറിച്ചു, 12 കാരന് നഷ്ടമായത് കണ്ണും കൈ വിരലും\nമൊബൈല് ഫോണാണ് സ്ത്രീകള് തങ്ങളുടെ ഗോത്രത്തില് നിന്നാല്ലാതെ മറ്റു പുരുഷന്‍മാരുമായി വിവാഹം കഴിക്കുന്നതിന് പ്രധാന കാരണമെന്ന് ചൂണ്ടിക്കാട്ടിയാണ് സ്ത്രീകള്‍ക്ക് മാത്രം ഫോണിന്റെ ഉപയോഗത്തില് വിലക്ക് ഏര്‍പ്പെടുത്തിയിരിക്കുന്നത്. മൊബൈല് ഫോണ് ഉപയോഗിക്കുന്ന പെണ്‍കുട്ടികളെ കണ്ടാല് ആദ്യതവണ താക്കീതു നല്‍കി വിടുമെന്നും പിന്നീടും ആവര്‍ത്തിച്ചാല് പിഴയടപ്പിക്കുമെന്നും മുന്നറിയിപ്പിലുണ്ട്.\nmobile phone ban ladies\nപ്രായപൂർത്തിയാകാത്ത പെൺകുട്ടിയെ പീഡിപ്പിച്ച കേസ് ; അൻപത് വയസുകാരനെ പോലീസ് പിടികൂടി\nസിസ്റ്റര് അഭയ കേസ്; പ്രതികള്‍ക്കെതിരെ ശക്തമായ തെളിവ് : സംഭവദിവസം രാത്രിയില് കോണ്‍വെന്റിനുള്ളില് പ്രതികളെ കണ്ടു\nപോപ്പുലർ ഫ്രണ്ട് നിരോധിക്കുമോ? പൗരത്വ നിയമ ഭേദഗതിക്കെതിരെ ഉത്തർപ്രദേശിലും, ആസാമിലും കലാപം അഴിച്ചു വിട്ടത് പോപ്പുലർ ഫ്രണ്ട് ആണെന്ന് കേന്ദ്രസർക്കാർ സ്ഥിരീകരിച്ചു; റിപ്പോർട്ടിലുള്ളത് ഞെട്ടിക്കുന്ന വിവരങ്ങൾ\nJan 4, 2020, 01:21 pm IST


യുഎസിൽ ബോട്ടിന് തീപിടിച്ച് 34 മരണം; മരിച്ചവരിൽ ഇന്ത്യക്കാരായ ദമ്പതികളും യുവ ശാസ്ത്രജ്ഞനും • ഇ വാർത്ത | evartha\nയുഎസിൽ ബോട്ടിന് തീപിടിച്ച് 34 മരണം; മരിച്ചവരിൽ ഇന്ത്യക്കാരായ ദമ്പതികളും യുവ ശാസ്ത്രജ്ഞനും\nevartha Desk September 8, 2019, 10:50 am September 8, 2019\nരാത്രിയിൽ തീപിടിത്തം ഉണ്ടായപ്പോൾ യാത്രക്കാർ താഴത്തെ ഡെക്കിൽ ഉറക്കത്തിലായിരുന്നു.\nലൊസാഞ്ചലസ്: യുഎസിൽ കലിഫോർണിയ തീരത്തു ബോട്ടിനു തീപിടിച്ചു മരിച്ച 34 പേരിൽ ഇന്ത്യക്കാരായ ദമ്പതികളും യുവ ശാസ്ത്രജ്ഞനും. കൗസ്തുഭ് നിർമൽ (44), ഭാര്യ സൻജീരി ദേവപുജാരി (31) എന്നിവരും സുനിൽസിങ് സന്ധു (46) എന്ന ഇന്ത്യൻ വംശജനായ ശാസ്ത്രജ്ഞനുമാണ് ഇവരെന്ന് ന്യൂയോർക്ക് പോസ്റ്റ് റിപ്പോർട്ട് ചെയ്തു.\nരണ്ട് വർഷം മുൻപു വിവാഹിതരായ നിർമലും സൻജീരിയും യുഎസിലെ കണക്ടിക്കെട്ടിലാണു താമസിച്ചിരുന്നത്. നിർമൽ, ഏണസ്റ്റ് ആൻഡ് യങ്ങിൽ ഉദ്യോഗസ്ഥനാണ്. സൻജീരി ഡെന്റിസ്റ്റും. പാലോ ആൾട്ടോ എന്ന ഗവേഷണ സ്ഥാപനത്തിൽ ശാസ്ത്രജ്ഞനാണ് സുനിൽ സിങ് സന്ധു,


ബി.ജെ.പി എം.എല്.എയുടെ മകളെയും ഭര്‍ത്താവിനെയും ഹൈക്കോടതിക്ക് മുന്നില് നിന്ന് തട്ടികൊണ്ടുപോയി • ഇ വാർത്ത | evartha\nദളിത് യുവാവിനെ വിവാഹം കഴിച്ചതിന് പിതാവില് നിന്ന് ഭീഷണിയുണ്ടെന്ന ആരോപണവുമായി രംഗത്തെത്തിയ ബി.ജെ.പി എം.എല്.എയുടെ മകളെയും ഭര്‍ത്താവിനെയും തട്ടിക്കൊണ്ടുപോയി. ഉത്തര്‍പ്രദേശിലെ ബിതാരി ചെയിന്‍പൂര് എം.എല്.എയായ രാജേഷ് മിശ്രയുടെ മകള് സാക്ഷിയേയും മരുമകന് അജിതേഷ്‌കുമാറിനെയുമാണ് തോക്ക് ചൂണ്ടി അജ്ഞാത സംഘം കാറില്‍ക്കയറ്റിക്കൊണ്ടുപോയത്.\nഉത്തര്‍പ്രദേശിലെ അലഹബാദ് ഹൈക്കോടതിക്ക് സമീപമാണ് സംഭവം. അജിതേഷിനെ മര്‍ദിച്ച ശേഷം സംഘം ഇവരെ മോചിപ്പിക്കുകയായിരുന്നു. ഇന്ന് രാവിലെ 8.30ന് കറുത്ത എസ്.യു.വിയിലെത്തിയ അക്രമികള് കോടതി ഗേറ്റ് നമ്പര് മൂന്നിന് മുന്നില് നില്‍ക്കുകയായിരുന്ന ദമ്പതികളെ തട്ടികൊണ്ടുപോവുകയായിരുന്നു. എന്നാല് മണിക്കൂറുകള്‍ക്ക് ശേഷം ഇവര് കോടതിയില് ഹാജരായി. അക്രമി സംഘം അജിതേഷിനെ മര്‍ദിച്ചതായി അവര് പൊലീസിന് മൊഴി നല്‍കി.\nമിശ്രയില് നിന്നും കുടുംബാംഗങ്ങളില് നിന്നും ജീവന് ഭീഷണിയുണ്ടെന്ന് ചൂണ്ടിക്കാട്ടി ദമ്പതികള് നല്‍കിയ ഹര്‍ജി പരിഗണിച്ച ഹൈക്കോടതി പൊലീസ് സുരക്ഷ നല്‍കാന് ഉത്തരവിട്ടു. ദമ്പതികള്‍ക്ക് സമാധാനത്തോടെ ജീവിക്കാനുള്ള അവകാശമുണ്ടെന്നും പൊലീസ് സുരക്ഷ ഉറപ്പാക്കണമെന്നും കോടതി ഉത്തരവിട്ടു.\nദളിതനായ അജിതേഷ് കുമാര് എന്ന യുവാവിനെ വിവാഹം കഴിച്ചതിന്റെ പേരില് രാജേഷ് മിശ്രയില് നിന്ന് ഭീഷണിയുണ്ടെന്ന് മകള് സാക്ഷി മിശ്ര സമൂഹമാധ്യങ്ങളിലൂടെ വെളിപ്പെടുത്തിയതോടെയാണ് സംഭവം വിവാദമായത്. രാജേഷ് മിശ്രയുടെ ഭീഷണിയെ തുടര്‍ന്ന് കുടുംബം ബറേലിയില് നിന്നും താമസം മാറിയെന്നും അജിതേഷിന്റെ പിതാവ് പറഞ്ഞു.


പാടിയും വരച്ചും മൊഗ്രാലില് പ്രതിഷേധ കൂട്ടായ്മ – Utharadesam\nപാടിയും വരച്ചും മൊഗ്രാലില് പ്രതിഷേധ കൂട്ടായ്മ\nകുമ്പള: ക്രിസ്മസ് സായാഹ്നത്തില് പൗരത്വ ഭേദഗതി നിയമത്തിനെതിരെ ചിത്രം വരച്ചും പാട്ട് പാടിയും പ്രതിഷേധിച്ച് ഇശല് ഗ്രാമം. എം.എസ്. മൊഗ്രാല് സ്മാരക ഗ്രന്ഥാലയത്തിന്റെ ആഭിമുഖ്യത്തിലാണ് മൊഗ്രാലില് സര്‍ഗാത്മക പ്രതിരോധ കൂട്ടായ്മ സംഘടിപ്പിച്ചത്.\nസുസ്‌ന സിദ്ദീഖും കൂട്ടുകാരികളും ചിത്രം വരച്ചും ടി.കെ. അന്‍വറിന്റെ നേതൃത്വത്തില് പാട്ട് പാടിയും ലത്തീഫ് കുമ്പളയുടെ താളാത്മകമായ ആസാദി മുദ്രാവാക്യങ്ങള് ഏറ്റു വിളിച്ചും സാംസ്‌കാരിക പ്രവര്‍ത്തകര് അവരുടെ വിയോജിപ്പിന് പ്രതിഷേധ ആവിഷ്‌കാരം നല്‍കി.\nറിട്ട. പഞ്ചായത്ത് അസിസ്റ്റന്റ് ഡയറക്ടര് നിസാര് പെറുവാട് അധ്യക്ഷത വഹിച്ചു. ലൈബ്രറി കോ-ഓര്‍ഡിനേഷന് കമ്മിറ്റി കണ്‍വീനര് ജി. രത്‌നാകര ഉദ്ഘാടനം ചെയ്തു. സിദ്ദിഖ് അലി മൊഗ്രാല്, അഷ്‌റഫലി ചേരങ്കൈ, ലത്തീഫ് ഉളുവാര്, കെ.ടി. വിജയന്, എം. മാഹിന്, റാഷിദ് മൊഗ്രാല്, നഫീസത്ത് ലിദ, ഹമീദ് കാവില്, മൂസ മൊഗ്രാല്, ലത്തീഫ് കുമ്പള, യു.എം. അമീന്, ഫാതിമത്ത് ഷിസ, ഇ.എം. ഇബ്രാഹിം, ജാഫര് സാദിഖ് ടി.കെ., മുഹമ്മദ് സ്മാര്‍ട്ട്, കെ. മുഹമ്മദ് കുഞ്ഞി, ഇക്ബാല് മൊഗ്രാല്, അര്‍ഷാദ് മൊഗ്രാല്, റിയാസ് മൊഗ്രാല് സംസാരിച്ചു. ഗ്രന്ഥാലയം പ്രസിഡണ്ട് സിദ്ദിഖ് റഹ്മാന് സ്വാഗതവും സെക്രട്ടറി നുഅ്മാന് എം.എം. നന്ദിയും പറഞ്ഞു.\nഓര്‍മ്മകളില് താരമായി ടി.പി.അന്തച്ച\nപ്രിയങ്കാഗാന്ധിയെ സ്‌കൂട്ടറില് ഇരുത്തി കൊണ്ടുപോയ കോണ്‍ഗ്രസ് പ്രവര്‍ത്തകന് പിഴ; ട്രാഫിക് നിയമം ലംഘിച്ചതിനാണ് നടപടിയെന്ന് പൊലീസ്\nപൗരത്വ നിയമത്തിനെതിരായ സമരത്തിനിടെ ആയിഷ റെന്നയെ സി.പി.എം പ്രവര്‍ത്തകര് അപമാനിച്ചെന്ന ആരോപണത്തെ ചൊല്ലി വിവാദം മുറുകുന്നു; നിഷേധിച്ച് പാര്‍ട്ടി നേതൃത്വം\nനിര്‍ഭയ ദിനത്തില് രാത്രി 11 മണിമുതല് പുലര്‍ച്ചെ ഒരുമണിവരെ സംസ്ഥാന വ്യാപകമായി സ്ത്രീകളുടെ നടത്തം; പങ്കെടുത്തത് 8000 പേര്\nസംസ്ഥാനത്തെ സ്പീഡ് റെയില് പദ്ധതി; ലിഡാര് സര്‍വ്വേക്ക് തിങ്കളാഴ്ച്ച കാസര്‍കോട്ട് തുടക്കമാകും; സര്‍വ്വേ നടത്തുന്നത് നാല് പേര്‍ക്ക് യാത്ര ചെയ്യാവുന്ന ചെറുവിമാനം ഉപയോഗിച്ച്


Emalayalee.com - കോവിഡ് വാക്‌സിന് ജനങ്ങള്‍ക്കായി ഉടനെന്ന് റഷ്യ\nമോസ്‌കോ: കോവിഡ് മഹാമാരിക്കെതിരായ പോരാട്ടത്തില് ചരിത്രനേട്ടത്തിനൊരുങ്ങുകയാണ് റഷ്യ. ലോകത്ത് ആദ്യമായി കോവിഡ് വാക്‌സിന് ജനങ്ങള്‍ക്കായി ഉടന് പുറത്തിറക്കുമെന്ന അവകാശവാദത്തിന് പിന്നാലെ ഒക്ടോബറില് രാജ്യത്ത് കൂട്ട വാക്‌സിനേഷന് ക്യാമ്പെയിന് നടത്തുമെന്നും അറിയിച്ചിരിക്കുകയാണ് റഷ്യ. രാജ്യം വികസിപ്പിച്ച കോവിഡ് പ്രതിരോധ വാക്‌സിന്‍െറ ക്ലിനിക്കല് പരീക്ഷണഘട്ടം പൂര്‍ത്തിയായെന്നും ഒക്ടോബറില് രാജ്യത്ത് കൂട്ട വാക്‌സിനേഷന് കാമ്പെയിന് നടത്തുമെന്നും ആരോഗ്യമന്ത്രി മിഖായില് മുറഷ്‌കോയാണ് അറിയിച്ചത് .\n'മോസ്‌കോയിലെ സംസ്ഥാന ഗവേഷണ കേന്ദ്രമായ ഗമേലിയ ഇന്‍സ്റ്റിറ്റിയൂട്ട് കോവിഡ് 19 പ്രതിരോധ വാക്‌സിന്‍െറ ക്ലിനിക്കല് പരീക്ഷണഘട്ടം വിജയകരമായി പൂര്‍ത്തിയാക്കിയിട്ടുണ്ട്. വാക്‌സിന് രജിസ്‌ട്രേഷനുമായി ബന്ധപ്പെട്ട ജോലികള് ഇപ്പോള് പുരോഗമിക്കുകയാണ്. ആദ്യഘട്ടത്തില് ഡോക്ടര്‍മാര് അടക്കമുള്ള ആരോഗ്യപ്രവര്‍ത്തകര്‍ക്കും അദ്ധ്യാപകര്‍ക്കുമായിരിക്കും വാക്‌സിന് നല്‍കുകയെന്നും മിഖായേല് മുറഷ്‌കോ പറഞ്ഞതായി റഷ്യന് മാധ്യമങ്ങള് റിപ്പോര്‍ട്ട് ചെയ്തു.\nറോയിറ്റേഴ്‌സിന്‍െറ റിപ്പോര്‍ട്ടില് റഷ്യയുടെ ആദ്യത്തെ വാക്‌സിന് ഈ മാസം തന്നെ അധികൃതര് അംഗീകരിച്ചേക്കുമെന്നും പറയുന്നുണ്ട്. എന്നാല് കോവിഡ് പ്രതിരോധത്തില് പെട്ടന്നുള്ള റഷ്യയുടെ നീക്കത്തെ വിമര്‍ശിച്ചുകൊണ്ട് വിദഗ്ധര് രംഗത്തെത്തിയിട്ടുണ്ട്. ‘റഷ്യയും ചൈനയും വിദഗ്ധരുടെ ഉപദേശം തേടുന്നതിന് മുമ്പായി കോവിഡ് വാക്‌സിന് പരീക്ഷിക്കുകയാണെന്ന് പ്രമുഖ അമേരിക്കന് പകര്‍ച്ചവ്യാധി വിദഗ്ധന് ഡോ. ആന്തണി ഫൗസി ആരോപിച്ചിരുന്നു. സുരക്ഷിതവും ഫലപ്രദവുമായ വാക്‌സിന് അമേരിക്ക ഈ വര്‍ഷം അവസാനത്തേക്കെങ്കിലും അവതരിപ്പിക്കണമെന്നും അദ്ദേഹം പറഞ്ഞു.


വാക്കു പാലിച്ചു; ശസ്ത്രക്രിയ കഴിഞ്ഞ് അമേയ കണ്ണുതുറന്നപ്പോൾ സുരേഷ് ഗോപിയുടെ സർപ്രൈസ് – Indian Express Malayalam\nസുരേഷ് ഗോപിയുടെ പിറന്നാൾ ദിനത്തിലായിരുന്നു അമേയയുടെ ശസ്ത്രക്രിയ. ഇപ്പോൾ എല്ലാം കഴിഞ്ഞ് കണ്ണുതുറന്നപ്പോൾ, അമേയയ്ക്ക് സുരേഷ് ഗോപിയുടെ വക സർപ്രൈസ്\nUpdated: June 29, 2020 4:40:51 pm\nചുരുങ്ങിയ കാലം കൊണ്ടു തന്നെ പ്രേക്ഷക പ്രീതി നേടിയ റിയാലിറ്റി ഷോയാണ് മഴവിൽ മനോരമയിലെ നിങ്ങൾക്കുമാകാം കോടീശ്വരൻ. പരിപാടിയുടെ ഏറ്റവും വലിയ ആകർഷണം, അതിന്റെ അവതാരകനായ നടൻ സുരേഷ് ഗോപി തന്നെയാണ്. മത്സരാർഥികളോടുള്ള അദ്ദേഹത്തിന്റെ സ്നേഹപൂർവമായ പെരുമാറ്റം. വലിയ ആവശ്യങ്ങൾ ചുമലിലേറ്റിയാണ് പലരും വരുന്നത്. പലപ്പോഴും നിരാശയോടെ മടങ്ങേണ്ടി വരാറുമുണ്ട്. എന്നാൽ ചിലരെയെല്ലാം സഹായിക്കാൻ സുരേഷ് ഗോപി തന്നെ മുന്നിട്ട് എത്താറുണ്ട്.\nഇത്തരത്തിൽ ഒരു വലിയ ആവശ്യവുമായി കോടീശ്വരനിലെത്തിയ തൃക്കരിപ്പൂർ സ്വദേശിയായ നിമ്മിക്ക് നിരാശയോടെയാണ് മടങ്ങേണ്ടി വന്നത്. മകൾ അമേയയുടെ ശസ്ത്രക്രിയയ്ക്ക് പണം കണ്ടെത്താനാണ് നിമ്മി വന്നത്. എന്നാൽ നിരാശയായിരുന്നു ഫലം. പക്ഷെ മകളുടെ ശസ്ത്രക്രിയയ്ക്ക് വേണ്ട പണം സുരേഷ് ഗോപി നൽകി. അദ്ദേഹത്തിന്റെ പിറന്നാൾ ദിനത്തിലായിരുന്നു അമേയയുടെ ശസ്ത്രക്രിയ. ഇപ്പോൾ എല്ലാം കഴിഞ്ഞ് കണ്ണുതുറന്നപ്പോൾ, അമേയയ്ക്ക് സർപ്രൈസായി സുരേഷ് ഗോപിയുടെ വക ഒരു കുടന്ന പൂക്കൾ.\nജന്മനാ ക്ലബ് ഫൂട്ട് എന്ന രോഗാവസ്ഥയിലാണ് അമേയ ഉള്ളത്. മൂന്ന് സർജറികൾ കഴിഞ്ഞിരുന്നു. ഒരു സർജറി കൂടി കഴിഞ്ഞാലേ അമേയയുടെ അസുഖം മാറൂവെന്ന് പരിപാടിയിൽ നിമ്മി പറഞ്ഞിരുന്നു. അമേയയുടെ ചികിത്സയ്ക്കും മറ്റുമായി വാങ്ങിയ പത്ത് ലക്ഷം രൂപയുടെ കടമുള്ള കുടുംബത്തിന് ഉടൻ ഒരു സർജറിയുടെ ഭാരം കൂടി താങ്ങാൻ ആകില്ലെന്നു നിമ്മി വേദിയിൽ വച്ച് പറയുകയുണ്ടായി.\n80,000 രൂപ വരെ നേടുന്ന ഘട്ടത്തിലെത്തിയ നിമ്മിക്ക് അടുത്ത ഉത്തരം തെറ്റിയപ്പോൾ സമ്മാനം 10000 രൂപയായി ചുരുങ്ങുകയായിരുന്നു. പക്ഷേ സുരേഷ്ഗോപി വാക്കു നൽകി, “മോളുടെ ഓപ്പറേഷൻ മുടങ്ങില്ല ഞാനേറ്റു” എന്ന്. കോഴിക്കോട് ബേബി മെമ്മോറിയൽ ഹോസ്പിറ്റലിൽ വിളിച്ച് സുരേഷ് ഗോപി തന്നെ എല്ലാം ഏർപ്പാടാക്കി. അമേയയുടെ സർജറിയും സുരേഷ് ഗോപിയുടെ പിറന്നാളും ഒരു ദിവസം വന്നു. ആശുപത്രി ചെയർമാൻ ഡോ. കെ.ജി.അലക്സാണ്ടർ വിളിച്ചപ്പോഴാണ് അവൾക്ക് പൂക്കൾ നൽകണമെന്ന് സുരേഷ് ഗോപി ആവശ്യപ്പെട്ടത്. ഡോ. ടി.എസ്. ഗോപകുമാറിന്റെ നേതൃത്വത്തിലായിരുന്നു അമേയയുടെ ശസ്ത്രക്രിയ.\nWeb Title: Ningalkkumakam kodeeswaran anchor suresh gopi helps ameya to get done with surgery


വർഷങ്ങൾക്ക് മുൻപേ ദിലീപ് മഞ്ജുവിന് കൊടുത്തത് എട്ടിന്റെ പണി\nബുധന്, 29 ഓഗസ്റ്റ് 2018 (12:40 IST)\nമലയാളത്തിലെ ഒട്ടുമിക്ക മുൻ നിരനായകന്മാർക്കൊപ്പവും മഞ്ജു വാര്യർ അഭിനയിച്ചിട്ടുണ്ട്. എന്നാൽ, മെഗാസ്റ്റാർ മമ്മൂട്ടിക്കൊപ്പം നായികയായി സ്ക്രീനിലെത്താൻ മഞ്ജുവിന് ഇതുവരെ കഴിഞ്ഞിട്ടില്ല. ബാക്കിയായ ആഗ്രഹങ്ങളിൽ ഒന്നാണ് മമ്മൂക്കയുടെ നായികയായി എത്തുക എന്നതെന്ന് മഞ്ജു തന്നെ മിക്ക അഭിമുഖങ്ങളിലും വ്യക്തമാക്കിയിട്ടുണ്ട്.\nഇപ്പോഴിതാ, മമ്മൂട്ടിയുടെ നായികയായി അഭിനയിക്കാൻ മഞ്ജുവിന് അവസരം ലഭിച്ചിരുന്നെന്നും ദിലീപ് കാരണമാണ് നടക്കാതെ പോയതെന്നും സംവിധായകൻ ലാൽ ജോസ് വ്യക്തമാക്കുന്നു. ഒരു സ്വകാര്യ ചാനലിനു നൽകിയ അഭിമുഖത്തെ ഉദ്ധരിച്ച്  കേരളകൗമുദിയാണ് ഇത് റിപ്പോർട്ട് ചെയ്തിരിക്കുന്നത്.\nലാൽ ജോസ് സംവിധാനം ചെയ്ത ആദ്യം ചിത്രമായിരുന്നു ഒരു മറവത്തൂർ കനവ്. മമ്മൂട്ടി നായകനായി എത്തിയ ചിത്രത്തിൽ മമ്മൂട്ടിയുടെ നായികയായി ആദ്യം ലാൽ ജോസ് പരിഗണിച്ചത് മഞ്ജുവിനെയായിരുന്നു. എന്നാൽ അന്ന് അത് മുടങ്ങി പോകുകയായിരുന്നു. മഞ്ജുവിന് പകരമാണ് ദിവ്യ ഉണ്ണി എത്തിയത്.\nദിലീപ് കാരണമായിരുന്നു മ‍ഞ്ജുവിന് ആ ചിത്രത്തിൽ എത്താൻ സാധിക്കാതിരുന്നതത്രേ. ചിത്രത്തിൽ മഞ്ജുവിനെ നായികയാക്കാമെന്ന് ലാൽ ജോസ് തീരുമാനിച്ചു. കമലിന്റെ ചിത്രമായ കൃഷ്ണഗുഡിയിൽ ഒരു പ്രണയകാലത്ത് എന്ന ചിത്രത്തിന്റെ ഷൂട്ടിങ്ങിലായിരുന്നു മഞ്ജു.\nകൃഷ്ണഗുഡിയിലെ ഒരു പ്രണയകാലത്ത് സിനിമ ഷൂട്ടിങ് സമയത്തായിരുന്നു ദിലീപ് മ‍ഞ്ജു പ്രണയം സിനിമ ലോകത്ത് ചർച്ചയായി വരുന്നത്. എന്നാൽ മഞ്ജുവിന്റെ അച്ഛൻ ദിലീപ് അഭിനയിക്കുന്ന ഒരു സിനിമയിലും മഞ്ജുവിനെ വിടില്ല എന്നുള്ള ശക്തമായ നിലപാട് എടുത്തിരുന്നു.\nഈ സമയത്ത് കൃഷ്ണഗുഡിയുടെ സൈറ്റിൽ ദിലീപ് എത്തുന്നത്. കമൽ സാറിന്റെ ചിത്രമായതു കൊണ്ട് ദിലീപിന് ആ സെറ്റിൽ വരാൻ പൂർണ്ണ സ്വാന്ത്ര്യമുണ്ടായിരുന്നു. അവിടെ ദിലീപിനെ ആരും തടയില്ല. സെറ്റിലെത്തി ദിലീപ് മ‍ഞ്ജുവിനെ കാണുകയും സംസാരിക്കുകയും ചെയ്തിരുന്നു.\nഎന്നാൽ ഇത് അറിഞ്ഞ മഞ്ജുവിന്റെ അച്ഛൻ പ്രശ്നമാണ്ടാക്കുകയായിരുന്നു. ഇതിനെ തുടർന്ന് ചില പ്രശ്നങ്ങളും നടന്നിരുന്നു. അങ്ങനെയാണ് ഒരു മറവത്തൂർ കനവിൽ മമ്മൂക്കയുടെ നായികാസ്ഥാനത്ത് നിന്ന് മഞ്ജുവിന് ഒഴിവാക്കിയതെന്ന് ലാൽ ജോസ് പറയുന്നു.\nമമ്മൂട്ടിയുടെ രണ്ട് അഡാറ് പടങ്ങള് വരുന്നു - ഭൂതം 2, ക്ലീറ്റസ്2!\n2 കണ്‍ട്രീസിന് രണ്ടാം ഭാഗം വരുന്നു, തിരക്കഥ പൂര്‍ത്തിയായി; പൊട്ടിച്ചിരിയുടെ മേളത്തിന് ഷാഫി - റാഫി - ദിലീപ് കൂട്ടുകെട്ട്!\nമമ്മൂട്ടി ഇനി സിദ്ധാര്‍ത്ഥ് അഭിമന്യു?\nമമ്മൂട്ടിച്ചിത്രം - ആളോഹരി ആനന്ദം; സംവിധാനം ശ്യാമപ്രസാദ്


കാഴ്ചയ്ക്ക് മരണമില്ലാത്തിടത്തോളം കാലം കാണിക്കും മരണമില്ലല്ലോ | Padmarajan 75th Birth anniversary Movies classics Novels short stories Film Director Malayala Cinema\nMay 23, 2020, 09:39 AM IST\nവിക്ടോറിയൻ സദാചാരത്തിന്റെ അടിമച്ചങ്ങലകളിൽ കിടന്നു പിടയുമ്പോൾ, കണ്ണികൾ തട്ടിയുണ്ടാകുന്ന ചെറുകിലുക്കങ്ങളല്ലായിരുന്നു ആ കഥകൾ\nപുതിയ ആകാശങ്ങൾ സൃഷ്ടിച്ച ഭാവനാശാലി. അഭ്രപാളിയിലെ ആഖ്യാനങ്ങൾക്ക് ഇന്ദ്രജാലസ്പർശം നൽകിയ ചലച്ചിത്രകാരൻ. വന്യകാമനകളുടെ സ്വതന്ത്രഭൂമികയിലെ സർഗസഞ്ചാരിയെക്കുറിച്ച്...\nഇത് ഒരു ഓർമക്കുറിപ്പല്ല.\nഒരു ഓർമക്കുറിപ്പെഴുതാൻ മാത്രമുള്ള വ്യക്തിബന്ധം അദ്ദേഹവുമായി എനിക്കുണ്ടായിരുന്നില്ല; ഉണ്ടായിരുന്നെങ്കിൽത്തന്നെ, അതിന് ഞാൻ ഒരുമ്പെടും എന്നെനിക്ക് തോന്നുന്നുമില്ല. കാരണം, ഓർമിക്കുന്നവന്റെ ജീവിതവീക്ഷണത്തിലും കാഴ്ചപ്പാടുകളിലും മുക്കിയെടുത്ത മൺമറഞ്ഞവന്റെ ഒരു വൈകാരിക പുനഃപ്രതിഷ്ഠ മാത്രമാണ് നാം മിക്ക ഓർമക്കുറിപ്പുകളിലും കാണുക. ഇവ നമ്മുടെ കണ്ണുനനയിക്കുമെങ്കിലും കണ്ണു തുറപ്പിക്കുക അസാധ്യമാണ്. അച്ചുമഷിയിൽ കോറിയിട്ട വാക്കുകളിലൂടെയും അഭ്രത്തിൽ വരച്ചിട്ട ചലച്ചിത്രങ്ങളിലൂടെയും മാത്രം അടുത്തറിഞ്ഞ ഒരു പ്രതിഭാസത്തെ, ഈ കൊച്ചു ‘പുറ’യിടത്തിൽ, കുറഞ്ഞ വാക്കുകളിൽ അനുസ്മരിക്കുക മാത്രമാണ് ഇവിടെ ചെയ്യുന്നത്. ഈ ദൗത്യത്തിൽ ഞാൻ ഏർപ്പെടുന്നെങ്കിൽ അതിന് കാരണം ഒന്നേയുള്ളൂ. മരിച്ചിട്ടും മരിക്കാതെ മേവുന്ന, മരിച്ചവൻ തന്നു പോയ സർഗ ഊർജം!\nഇത് ഒരു അനുവാചകന്റെ\nഒരു നന്ദിപറയൽ മാത്രം.\nഎനിക്ക് 19 വയസ്സ് തികയുന്ന വർഷമാണ് പദ്‌മരാജൻ സാർ മരിക്കുന്നത്. ഞാൻ അദ്ദേഹത്തെ നാലു തവണയേ കണ്ടിട്ടുള്ളൂ. എന്റെ അനുജത്തിക്ക് പദ്യപാരായണത്തിൽ ഒന്നാംസമ്മാനം കിട്ടിയ വേദിയിൽ, സമ്മാനദാതാവായി അദ്ദേഹമെത്തിയപ്പോൾ, കാണികളിൽ ഒരാളായി. ആദ്യമായി! സ്കൂളിലെ ഒരു ‘ചിരവൈരി’യുമായി ദ്വന്ദ്വയുദ്ധത്തിൽ ഏർപ്പെട്ടിരിക്കുമ്പോൾ, ‘അങ്കത്തട്ടി’ന് കുറുകെ പോകുന്ന റോഡിൽ തവിട്ട് നിറമുള്ള ഒരു ഫിയറ്റ് വന്ന് നിന്നു; അതിന്റെ ഡ്രൈവിങ് സീറ്റിൽ അദ്ദേഹം (മകൻ അനന്തപദ്മനാഭൻ എന്റെ സ്കൂൾ സഖനായിരുന്നു). വലതുകൈ കാറിന്റെ ജനാലവക്കിൽ വെച്ച്, ചിരിച്ചുകൊണ്ട് അദ്ദേഹം എന്നോട് ‘എന്താ...ണ്..!?’ എന്ന് ഇരുത്തിയൊരു ചോദ്യം. ‘‘വെറുതേ...കളി..’’ എന്ന് ഇളിഭ്യനായി ഉത്തരം. അത് രണ്ടാംതവണ. 1986-ൽ, പക്ഷാഘാതം വന്ന് അച്ഛൻ ശയ്യാവലംബിയായ നാളുകളിലൊന്നിൽ, അസുഖമന്വേഷിച്ച് ഒരിക്കൽ അദ്ദേഹം വീട്ടിൽ വന്നു. അന്ന്, എന്നെ ചേർത്തുനിർത്തി, ഒരു കനിവാർന്ന പുഞ്ചിരി നൽകി വിടവാങ്ങി. നാലാമത്തേതും അവസാനത്തേതുമായ കണ്ടുമുട്ടൽ, വീണ്ടും ഒരു കാണിയായി, തിരുവനന്തപുരം ആർട്‌സ് കോളേജിലെ കലാവേദിയുടെ വാർഷിക ഉദ്ഘാടനത്തിന് അദ്ദേഹം എത്തിയപ്പോൾ.\nContent Highlights: Padmarajan 75th Birth anniversary Murali Gopy writes about legendary filmmaker, Director, Cinema


(Saudi Arabia Curfew):സൗദിയിൽ കൊവിഡ് മരണം 136, രോഗികൾ 16,299 കർഫ്യുവിൽ എട്ട് മണിക്കൂർ ഇളവ് പ്രഖ്യാപിച്ചു, മക്കയിൽ ഇളവില്ല | Curfew partially lifted across Saudi Arabia except in Makkah city\nBy വെബ്ഡെസ്ക് • 26/04/2020 at 8:38AM\nരാവിലെ ഒൻപതിനും വൈകിട്ട് അഞ്ചിനും ഇടയിൽ മക്കയിൽ ഒഴികെ എല്ലായിടത്തും പുറത്തിറങ്ങാം. മേയ് 13 വരെയാണ് ഇളവ് അനുവദിച്ചത്.\nകൊവിഡിനെ തുടര്‍ന്ന് സൗദി അറേബ്യയില് മരിച്ചവരുടെ എണ്ണം 136 ആയി ഉയര്‍ന്നു. ഇന്നലെ മാത്രം ഒന്‍പത് പേരാണ് മരിച്ചത്. പുതിയതായി 1,197 പേര്‍ക്ക് കൂടി കൊവിഡ് സ്ഥിരീകരിച്ചതോടെ ആകെ രോഗികളുടെ എണ്ണം 16,299 ആയി. യുഎഇയില് ഏഴും കുവൈറ്റിൽ നാലും ആളുകളാണ് ഇന്നലെ കൊവിഡിനെ തുടർന്ന് മരിച്ചത്. യുഎഇയിൽ ഇതോടെ ആകെ മരണം 71 ആയി. 9,813 പേര്‍ക്കാണ് ഇവിടെ കൊവിഡ് സ്ഥിരീകരിച്ചത്. കുവൈറ്റില് ഇന്നലെ മരിച്ച നാലുപേര് ഉള്‍പ്പെടെ 19 മരണമാണ് ഇതുവരെ റിപ്പോര്‍ട്ട് ചെയ്തത്. 2,892 കൊവിഡ് രോഗികളാണ് ഇവിടെയുളളത്.\nബഹ്‌റൈനില് കൊവിഡ് ബാധിച്ച് എട്ടുപേരാണ് ഇതുവരെ മരിച്ചത്. 2,588 പേര്‍ക്ക് ഇവിടെ കൊവിഡ് പോസിറ്റീവ് കണ്ടെത്തിയിരുന്നു. ഖത്തറില് ഇന്നലെ മരണമൊന്നും റിപ്പോര്‍ട്ട് ചെയ്തിട്ടില്ല. അതേസമയം പുതിയതായി 833 പേര്‍ക്ക് കൂടി രോഗം സ്ഥിരീകരിച്ചു. ഇതോടെ രോഗികളുടെ എണ്ണം 9,358 ആയി.\nകൊവിഡ് ഭീഷണി ശക്തമായി നിലനിൽക്കുന്നതിനാൽ മക്കയിൽ 24 മണിക്കൂർ കർഫ്യു തുടരും.\nകൊവിഡ് ഭീഷണി നിലനിൽക്കുന്നുണ്ടെങ്കിലും സൗദി അറേബ്യയിൽ 24 മണിക്കൂർ കർഫ്യൂവിൽ ഇളവ് പ്രഖ്യാപിച്ചു. റംസാൻ പ്രമാണിച്ച് സൽമാൻ രാജാവാണ് ഇളവ് പ്രഖ്യാപിച്ചത്. രാവിലെ ഒൻപതിനും വൈകിട്ട് അഞ്ചിനും ഇടയിൽ മക്കയിൽ ഒഴികെ എല്ലായിടത്തും പുറത്തിറങ്ങാം. മേയ് 13 വരെയാണ് ഇളവ് അനുവദിച്ചത്. കൊവിഡ് ഭീഷണി ശക്തമായി നിലനിൽക്കുന്നതിനാൽ മക്കയിൽ 24 മണിക്കൂർ കർഫ്യു തുടരും. എപ്രില് 29 മുതല് വാണിജ്യ സ്ഥാപനങ്ങള്‍ക്ക് നിബന്ധനകളോടെ തുറക്കാനും അനുമതി നല്‍കിയിട്ടുണ്ട്. മാളുകള്, ചെറുകിട, ഹോള്‍സെയില് സ്ഥാപനങ്ങൾ എന്നിവയ്ക്ക് തുറന്ന് പ്രവര്‍ത്തിക്കാം.\nബാര്‍ബര് ഷോപ്പുകള്, സലൂണുകള്, ജിം, പാര്‍ക്കുകള്, സിനിമ, എന്നിവയ്ക്ക് വിലക്ക് തുടരും. ഹോട്ടലുകളില് നിന്നും ഭക്ഷ്യ സ്ഥാപനങ്ങളില് നിന്നും പാര്‍സല് മാത്രമേ ഇനിയും പാടുള്ളൂ. ഏപ്രില് 29 മുതല് കോണ്‍ട്രാക്ടിങ് കമ്പനികൾക്ക് മുഴുവൻ സമയവും പ്രവര്‍ത്തിക്കാം. അഞ്ചില് കൂടുതല് പേര് ചേരുന്ന എല്ലാ പരിപാടികള്‍ക്കുമുള്ള നിരോധനം തുടരും. മുന്നറിയിപ്പുകൾ പാലിച്ച് മാത്രമേ സ്ഥാപനങ്ങൾ പ്രവർത്തിക്കാവു എന്നും ലംഘിക്കുന്നവർക്ക് കനത്ത പിഴ ശിക്ഷ നൽകി സ്ഥാപനം അടച്ചുപൂട്ടുമെന്നും അറിയിച്ചിട്ടുണ്ട്.\nകര്‍ഫ്യൂ പ്രഖ്യാപിച്ച് സൗദി; വിമാന സര്‍വീസുകള് നിര്‍ത്തി യുഎഇ\nകൊവിഡ്: ഗൾഫിൽ മരിച്ചത് 53 മലയാളികൾ, സൗദിയിൽ 35,000ത്തിലേറെ രോഗികള്; ആറ് രാജ്യങ്ങളിലായി 87,190 രോഗബാധിതര്


ഡല്‍ഹി വംശീയ അതിക്രമത്തിന് ഒരാണ്ട്; ഇനിയും കലാപം നടത്തുമെന്ന് ഭീഷണിയുമായി ബിജെപി നേതാവ് കപില് മിശ്ര – Nerariyan | News\nഡല്‍ഹി വംശീയ അതിക്രമത്തിന് ഒരാണ്ട്; ഇനിയും കലാപം നടത്തുമെന്ന് ഭീഷണിയുമായി ബിജെപി നേതാവ് കപില് മിശ്ര\nഫെബ്രുവരി 23ന് ചെയ്തത് എന്താണോ വേണ്ടിവന്നാല് അതുതന്നെ വീണ്ടും ചെയ്യുമെന്ന് കപില് മിശ്ര\nഡല്‍ഹി കലാപത്തിന് ഒരാണ്ട് തികയുന്ന വേളയില് വീണ്ടും വിവാദ പ്രസ്താവനയുമായി ബി.ജെ.പി നേതാവ് കപില് മിശ്ര. ഫെബ്രുവരി 23ന് ചെയ്തത് എന്താണോ വേണ്ടിവന്നാല് അതുതന്നെ വീണ്ടും ചെയ്യുമെന്ന് കപില് മിശ്ര പറഞ്ഞു. ഡല്‍ഹി കലാപവുമായി ബന്ധപ്പെട്ടുള്ള ഡല്‍ഹി റയറ്റ്‌സ്: ദി അണ് ടോള്‍ഡ് സ്റ്റോറി എന്ന പുസ്തകത്തിന്റെ ചര്‍ച്ചയിലായിരുന്നു മിശ്രയുടെ പ്രകോപന പ്രസ്താവന.\nഇന്റലിജന്‍സ് ബ്യൂറോ ഓഫീസര് അങ്കിത് ശര്‍മ്മയേയും കോണ്‍സ്റ്റബിള് രത്തന് ലാലിനേയും രക്ഷിക്കാന് കഴിഞ്ഞില്ല എന്നതിനപ്പുറം ഒരു ഖേദവുമില്ലെന്നും കപില് മിശ്ര പറഞ്ഞു. കലാപത്തില് ഇരുവരും കൊല്ലപ്പെട്ടിരുന്നു. ജിഹാദി ശക്തികളുടെ നേതൃത്വത്തില് ഡല്‍ഹിയില് കലാപം നടത്തിയിട്ട് ഒരു വര്‍ഷമായിരിക്കുന്നു, ഇതുപോലത്തെ സംഭവങ്ങള് ഇന്നും നടക്കുന്നുണ്ട്, റിപ്പബ്ലിക് ദിനത്തില് സംഭവിച്ചതും അതാണ്. ഇന്ത്യാവിരുദ്ധ ശക്തികളുടെ നേതൃത്വത്തില് ഇപ്പോഴും ചില ദുഷ്ടശക്തികള് തലസ്ഥാനത്തെ സമാധാനം തകര്‍ക്കാന് ശ്രമിക്കുന്നുണ്ടെന്നും കപില് മിശ്ര പറഞ്ഞു.\nകലാപത്തില് ഇരകളായ ഹിന്ദുക്കളെ ഞങ്ങള് സഹായിച്ചിട്ടുണ്ട്, മറുവശത്തെ എന്തുകൊണ്ടാണ് സഹായിക്കാത്തതെന്ന് ചോദിച്ചിരുന്നു, വഖഫ്‌ബോര്‍ഡും ഡല്‍ഹി സര്‍ക്കാരും പിന്നെ മാധ്യമങ്ങളും അവര്‍ക്ക് പിന്നിലുള്ളതുകൊണ്ടാണതെന്നും കപില് മിശ്ര പറഞ്ഞു.\nപൗരത്വനിയമഭേദഗതിക്കെതിരെ ഡല്‍ഹിയില് നടന്ന സമാധാനപരമായ പ്രതിഷേധം കലാപമായി മാറിയത് കപില് മിശ്രയുടെ വിദ്വേഷ പ്രസംഗങ്ങളായിരുന്നു. പൗരത്വഭേദഗതിക്കെതിരെ സമരം ചെയ്യുന്നവരെ മാറ്റിയില്ലെങ്കില് ബാക്കി ഞങ്ങള് നോക്കാം എന്ന കപില് മിശ്രയുടെ പരാമര്‍ശമാണ് ഡല്‍ഹിയെ കലാപത്തിലേക്ക് തള്ളിവിട്ടത്. കപില് മിശ്രയുടെ വീഡിയോ സമൂഹാമധ്യമങ്ങളില് പ്രചരിച്ചതിന് തൊട്ടടുത്ത ദിവസാണ് ഡല്‍ഹി അക്രമത്തിലേക്ക് പോയതും. 53 പേരാണ് കലാപത്തില് കൊല്ലപ്പെട്ടതെന്നാണ് റിപ്പോര്‍ട്ടുകള്.\nമോണിക്ക അറോറ, സോണാലി ചിതല്‍കര്, പ്രേരണ മല്‍ഹോത്ര എന്നിവര് എഴുതിയ പുസ്തകമാണ് ഡല്‍ഹി റയറ്റ്സ് 2020; ദി അണ്‍ടോള്‍ഡ് സ്‌റ്റോറി. പുസ്തകം സത്യത്തെ മറച്ചുപിടിച്ച് കള്ളം പ്രചരിപ്പിക്കുന്നതാണെന്ന് വ്യാപക വിമര്‍ശനം ഉയര്‍ന്നിരുന്നു.\nTags: delhi riotfeatured newskapil misra\nസമുദായത്തോട് ആലോചിക്കാതെ സ്ഥാനാർത്ഥികളെ തീരുമാനിക്കരുത്, കോൺഗ്രസിന് ചങ്ങനാശ്ശേരി അതിരൂപതയുടെ നിർദേശം


Argentina to meet France on world cup pre quarter | ലോകകപ്പ് പ്രീക്വാർട്ടറിൽ മെസിയും സംഘവും നാളെ ഫ്രാൻസിനെതിരെ; മികച്ച താരനിരയുണ്ടായിട്ടും തിളങ്ങാനാകാതെ വിയർത്ത് ഫ്രാൻസ്; പുറത്താകലിന്റെ വക്കിൽ നിന്നും ഉയർത്തെഴുനേറ്റ ആത്മവിശ്വാസത്തിൽ മെസിപ്പട; കൂടുതൽ ഒത്തിണക്കത്തോടെയുള്ള കളിയും പ്രതിരോധത്തിലെ പോരായ്മകളും പരിഹരിച്ചാൽ അർജന്റീന പൊളിക്കും - MarunadanMalayali.com\nJune 29, 2018 | 06:34 PM IST | Permalink\nമോസ്‌കോ: ലോകകപ്പിലെ ഗ്രൂപ്പ് ഘട്ട മത്സരങ്ങൾ അവസാനിച്ച് കഴിഞ്ഞു. ഇനി നോക്കൗട്ടുകളുടെ കളിയാണ്. റൗണ്ട് ഓഫ് 16 അതവാ പ്രീക്വാർട്ടർ നാളെ മുതൽ ആരംഭിക്കുകയാണ്. ആദ്യ മത്സരത്തിൽ ലയണൽ മെസിയുടെ അർജന്റീന ഫ്രാൻസിനെ നേരിടും. ഇന്ത്യൻ സമയം വൈകിട്ട് ഏഴരയ്ക്കാണ് കിക്കോഫ്. പ്രവചനങ്ങളും മുൻവിധികളും അമ്പേ പാളുന്ന റഷ്യൻ ലോകകപ്പിൽ നാളത്തെ മത്സരത്തിൽ ആര് ജയിക്കും എന്ന് പ്രവചിക്കുക വയ്യ. ആരാധക പിന്തുണയിലും പ്രാർത്ഥനകളുടെ കാര്യത്തിലും അർജന്റീന ഒരു പടി മുന്നിലാണ്. എന്നാൽ യുവത്വത്തിന്റെ പ്രസരിപ്പുമായി കളത്തിലിറങ്ങുന്ന ഫ്രാൻസിനെ പൂട്ടുക അത്ര എളുപ്പമാകില്ല മെസിപ്പടയ്ക്ക്.\nവിരസമായ സമനിലകളുടെ കാഴ്ച ഇല്ലെന്നതിനാൽ തന്നെ ഓരോ പോരാട്ടവും കടുക്കുമെന്ന് ഉറപ്പാണ്. പ്രീക്വാർട്ടറിലെ തന്നെ ഏറ്റവും വാശിയേറിയ മത്സരമായി ഇത് മാറാനാണ് സാധ്യത കൂടുതൽ. ലോകകപ്പിലെ ആദ്യ രണ്ട് മത്സരങ്ങൾ അർജന്റീനയ്ക്ക ഇപ്പോഴും ഒരു ദുസ്വപ്‌നമായി അവശേഷിക്കുകയാണ്. എന്നാൽ നൈജീരിയക്ക് എതിരെ ആവേശ ജയം നേടിയതോടെ അർജന്റീന അപകടകാരികളാണെന്ന് ഫ്രാൻസിന് നന്നായി അറിയാം. ആദ്യ മത്സരത്തിൽ ഐസ്‌ലാൻഡിനോട് സമനിലയും രണ്ടാം മത്സത്തിൽ ക്രൊയേഷ്യയോട് തോൽവിയും വഴങ്ങിയ അർജന്റീനയ്ക്ക് നൈജീരിയക്കെതിരായ മത്സരത്തോടെയാണ് ലോകകപ്പ് തുടങ്ങുന്നതെന്ന് കോച്ച് സാമ്പോളി പരഞ്ഞിരുന്നു.\nപരിശീലകന്റെ വാക്കുകൾ ശരിയാണെന്ന് തോന്നിപ്പിക്കുന്നത് തന്നെയായിരുന്നു കളത്തിലെ അവരുടെ പ്രകടനവും. പ്രതാപകാലത്തെ നിഴൽ മാത്രമാണെങ്കിലും അർജന്റീന ഒരു ടീമായി കളിച്ചതിന്റെ കൂടി ഫലമായിരുന്നു ആ വിജയം. ഇടവേളയിൽ നായകൻ മെസി ടീമിനെ ഒന്നാകെ ഉത്തേജിപ്പിക്കുന്ന കാഴ്ചയും കാണാമായിരുന്നു. സമനില ഗോൾ വഴങ്ങിയിട്ടും ടീം ജയിച്ച് കയറിയത് മെസി പകർന്ന ഊർജമായിരുന്നുവെന്ന് ഗോൾ സ്‌കോറർ മാർക്കസ് റൊഹു പറഞ്ഞതോടെ മെസിയുടെ നായക മികവും ആത്മവിശ്വാസത്തിലേക്ക് എത്തി കഴിഞ്ഞു.\nമറുവശത്ത് ഫ്രാൻസ് താരസമ്പന്നമാണെങ്കിലും ഇനിയും ഒത്തിണക്കത്തോടെ കളിച്ച് തുടങ്ങിയിട്ടില്ല. താരതമേന്യ ദുർബലരായ മറ്റ് ടീമുകൾ ഉൾപ്പെട്ട ഗ്രൂപ്പിൽ നിന്നും ഫ്രെഞ്ച് പട കഷ്ടിച്ച് ഒന്നാം സ്ഥാനം നേടുകയായിരുന്നു.കീരീട സാധ്യത കൽപ്പിക്കപ്പെട്ട ടീമായിരുന്നെങ്കിലും അതിനെ ന്യായീകരിക്കുന്ന പ്രകടനമല്ല ഫ്രാൻസിൽ നി്‌നനും ഉണ്ടായത്. മത്സരത്തിന്റെ മറ്റൊരു സവിശേഷത അർജന്റീനയുടെ മുപ്പത്കാർ ഫ്രാൻസിന്റെ ഇരുപത്കാരെ നേരിടുന്നുവെന്നതാണ്.\nലോകകപ്പിൽ കളിക്കാനെത്തിയ ടീമുകളിൽ പ്രായം കൊണ്ടു നാലാം സ്ഥാനത്താണു അർജന്റീന. ടീമിന്റെ ശരാശരി പ്രായം 29 വർഷവും മൂന്നു മാസവും. റഷ്യയിൽ പന്തുതട്ടുന്ന ടീമിലെ മുന്നേറ്റ നിരയിലെ നാലിൽ മൂന്നു പേരും മുപ്പതു പിന്നിട്ടവർ. മുപ്പത്തിയൊന്നുകാരനായ മെസ്സിയും മുപ്പതുകാരായ ഹിഗ്വയ്‌നും അഗ്വീറോയും. ടീമിലെ ഏറ്റവും പ്രായം കൂടിയ കളിക്കാരൻ ഗോളി വില്ലി കബല്ലെറോയാണ് പ്രായം 36. തൊട്ടു പിന്നിൽ മുപ്പത്തിനാലു വയസുള്ള മധ്യനിരക്കാരൻ മഷരാനോ. ഇരുപത്തിമൂന്നംഗ ടീമിലെ 15 കളിക്കാർക്കു മുപ്പതോ അതിനു മുകളിലും പ്രായം\nഎതിരാളികളായ ഫ്രാൻസിന്റെ കാര്യം തീർത്തും വ്യത്യസ്തം. പ്രായം കുറഞ്ഞ ടീമുകളിൽ ഇംഗ്ലണ്ടിനൊപ്പം രണ്ടാം സ്ഥാനത്താണു ഫ്രാൻസ്. ശരാശരി പ്രായം 26 വയസ്സ്. സൂപ്പർ താരം പോഗ്ബയ്ക്ക് 25 വയസ്സ്. മുപ്പത്തിമൂന്നുകാരൻ ഗോളി സ്റ്റീവ് മാൻഡൻെഡയാണു ടീമിലെ പ്രായം കൂടിയ കളിക്കാരൻ. മിന്നും ഫോമിലുള്ള പത്തൊൻപതുകാരൻ എംബാപ്പെ ടീമിലെ ഇളമുറക്കാരൻ. ഇരുപത്തിമൂന്നു കളിക്കാരിൽ മുപ്പതു കഴിഞ്ഞവർ7പേർ മാത്രം. യുവത്വത്തിന്റെ പ്രസരിപ്പും അവേശവും കൂടുതലുള്ള ഫ്രാൻസ് പരാജയമറിയാതെ സി ഗ്രൂപ്പ് ചാംപ്യന്മാരായാണു പ്രീക്വാർട്ടറിലെത്തിയത്.\nഗ്രൂപ്പ് ഡിയിൽ നിന്നും ഭാഗ്യത്തിന്റെകൂടി പിൻബലത്തോടെയെത്തുന്ന അർജന്റീനയ്ക്കും പ്രതീക്ഷ വയ്ക്കാം. അവസാന ഗ്രൂപ്പ് മത്സരത്തിൽ അവർ മലർത്തിയടിച്ചതു ലോകകപ്പിലെ ഏറ്റവും യുവടീമിനെയാണ്. കളിക്കാരുടെ ശരാശരി പ്രായം 25 വയസ്സും ഒൻപതു മാസവുമുള്ള നൈജീരിയയെ. നൈജീരിയയല്ല ഫ്രാൻസ് എങ്കിലും മെസിയെ പോലൊരു ഇതിഹാസ താരത്തിന്റെ ടീമിനെ പ്രായം കൊണ്ടു വിലയിരുത്താനാവില്ല, ഗോൾകീപ്പറായി കബല്ലെറോയ്ക്ക് പകരമെത്തിയ ഫ്രാങ്ക് അർമാനി തന്റെ ആദ്യ മത്സരത്തിൽ തന്നെ മികച്ച പ്രകടനം കാഴ്ചവെച്ചതും അർജന്റീനയുടെ ആത്മവിശ്വാസം വർധിപ്പിക്കും


അന്ന് 39 ഉത്തരേന്ത്യക്കാർക്ക് കിട്ടാത്ത എന്തോ ഒരു പരിഗണനയും കരുതലും അന്ന് മലയാളി നഴ്സുമാർക്ക് കിട്ടി. ആ കരുതലിന്റെ പേരാണ് ഉമ്മൻചാണ്ടി\nഇന്ന് രാവിലെ മുതൽ മാധ്യമങ്ങളിൽ നിറഞ്ഞുനിൽക്കുന്ന രണ്ട് വാർത്തകൾ കണ്ടു.\nഒന്ന്: മലയാളി നഴ്സുമാരെ തട്ടിക്കൊണ്ടുപോയ അതേകാലത്തുതന്നെ ഐഎസ് ഭീകരരുടെ പിടിയിലായ 39 ഇന്ത്യക്കാര് ഇറാഖില് കൊല്ലപ്പെട്ടു\nരണ്ട്: ഇന്ത്യ-വിൻഡീസ് ഏകദിനം കൊച്ചിയിൽ വേണോ തിരുവനന്തപുരത്ത് വേണോ എന്ന് ഉജ്ജ്വല വാഗ്വാദം നടക്കുന്നു.\nഉമ്മൻചാണ്ടി എന്ന വലിയ മനുഷ്യന്റെ വില ഒരിക്കൽക്കൂടി കേരളം തിരിച്ചറിയുകയാണ്.\nമലയാളി നേഴ്സ്മാരെ രക്ഷിച്ചതിന്റെ ഉത്തരവാദിത്വം ഏറ്റെടുക്കാൻ അന്ന് ഒരുപാടുപേർ ഉണ്ടായിരുന്നു. വിദേശകാര്യമന്ത്രി സുഷമാ സ്വരാജിന്റെ പ്രവർത്തനം ശ്ലാഘനീയമെങ്കിലും ഇവിടുത്തെ സംഘികൾ അതുപയോഗിച്ച് മോദി സ്തുതിയും രാഷ്ട്രീയമുതലെടുപ്പും. “ഉമ്മൻചാണ്ടി തേജോവധം” നാടകവും നടത്തി.\nഎന്തുകൊണ്ട് അതേ മോദി അതേ ഇറാഖിലെ അതേ ഐ എസിന്റെ കയ്യിലുള്ള ബാക്കി ഇന്ത്യക്കാരെ രക്ഷിച്ചില്ല. എന്തായാലും ആ 39 ഉത്തരേന്ത്യക്കാർക്ക് കിട്ടാത്ത എന്തോ ഒരു പരിഗണനയും കരുതലും മലയാളി നഴ്സുമാർക്ക് കിട്ടി. ആ കരുതലിന്റെ പേരാണ് ഉമ്മൻചാണ്ടി.\nകേരളത്തിന്റെ രാജ്യാന്തര ക്രിക്കറ്റ് ചരിത്രത്തോടൊപ്പം ഉരുവായ പേരാണ് കലൂർ ജവാഹർലാൽ നെഹ്റു സ്റ്റേഡിയം. ഇക്കാലമത്രയും മാറിചിന്തിക്കാൻ മറ്റൊരു ചോയ്‌സ് ഉണ്ടായിരുന്നില്ല. ഇപ്പോൾ തിരുവനന്തപുരം എന്നൊരു ഓപ്ഷൻ ഉണ്ടായെങ്കിൽ അതിന്റെ പിന്നിൽ ഒരു ഇച്ഛാശക്തി പ്രവർത്തിച്ചിട്ടുണ്ട്. ആ ഇച്ഛാശക്തിയുടെ പേരാണ് ഉമ്മൻചാണ്ടി.\n(ഗ്രീൻഫീൽഡ് സ്റ്റേഡിയത്തിന്റെയും ദേശീയ ഗെയിംസിന്റെയും പേരിൽ ശിവൻകുട്ടിയൊക്കെ ഉന്നയിക്കാത്ത ആരോപണങ്ങളോ സിബിഐ ഉൾപ്പെടെ നടത്താത്ത അന്വേഷണങ്ങളോ ഉണ്ടോ?????)\nഇപ്പോൾ കേരളം പറയുന്നു, “അങ്ങായിരുന്നു ശരി”.


ചന്ദ്, ധ്യാന് (1905 - 79) - സര്‍വ്വവിജ്ഞാനകോശം\nചന്ദ്, ധ്യാന് (1905 - 79)\nഅന്താരാഷ്ട്ര പ്രശസ്തനായിരുന്ന ഇന്ത്യന് ഹോക്കിതാരം. 1905 ആഗ. 25-ന് അലഹബാദിലെ ഒരു രജപുത്ര കുടുംബത്തില് ജനിച്ചു. സ്കൂള് വിദ്യാഭ്യാസം കഴിഞ്ഞ് 17-ാമത്തെ വയസ്സില് ഇന്ത്യന് ആര്‍മിയില് ശിപായിയായി. ആര്‍മി ഹോക്കി ടീമില് അംഗമായിക്കൊണ്ടാണ് കായിക രംഗത്തെത്തുന്നത്. 21-ാമത്തെ വയസ്സില് ന്യൂസിലന്‍ഡില് നടന്ന മത്സരത്തില് ഇന്ത്യന് ആര്‍മിക്കുവേണ്ടി കളിച്ചതാണ് ആദ്യത്തെ പ്രധാന മത്സരം. അതില് 21-ല് 12 മത്സരങ്ങളിലും ഇന്ത്യ വിജയം നേടി. ആ ഉജ്വല വിജയത്തിനു കാരണമായത് ധ്യാന്‍ചന്ദിന്റെ മികച്ച പ്രകടനമായിരുന്നു.\n1928-ല് ആംസ്റ്റര്‍ഡാമില് വച്ച് ഇന്ത്യയ്ക്ക് ആദ്യമായി ഒളിമ്പിക്സ് ഹോക്കി കിരീടം നേടിക്കൊടുത്ത ടീമില് ഇദ്ദേഹം അംഗമായിരുന്നു. ആ മത്സരത്തില് ഇന്ത്യ നേടിയ3ഗോളില് 2-ഉം ധ്യാന്‍ചന്ദിന്റേതായിരുന്നു. അതോടെയാണ് ഇദ്ദേഹം ലോകപ്രശസ്തതാരമായിത്തീര്‍ന്നത്.\n1932-ലെ ലോസ് ഏഞ്ചലസ് ഒളിമ്പിക്സില് അമേരിക്കക്കെതിരെ 8 ഗോളടിച്ച് ഇദ്ദേഹം ലോക റിക്കാര്‍ഡുനേടി. 1936-ലെ ബെര്‍ലിന് ഒളിമ്പികിസില് ഇന്ത്യക്കു സ്വര്‍ണം നേടിക്കൊടുത്ത ഹോക്കിടീമിന്റെ ക്യാപ്ടന് ധ്യാന്‍ചന്ദായിരുന്നു.\nഒളിമ്പിക്സ് മത്സരങ്ങളിലെന്നപോലെ നിരവധി അന്തര്‍ദേശീയ മത്സരങ്ങളിലും ഇദ്ദേഹം ഇന്ത്യന് ഹോക്കിയെ അത്യുന്നതങ്ങളിലെത്തിച്ചിട്ടുണ്ട്. ആസ്റ്റ്രേലിയ, ന്യൂസിലന്‍ഡ് എന്നീ രാജ്യങ്ങളുമായി 1935-ല് നടന്ന 48 മത്സരങ്ങളിലായി ഇന്ത്യ നേടിയ 584 ഗോളില് 200 എണ്ണവും ഇദ്ദേഹത്തിന്റേതായിരുന്നു. ഒരു തികഞ്ഞ ഓള്‍റൗണ്ടറായി 47 വയസ്സുവരെ ധ്യാന്‍ചന്ദ് കളിക്കളത്തില് തിളങ്ങിനിന്നു. ലോകപ്രശസ്തനായപ്പോഴും വിനയവും ആത്മാര്‍ഥതയും സൗമനസ്യവും കൈവിടാതെ ഇദ്ദേഹം സ്പോര്‍ട്സ്മാന് സ്പിരിറ്റ് പുലര്‍ത്തി.\n1947-ല് ധ്യാന്‍ചന്ദ് മേജര് ആയി. 1956-ല് പദ്മഭൂഷണ് നല്കി കേന്ദ്രസര്‍ക്കാര് ഇദ്ദേഹത്തെ ആദരിച്ചു.\n1952-ല് ദ ഗോള് എന്ന പേരില് ആത്മകഥയെഴുതി. ഹോക്കിയിലെ മഹാമാന്ത്രികന് എന്നറിയപ്പെട്ടിരുന്ന ഇദ്ദേഹത്തിന് ഇന്ത്യന് ഹോക്കിയുടെ പതനവും (1960) കാണേണ്ടിവന്നു. 1979 ഡി. 3-ന് ധ്യാന്‍ചന്ദ് മരിച്ചു. ഇദ്ദേഹത്തിന്റെ സ്മരണയ്ക്കായി ധ്യാന്‍ചന്ദ് ട്രോഫി ഹോക്കി മത്സരം നടത്തിവരുന്നു.\n"http://web-edition.sarvavijnanakosam.gov.in/index.php?title=%E0%B4%9A%E0%B4%A8%E0%B5%8D%E0%B4%A6%E0%B5%8D,_%E0%B4%A7%E0%B5%8D%E0%B4%AF%E0%B4%BE%E0%B4%A8%E0%B5%8D%E2%80%8D_(1905%C2%A0-%C2%A079)" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 16:02, 13 ജനുവരി 2016.


The winning run of Pep Guardiola and Manchester City-പെപ്പ് ഗ്വാർഡിയോളയുടെ കവിത | Indian Express Malayalam\nthe winning run of pep guardiola and manchester city\nഫുട്ബാളിൻറെ സൗന്ദര്യം അതിൻ്റെ ലാളിത്യമാണ്. അതുകൊണ്ടാണല്ലോ ലോകത്തിലെ ഏറ്റവും പ്രചാരമേറിയ കായിക വിനോദമായി ഫുട്ബാൾ വളർന്നത്. കാല്‍പന്ത് കളിയുടെ ലാളിത്യത്തെ ഒന്നുകൂടി ലളിതവൽക്കരിക്കുന്നതാണ് ഗ്വാർഡിയോളയുടെ ശൈലി\nWritten by M P Vijayakumar\nUpdated: May 14, 2021 7:54:13 pm\nപെപ്പ് ഗ്വാർഡിയോളയെ ഫുട്ബാൾ പ്രേമികൾക്ക് പരിചയപ്പെടുത്തേണ്ടതില്ല. ഇംഗ്ലീഷ് പ്രീമിയർലീഗിലെ ഒന്നാം സ്ഥാനക്കാരായ മാഞ്ചസ്റ്റർ സിറ്റിയുടെ മാനേജർ എന്ന് ചുരുക്കിപറയാം. ഫുട്ബാൾ ലോകത്ത് പ്രമുഖരുള്‍പ്പടെ അനേകം മാനേജർമ്മാരുണ്ട്. എന്നാൽ ഗ്വാർഡിയോള ഇവരിൽ നിന്നെല്ലാം വ്യത്യസ്തനാണെന്ന് ഇതിനകം തെളിയിച്ചു കഴിഞ്ഞു.\nഫുട്ബാളിൻറെ സൗന്ദര്യം അതിൻ്റെ ലാളിത്യമാണ്. അതുകൊണ്ടാണല്ലോ ലോകത്തിലെ ഏറ്റവും പ്രചാരമേറിയ കായിക വിനോദമായി ഫുട്ബാൾ വളർന്നത്. കാല്‍പന്ത് കളിയുടെ ലാളിത്യത്തെ ഒന്നുകൂടി ലളിതവൽക്കരിക്കുന്നതാണ് ഗ്വാർഡിയോളയുടെ ശൈലി. ഓരോ കളിക്കുമുമ്പും എതിർ ടീമിൻ്റെ ശക്തിയും ബലഹീനതയും സൂക്ഷ്മമായി വിലയിരുത്തുക. ഇതിൽ എതിർ ടീമിൻ്റെ ചെറിയ ചെറിയ വീഴ്‌ചകൾ പോലും ഗ്വാർഡിയോളയുടെ മനസ്സിൽ രേഖപ്പെടുത്തിയിട്ടുണ്ടാകും. അതിൽ നിന്നാണ് എതിരാളിയുടെ കോട്ടയെ എങ്ങിനെ തകർക്കാം എന്ന് മനസ്സിലാക്കുന്നത്. കോട്ടയ്ക്ക് ചുറ്റും തന്ത്രപരമായി ഉപരോധം ഏർപ്പെടുത്തി എതിരാളിയെ നിർവീര്യനാക്കുന്ന യുദ്ധ തന്ത്രം പോലെ.\n‘ടോട്ടൽ ഫുട്ബാൾ’ തിയറിയെ സൗന്ദര്യാത്മകമായി തനതായ ശൈലിയിൽ വികസിപ്പിച്ചു എന്നതാണ് യൊഹാൻ ക്രൊയ്ഫിൻ്റെ ശിഷ്യനായ ഗ്വാർഡിയോളയുടെ മഹത്വം. ഇതിൽ ഒരു കളിക്കാരൻ്റേയും പൊസിഷൻ ശാശ്വതമല്ല. A എന്ന കളിക്കാരൻ പന്തുമായി മുന്നേറുമ്പോൾ Aയുടെ സ്ഥാനത്ത് B യോ മറ്റ് കളിക്കാരനോ വന്നേക്കാം. എന്നാൽ പൊതുവായി ടീമിൻ്റെ രൂപത്തിന് മാറ്റം വരുന്നില്ല . ടീമിൻ്റെ സുഗമമായ ഒഴുക്കിന് തടസ്സം വരാതെ പാസ്സുകളുമായി മുന്നേറുക. സത്യത്തിൽ എതിർ ടീമിനെ ശ്വാസം മുട്ടിക്കുകയും അതുവഴി ഗോളടിക്കുവാനുള്ള അവസരം ഒരുക്കുകയുമാണ് ലക്ഷ്യം.\nഎതിരാളിയെ കുരുക്കുവാനുള്ള വഴിയാണ് പന്തിൻ്റെ നിയന്ത്രണം. പന്തിൻ്റെ നിയന്ത്രണമാണ് ഗോളടിക്കുവാനുള്ള അവസരം സൃഷ്ടിക്കുന്നത്. മത്സരം ജയിക്കുക എന്നതിൽ കവിഞ്ഞ് വേറെ ഒന്നുമില്ല. പന്തിൻ്റെ നിയന്ത്രണം കൊണ്ട് എതിരാളികളെ വശീകരിക്കുവാനും കഴിയും. ഇവിടെ പന്ത് ചൂണ്ടയിൽ കൊളുത്തുന്ന ഇരയാണ്. എതിരാളി പ്രലോഭനത്തിന് വഴങ്ങിയാൽ അവിടെ സൃഷ്ടിക്കപ്പെടുന്ന ചെറിയ വിടവ് പോലും അതിവിദഗ്ദമായി മുതലെടുക്കാൻ കഴിവുള്ളവരാണ് ഗ്വാർഡിയോളയുടെ കളിക്കാർ. ഇതിനർഥം പന്തിൻ്റെ നിയന്ത്രണവും കൈവശം വക്കലും മാത്രമാണ് പ്രധാനമെന്നല്ല. ലക്ഷ്യം വിജയമാണ്. ഓരോ കളിയിലും ഉയർന്ന നിലവാരത്തിൽ കളിക്കുക. ഫുട്ബാളിൻ്റെ പരിണാമ പ്രക്രിയയിൽ തുടർച്ചയായി ഉന്നത നിലവാരം പുലർത്തുക. പൂർണ്ണതയിൽ നിന്ന് പൂർണ്ണതയിലേക്കുള്ള യാത്ര.\nസ്വയം ഒരു ഫുട്ബാൾ കളിക്കാരനായിരുന്ന ഗ്വാർഡിയോള സ്വന്തം അനുഭവത്തിൽ നിന്നും മഹാനായ ഗുരു ക്രൊയ്ഫിൽ നിന്നും പഠിച്ചതും മനസ്സിലാക്കിയതും പുതിയ കാലഘട്ടത്തിനും ക്ലബ്ബുകളുടെ പാര്യമ്പര്യത്തിനും അനുയോജ്യമായ രീതിയിൽ പുനസൃഷ്ടിക്കുകയാണ്. ഒരു ഫുട്ബാൾ മത്സരം ആയിരം കാരണങ്ങളാൽ സ്വാധീനപ്പെട്ടേക്കാം എന്ന് കേൾക്കുമ്പോൾ ഒരു സാധാരണക്കാരൻ ഞെട്ടിയേക്കാം. എന്നാൽ ഗ്വാർഡിയോളയുടെ നിരീക്ഷണത്തിൽ നമ്മൾ കാണാത്ത പല തലങ്ങളും കണ്ടെത്തിയേക്കും.\nഒരു സൂക്ഷ്മദൃക്കായ ഗ്വാർഡിയോള ഒരു കളിക്കാരൻ ആയിരുന്നപ്പോൾ തന്നെ എതിർ ടീമുകളുടെ തന്ത്രങ്ങളും ശൈലികളും നിരീക്ഷിച്ചു കൊണ്ടാണ് കളിച്ചിരുന്നത്. കളിക്കളത്തിലെ കോച്ച് എന്ന് അന്ന് തന്നെ അറിയപ്പെട്ടിരുന്നു. ഓരോ കളിക്കാരനിൽ നിന്നും എന്താണ് താൻ പ്രതീക്ഷിക്കുന്നതെന്നും എങ്ങിനെയാണ് തന്ത്രപരമായി നീക്കങ്ങൾ നടപ്പിലാക്കേണ്ടതെന്നും ഓരോ മത്സരത്തിനു മുമ്പും കളിക്കാരെ കൃത്യമായി ധരിപ്പിക്കും. ഇത് കാര്യകാരണ സഹിതം ഓരോ കളിക്കാരനേയും ബോദ്ധ്യപ്പെടുത്തും. ഒരു കളിക്കാരൻ പന്ത് സ്വീകരിക്കുന്നതിനു മുമ്പ് തന്നെ തൻ്റെ അടുത്ത നീക്കം മനസ്സിൽ കണ്ടിരിക്കും. ഗ്വാർഡിയോളയുടെ ടീം പന്തുമായി മുന്നേറുന്നത് മനോഹര കാഴ്ചയാണ്. ശാസ്ത്രീയ സംഗീതത്തിലെ ആലാപനത്തിൻ്റെ സൗന്ദ്യര്യമോ വീണ്ടും വീണ്ടും വായിക്കുവാൻ തോന്നുന്ന കവിതയുടെ സൗന്ദ്യര്യമോ ഗ്വാർഡിയോളയുടെ ഫുട്ബാളിൽ നിങ്ങൾക്ക് ദർശിക്കാം.\nകെ.പി. അപ്പൻ്റെ അതിഗംഭീരമായ ഒരു നിരീക്ഷണമുണ്ട്. “ലോകത്തെ മനസ്സിലാക്കുന്നതിൽ ഒരു എഴുത്തുകാരൻ അസാധാരണമായി എത്രത്തോളം മുന്നോട്ട് പോയിട്ടുണ്ട് എന്ന് നോക്കിക്കൊണ്ടാണ് ഞാൻ ഒരാളെ അംഗീകരിക്കുന്നത്.” ഇതിൽ എഴുത്തുകാരനു പകരം ഫുട്ബാൾ പരിശീലകനെന്നു വായിച്ചാൽ മുന്നിൽ തെളിയുന്നത് പെപ്പ് ഗ്വാർഡിയോള മാത്രം. ഫുട്ബാളിൽ കവിത രചിക്കുന്ന മഹാകവി.\nWeb Title: The winning run of pep guardiola and manchester city


ഇന്ന് 121 പേര്‍ക്ക് കോവിഡ്; 79 പേര്‍ക്ക് രോഗമുക്തി\nതിരുവനന്തപുരം: കേരളത്തില് ഇന്ന് 121 പേര്‍ക്ക് കോവിഡ്-19 സ്ഥിരീകരിച്ചതായി മുഖ്യമന്ത്രി പിണറായി വിജയന് അറിയിച്ചു. തൃശൂര് ജില്ലയില് നിന്നുള്ള 26 പേര്‍ക്കും, കണ്ണൂര് ജില്ലയില് നിന്നുള്ള 14 പേര്‍ക്കും, പത്തനംതിട്ട, മലപ്പുറം ജില്ലകളില് നിന്നുള്ള 13 പേര്‍ക്ക് വീതവും, പാലക്കാട് ജില്ലയില് നിന്നുള്ള 12 പേര്‍ക്കും, കൊല്ലം ജില്ലയില് നിന്നുള്ള 11 പേര്‍ക്കും, കോഴിക്കോട് ജില്ലയില് നിന്നുള്ള9പേര്‍ക്കും, ആലപ്പുഴ, ഇടുക്കി, എറണാകുളം ജില്ലകളില് നിന്നുള്ള5പേര്‍ക്ക് വീതവും, തിരുവനന്തപുരം, കാസര്‍ഗോഡ് ജില്ലകളില് നിന്നുള്ള4പേര്‍ക്ക് വീതവുമാണ് രോഗം സ്ഥിരീകരിച്ചത്.\nഇന്ന് രോഗം സ്ഥിരീകരിച്ചവരില് 78 പേര് വിദേശ രാജ്യങ്ങളില് നിന്നും 26 പേര് മറ്റ് സംസ്ഥാനങ്ങളില് നിന്നും വന്നതാണ്. കുവൈറ്റ്- 24, സൗദി അറേബ്യ- 14, യു.എ.ഇ.- 13, ഖത്തര്- 13, ഒമാന്- 7, ബഹറിന്- 3, നൈജീരിയ- 2, മലേഷ്യ- 1, റഷ്യ- 1 എന്നിങ്ങനേയാണ് മറ്റ് രാജ്യങ്ങളില് നിന്നും വന്നവര്. തമിഴ്‌നാട്- 10, കര്‍ണാടക- 6, ഡല്‍ഹി- 5, മഹാരാഷ്ട്ര- 4, ഹരിയാന- 1 എന്നിങ്ങനേയാണ് മറ്റ് സംസ്ഥാനങ്ങളില് നിന്നും വന്നവര്.5പേര്‍ക്ക് സമ്പര്‍ക്കത്തിലൂടെയാണ് രോഗം സ്ഥിരീകരിച്ചത്. എറണാകുളം ജില്ലയിലെ2പേര്‍ക്കും, കൊല്ലം, ഇടുക്കി, പാലക്കാട് ജില്ലകളിലെ ഒരാള്‍ക്കുമാണ് സമ്പര്‍ക്കത്തിലൂടെ രോഗം ബാധിച്ചത്.3ആരോഗ്യ പ്രവര്‍ത്തകര്‍ക്കും രോഗം ബാധിച്ചു. തൃശൂര് ജില്ലയിലെ രണ്ടും എറണാകുളം ജില്ലയിയിലെ ഒന്നും ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. ഇതുകൂടാതെ കണ്ണൂര് ജില്ലയിലെ9സി.ഐ.എസ്.എഫ്.കാര്‍ക്കും രോഗം ബാധിച്ചു.\nഇതുകൂടാതെ 24.06.2020ന് മലപ്പുറം ജില്ലയില് മരണമടഞ്ഞ തമിഴ്‌നാട് സ്വദേശിയായ അരസാകരന്റെ (55) തുടര് പരിശോധനഫലം ഇന്ന് പോസിറ്റീവ് ആയിട്ടുണ്ട്.\nരോഗം സ്ഥിരീകരിച്ച് ചികിത്സയിലായിരുന്ന 79 പേരുടെ പരിശോധനാഫലം നെഗറ്റീവ് ആയി. കൊല്ലം ജില്ലയില് നിന്നുള്ള 18 പേരുടെയും, കണ്ണൂര് ജില്ലയില് നിന്നുള്ള 13 പേരുടെയും, ആലപ്പുഴ, കോട്ടയം, കോഴിക്കോട് ജില്ലകളില് നിന്നുള്ള 8 പേരുടെ വീതവും, മലപ്പുറം ജില്ലയില് നിന്നുള്ള7പേരുടെയും, തൃശൂര് ജില്ലയില് നിന്നുള്ള5പേരുടെയും, എറണാകുളം ജില്ലയില് നിന്നുള്ള4പേരുടെയും (ആലപ്പുഴ-1, കൊല്ലം-1), തിരുവനന്തപുരം, പാലക്കാട് ജില്ലകളില് നിന്നുള്ള3പേരുടെ വീതവും, കാസര്‍കോട് ജില്ലയില് നിന്നുള്ള2പേരുടെയും പരിശോധനാഫലം ആണ് നെഗറ്റീവ് ആയത്. ഇതോടെ 2057 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 2229 പേര് ഇതുവരെ കോവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 1,80,617 പേരാണ് ഇപ്പോള് നിരീക്ഷണത്തിലുള്ളത്. ഇവരില് 1,77,955 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 2662 പേര് ആശുപത്രികളിലും നിരീക്ഷണത്തിലാണ്. 281 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.\nഇന്ന്3പുതിയ ഹോട്ട് സ്‌പോട്ടുകളാണുള്ളത്. തൃശൂര് ജില്ലയിലെ ചാലക്കുടി മുന്‍സിപ്പാലിറ്റി (കണ്ടൈന്‍മെന്റ് സോണ്: വാര്‍ഡ് 16,19,21,30,31,35,36), ശ്രീനാരായണപുരം(7,8), മലപ്പുറം ജില്ലയിലെ പൊന്നാനി താലൂക്ക് (മുഴുവനും) എന്നിവയാണ് പുതിയ ഹോട്ട് സ്‌പോട്ടുകള്.\nഅതേസമയം3പ്രദേശങ്ങളെ ഹോട്ട് സ്‌പോട്ടില് നിന്നും ഒഴിവാക്കിയിട്ടുണ്ട്. കൊല്ലം ജില്ലയിലെ കൊല്ലം കോര്‍പറേഷന് (42, 44, 45), കല്ലുവാതുക്കല് (8, 10, 11, 13), പാലക്കാട് ജില്ലയിലെ വിളയൂര് (13) എന്നിവയേയാണ് കണ്ടൈന്‍മെന്റ് സോണില് നിന്നും ഒഴിവാക്കിയത്. നിലവില് ആകെ 118 ഹോട്ട് സ്‌പോട്ടുകളാണ് ഉള്ളത്.


'തല' ഇമേജിനെക്കുറിച്ച് ചോദിച്ചപ്പോൾ അജിത് നാണിച്ചു: വിദ്യ ബാലൻ- Vidya Balan talking about ajith and Nerkonda Paarvai\nVidya Balan About Her Nerkonda Paarvai Co Star Ajith Kumar\nVidya Balan to play Thala Ajith's wife in 'Nerkonda Parvai'\nചെറിയ വേഷമാണ്, പക്ഷേ 'തല'യുടെ ഭാര്യയാകുന്നതിൽ സന്തോഷം: വിദ്യാ ബാലൻ\nതമിഴിലെ തന്റെ ആദ്യ ചിത്രം തന്നെ ബോണി കപൂറിന്റെ നിർമാണത്തിൽ അജിത്തിനൊപ്പം അഭിനയിക്കാൻ കഴിഞ്ഞതിന്റെ സന്തോഷത്തിലാണ് വിദ്യ ബാലൻ. 'നേർകൊണ്ട പാർവൈ'യിൽ അജിത്തിന്റെ ഭാര്യയുടെ വേഷമാണ് വിദ്യക്ക്. വളരെ ചെറിയൊരു കഥാപാത്രമാണെങ്കിലും തനിക്കത് സ്പെഷ്യലാണെന്നാണ് വിദ്യ പറഞ്ഞിരിക്കുന്നത്.\nJuly 24, 2019 01:24:23 pm\nബോളിവുഡ് താരം വിദ്യ ബാലന്റെ തമിഴിലെ അരങ്ങേറ്റ ചിത്രമാണ് ‘നേർകൊണ്ട പാർവൈ’. ഹിന്ദി സിനിമ ‘പിങ്കി’ന്റെ തമിഴ് റീമേക്കാണിത്. ഹിന്ദി പതിപ്പിൽ അമിതാഭ് ബച്ചൻ കൈകാര്യം ചെയ്ത വേഷം തമിഴിൽ തല അജിത്താണ് ചെയ്യുന്നത്. അന്തരിച്ച നടി ശ്രീദേവിയുടെ ഭർത്താവ് ബോണി കപൂറാണ് ‘നേർകൊണ്ട പാർവൈ’ നിർമിക്കുന്നത്.\nAlso Read: ‘പിങ്ക്’ റീമേക്കിന് വനിതാ സംവിധായിക വേണ്ട എന്ന് അജിത് പറഞ്ഞതിന് പിന്നില്\nഅജിത്തിനൊപ്പമുളള ഷൂട്ടിങ് അനുഭവത്തെക്കുറിച്ചും വിദ്യ ബാലൻ അഭിമുഖത്തിൽ മനസ് തുറന്നു. അജിത്തിന്റെ വ്യക്തിത്വം തന്നെ വളരെയധികം ആകർഷിച്ചുവെന്നായിരുന്നു വിദ്യയുടെ പ്രതികരണം. ”ആരാധകരെ ഇത്രയേറെ ആവേശത്തിലാഴ്‌ത്തുന്ന വലിയൊരു താരമായൊരാൾ തന്റെ മുന്നിൽ വളരെ ലാളിത്യത്തോടെ നിൽക്കുന്നത് എനിക്ക് വിശ്വസിക്കാനായില്ല. സത്യം പറഞ്ഞാൽ അദ്ദേഹത്തിനെ പോലെയിരിക്കുന്ന മറ്റൊരാളോടൊപ്പമാണ് ഞാൻ അഭിനയിക്കുന്നതെന്ന് എനിക്ക് തോന്നി. അത്രത്തോളം എളിമയുളള വ്യക്തിയാണ് അജിത്. ‘തല’ എന്ന അദ്ദേഹത്തിന്റെ ഇമേജിനെക്കുറിച്ചും വ്യക്തിപരമായി അദ്ദേഹം എത്ര വ്യത്യസ്തനാണെന്നതിനെക്കുറിച്ചും സംസാരിച്ചപ്പോൾ അദ്ദേഹം ലജ്ജിച്ചു,” വിദ്യ പറഞ്ഞു.\n‘പിങ്ക്’ തമിഴിലേക്ക് റിമേക്ക് ചെയ്യാനുള്ള താൽപര്യം പ്രകടിപ്പിച്ചത് അജിത്തായിരുന്നെന്ന് ബോണി കപൂർ മുൻപ് വെളിപ്പെടുത്തിയിരുന്നു. “പിങ്കിന്റെ തമിഴ് റീമേക്ക് എന്ന ആശയം അജിത് പങ്കുവച്ചപ്പോൾ തന്നെ ശ്രീദേവി അതിന് സമ്മതം പറയുകയായിരുന്നു,” എന്നും ബോണി കപൂർ വ്യക്തമാക്കിയിരുന്നു. അജിത്തിന് മികച്ച രീതിയിൽ തന്നെ ചിത്രത്തെ വിജയിപ്പിക്കാൻ സാധിക്കുമെന്ന കാര്യത്തിൽ ശ്രീദേവിക്ക് ഉറപ്പുണ്ടായിരുന്നെന്നും ബോണി കപൂർ വ്യക്തമാക്കിയിരുന്നു.\nTags: Ajith, Vidya Balan


ആത്മഹത്യ : പരാജിതന്റെ പോംവഴി\nപരാജിതന്റെ പോംവഴിയാണ് സ്വയംഹത്യ. സ്വപ്‌നങ്ങള് വീണടിയുന്നവന്റെ സ്വപ്നമാണത് . വിശ്വാസത്തകര്ച്ചയും ആദര്‍ശരാഹിത്യവും സൃഷ്ടിച്ച അപകടകരമായ പരിണാമങ്ങളിലൊന്ന്.\nആത്മഹത്യയെ കണിശമായി നിരോധിക്കുന്നുണ്ട് ഇസ്‌ലാം. ആത്മഹത്യയെ വ്യക്തമായും എതിര്‍ക്കുന്ന വചനം : "വിശ്വസിച്ചവരേ, നിങ്ങളുടെ മുതലുകള് നിഷിദ്ധമാര്‍ഗത്തിലൂടെ പരസ്പരം ഭക്ഷിക്കരുത്. ഉഭയസമ്മതത്തോടെയുള്ള വിനിമയമായിരിക്കണം. നിങ്ങള് നിങ്ങളെത്തന്നെ വധിക്കരുത്. അല്ലാഹു നിങ്ങളോട് കരുണയുള്ളവനാണെന്ന് ഗാഡമായി അറിയുക" [4 :29]. മരണം ആഗ്രഹിക്കാന് പാടില്ലെന്ന് തിരുനബി (സ) പറയുന്നു : "നിങ്ങളാരും മരണം ആഗ്രഹിക്കുകയോ അതിനുവേണ്ടി പ്രാര്‍ഥിക്കുകയോ ചെയ്യരുത്. മരണത്തോടെ കര്‍മ്മങ്ങള് നിലച്ചുപോകും. ദീര്‍ഘായുസ്സ്കൊണ്ട് സത്യവിശ്വാസിയുടെ നന്മ വര്‍ദ്ധിക്കുകയേ ഉള്ളൂ".\nആത്മഹത്യ ചെയ്തവരുടെ പരലോക ജീവിതത്തെക്കുറിച്ചു തിരുനബി (സ) വിവരിക്കുന്നതിങ്ങ നെ : "മലമുകളില് നിന്നും താഴേക്കു ചാടി ആത്മഹത്യ നടത്തിയവന് നരകത്തിലും കീഴ്പ്പോട്ട് ചാടിക്കൊണ്ടിരിക്കും. വിഷം കഴിച്ചു ആത്മഹത്യ ചെയ്യുന്നവന് നരകത്തിലും വിഷം കഴിച്ചുകൊണ്ടിരിക്കും. ആയുധം കൊണ്ട് ആത്മഹത്യ ചെയ്തവന് നരകത്തിലും അത് ചെയ്തുകൊണ്ടിരിക്കും". ആത്മഹത്യ ചെയ്തവന് സ്വര്‍ഗ്ഗഗന്ധം അനുഭവിക്കില്ലെന്നും നബി (സ) പറയുന്നു.\nആത്മഹത്യ ചെയ്തയാളുടെ മരണാനന്തര കര്‍മങ്ങളില് പങ്കെടുക്കാമെന്നും അയാള്‍ക്ക് വേണ്ടി മയ്യിത്ത്നമസ്കാരം നിര്‍വഹിക്കാമെന്നും ഭൂരിപക്ഷം പണ്ഡിതന്‍മാരും അഭിപ്രായപ്പെടുന്നു. നബി (സ) അങ്ങനെ നമസ്കരിച്ചിട്ടില്ലെന്നു ചില റിപ്പോര്‍ട്ടുകളുണ്ട്. ആ പ്രവൃത്തിയോടുള്ള വെറുപ്പ് പ്രകടിപ്പിക്കാനാണ് അങ്ങനെ ചെയ്തതെന്നു പണ്ഡിതന്‍മാര് പറയുന്നു. ആത്മഹത്യ ചെയ്തതിന്‍റെ കാരണങ്ങള് വിലയിരുത്തിയാണ് അങ്ങനെ ചെയ്തവരുടെ പ്രതിഫലം നിര്‍ണ്ണയിക്കുന്നതെന്നാണ് ശിആ വിശ്വാസം. ജൂത, ക്രിസ്തു മതങ്ങള് ആത്മഹത്യയെ കണിശമായി വിലക്കുന്നുണ്ടെങ്കിലും അവര്‍ക്ക് സ്വാധീനമുള്ള രാജ്യങ്ങളില് ആത്മഹത്യക്ക് കുറവില്ലെന്നാണ് കണക്കുകള് സൂചിപ്പിക്കുന്നത്.\nതനിക്കുമുന്നിലെ ജീവിതം ദുര്‍ഘടമാകുമ്പോള് ഈ ജീവിതം അവസാനിപ്പിച്ചാല് രക്ഷപ്പെടാമെന്ന ചിന്തയാണ് ആത്മഹത്യയിലേക്ക് നയിക്കുന്നത്. ജീവിതത്തിന്‍റെ അവസാനം മരണമാണെന്ന വിശ്വാസമാണ് ഇതിന്‍റെ കാരണം. എന്നാല് വിശ്വാസം ഒരു പരിധിവരെ ആത്മഹത്യയെ തടയുന്നു.\n"മരണമാണ് നല്ലതെങ്കില് എനിക്ക് മരണം, ജീവിതമാണ് ഗുണമെങ്കില് ജീവിതം" എന്ന് പ്രാര്‍ഥിക്കാനാണ് നബി (സ)യുടെ നിര്‍ദേശം. കടുത്ത മനോവേദനകള് തളര്ത്തുമ്പോള് അവരോടു നിര്‍ദേശിക്കപ്പെട്ടതാണത്. പ്രാര്‍ത്ഥനക്കും ആത്മനിര്‍ദേശങ്ങള്‍ക്കും (ഓട്ടോ സജഷന്‍സ്) വളരെയധികം പ്രാധാന്യമുണ്ട് ഇസ്‌ലാമില്.\nആത്മഹത്യയെ തടയാനുള്ള അന്വേഷണങ്ങള് ഇന്നും പൂര്‍ണതയില് എത്തിയിട്ടില്ല. ശക്തമായ നിയമങ്ങള്‍ക്കു തടയാനാകുന്നതല്ല ഇത്. മരിച്ചുകഴിഞ്ഞ വ്യക്തിക്ക് ശിക്ഷകൊണ്ട് കാര്യമില്ലല്ലോ. എന്നാല് മരിച്ചുകഴിഞ്ഞാലും അനുഭവിക്കുന്ന ശിക്ഷയെക്കുറിച്ചാണ് ഇസ്‌ലാം താക്കീത് നല്‍കുന്നത്. ഈ വിശ്വാസം മൂലമാകാം, ഇസ്ലാമിക രാജ്യങ്ങളില് ആത്മഹത്യാപ്രവണത ഏറ്റവും കുറഞ്ഞു കാണുന്നത്.\nസമൂഹബന്ധങ്ങളുടെയും കുടുംബജീവിതത്തിന്‍റെയും നാഗരികതയുടെയും പ്രശ്നങ്ങളുമായി ബന്ധപ്പെടുത്തിയാണ് സാമൂഹ്യശാസ്ത്രം ആത്മഹത്യയെ കാണുന്നത്.\nദൈവവിശ്വാസം ശക്തമായ പോംവഴി\nജീവിക്കാന് പ്രേരിപ്പിക്കുന്ന ഘടകമാണ് ദൈവവിശ്വാസം. എതുവിധമുള്ള നിറംമാറ്റങ്ങള് ജീവിതത്തില് സംഭവിച്ചാലും പിടിച്ചുനില്‍ക്കാനുള്ള ഉള്‍ക്കരുത്ത് പ്രദാനം ചെയ്യുകയാണത്. അല്ലാഹുവില് നിന്നുള്ള യാതൊന്നും നിങ്ങള്‍ക്ക് വരാതെ സംരക്ഷിക്കാന് എനിക്കാവില്ല എന്ന് യൂസുഫ് പ്രവാചകന് (അ) പറയുന്നതായി ഖുര്‍ആനിലുണ്ട്. ജീവിതത്തെ യാഥാര്‍ത്യബോധത്തോടെ കാണുന്ന രീതിയാണത്. അനിഷ്ടകരമായ അനുഭവങ്ങളിലും ആദര്‍ശശക്തിയോടെ നിലയുറപ്പിക്കാനാകണം. അധീനതയില് യാതൊന്നുമില്ലാത്ത ശൂന്യനാണ് താനെന്ന ബോധമാണ് ദൈവവിശ്വാസത്തിന്‍റെ സദ്ഫലങ്ങളില് പ്രധാനം. അല്ലാഹു വിചാരിച്ചതെന്തോ അത് സംഭവിച്ചു. അവന് വേണ്ടെന്നു വെച്ചതെന്തോ അത് സംഭവിച്ചില്ല. ഇത് നബി (സ) പതിവാക്കിയ മന്ത്രമായിരുന്നു. ചിലതൊന്നും ലഭിക്കില്ലെന്നും ചിലതൊന്നും ലഭിക്കാതിരിക്കില്ലെന്നുമുള്ള ഉറപ്പാണിത്. അനുഭവിക്കുന്നതെല്ലാം തനിക്കു മാത്രമായി അല്ലാഹു വിധിച്ചതാണെന്നും അല്ലാഹു ഏറ്റവും വലിയ കാരുണ്യവാന് തന്നെയാണെന്നുമുള്ള തീര്‍ച്ച, അത്യസാധാരണമായ നിര്‍ഭയത്വമാണ് നല്‍കുന്നത്. ഈ നിര്‍ഭയത്വം സത്യവിശ്വാസിയുടെ മൂലധനമാണ്. സ്വയം തീര്‍ച്ചപ്പെടുത്തിയ ഇഷ്ടാനിഷ്ടങ്ങളെ ഒട്ടും പരിഗണിക്കാതെ സര്‍വലോക രക്ഷിതാവിന്‍റെ ഇഷ്ടങ്ങളെ തിരിച്ചറിയുമ്പോള് മാത്രം ലഭിക്കുന്ന സൌഭാഗ്യമാണിത്.\nby പി എം എ ഗഫൂര് @ അത്തൌഹീദ് ദ്വൈമാസിക\nLabels: PMA ഗഫൂര് ആത്മഹത്യ മരണം\nമരണം നല്‍കുന്ന സന്ദേശം\nതൌഹീദ് : അനശ്വരശാന്തിയുടെ ആത്മാവ്\nആചാരങ്ങള് വെടിയുക, ഖുര്‍ആനെ സ്വീകരിക്കുക


ഇബ്രാഹിമോവിചിന് ഗോൾ, യൂറോപ്പ ലീഗിൽ എ സി മിലാന് വിജയം | Fanport | Europa League News Malayalam\nFriday, Oct 23, 2020 08:11 AM\nHome Football Europa League ഇബ്രാഹിമോവിചിന് ഗോൾ, യൂറോപ്പ ലീഗിൽ എ സി മിലാന് വിജയം\nഒരു ഇടവേളയ്ക്ക് ശേഷം യൂറോപ്പിലേക്ക് തിരികെ എത്തിയ എ സി മിലാന് വിജയം. ഇന്നലെ നടന്ന യൂറോപ്പ ലീഗിലെ യോഗ്യത റൗണ്ടിൽ അയർലണ്ട് ക്ലബായ ഷാംറോക്ക് റോവേഴ്സിനെ ആണ് എ സി മിലാൻ നേരിട്ടത്. മത്സരത്തിൽ എതിരില്ലാത്ത രണ്ടു ഗോളുകൾക്ക് വിജയിക്കാൻ മിലാനായി. യുവ ഇറ്റാലിയൻ താരം ടൊണാലൊയുടെ എ സി മിലാനു വേണ്ടിയുള്ള അരങ്ങേറ്റവും ഇന്നലെ ഉണ്ടായി.\nമത്സരത്തിന്റെ 23ആം മിനുട്ടിൽ ഇബ്രാഹിമോവിചാണ് മിലാന്റെ ആദ്യ ഗോൾ നേടിയത്. മിലാന്റെ സീസണിലെ ആദ്യ ഗോൾ കൂടിയാണിത്. രണ്ടാം പകുതിയിൽ ബോക്സിന് പുറത്ത് നിന്നുള്ള മനോഹര സ്ട്രൈക്കിലൂടെ ചാഹനൊഗ്ലു മിലാന്റെ രണ്ടാം ഗോളും വിജയവും ഉറപ്പിച്ചു. ഇനി തിങ്കളായ്ച സീരി എയിലെ ആദ്യ മത്സരത്തിൽ മിലാൻ ബൊളൊഗ്നയെ നേരിടും.\nPrevious articleസാപകോസ്റ്റ ചെൽസി വിട്ടു\nNext articleഡാന് ക്രിസ്റ്റ്യനെ ടീമിലെത്തിച്ച് സിഡ്നി സിക്സേര്‍സ്


ദെനഹക്കാലം 02 | Sunday Pulpit\nദെനഹക്കാലം 02: നമ്മെപോലെ അവരും ഒന്നാവണം -John 1.14-18\nഞായര് പ്രസംഗം ദനഹാ രണ്ടാം ഞായര് യോഹ. 1: 14-18\nകൃപയും സത്യവും മിശിഹാ വഴി മനുഷ്യനായി അവതരിച്ച ഈശോമിശിഹായുടെ വെളിപ്പെടുത്തലിനെക്കുറിച്ച് ധ്യാനിക്കുവാനാണല്ലോ ദനഹാക്കാലം നമ്മെ ക്ഷണിക്കുന്നത്. ദൈവം മനുഷ്യനായതിലൂടെ എന്താണ് സംഭവിച്ചതെന്ന് യോഹന്നാന് സുവിശേഷകന് വര്‍ണ്ണിക്കുന്നതാണ് രണ്ടാം ഞായറാഴ്ച്ചത്തെ നമ്മുടെ പരിചിന്തനവിഷയം (യോഹ. 1:14-18).\nഅനാദിയിലെ ദൈവത്തോടു കൂടെയുള്ള, ദൈവം തന്നെയായ വചനമാണ് മനുഷ്യനായത്. നസ്രായനായ ഈശോയിലാണ് മനുഷ്യരായ നമ്മള് പിതാവായ ദൈവത്തിന്റെ മുഖം ദര്‍ശിച്ചത്. തന്നെ കാണുന്നവര് പിതാവിനെയാണ് കാണുന്നത് (യോഹ. 14:9) എന്ന് അവിടുന്ന് തന്നെ അരുളിച്ചെയ്തിട്ടുണ്ടല്ലോ. സുവിശേഷകന്മാരായ ലൂക്കായും യോഹന്നാനും മനുഷ്യനായി അവതരിച്ച ഈശോയെ 'വചനം' എന്നാണ് വിശേഷിപ്പിക്കുന്നത് (ലൂക്കാ. 1:2; യോഹ. 1:1-18). അവിടുന്ന് പിതാവിനെ നമുക്ക് വെളിപ്പെടുത്തിത്തരുന്നതു കൊണ്ടാണിത്. ഏതൊരു വചനവും ആരില് നിന്നു പുറപ്പെടുന്നുവോ ആ വ്യക്തിയെയാണല്ലോ വെളിപ്പെടുത്തുന്നത്. ദൈവത്തിന്റെ വചനമായ ഈശോ, പിതാവായ ദൈവത്തെ വെളിപ്പെടുത്തുന്നു. പുത്രനെന്ന നിലയില് അവിടുത്തേയ്ക്ക് പിതാവുമായുള്ള ഗാഢബന്ധമാണ് മറ്റാരെയുംകാള് പിതാവായ ദൈവത്തെ വെളിപ്പെടുത്തുന്നതിന് ഈശോയെ പ്രാപ്തനാക്കുന്നത്.\nഈശോയ്ക്ക് പിതാവുമായുള്ള ബന്ധത്തെക്കുറിച്ച് പ്രതിപാദിച്ചുകൊണ്ട് യോഹന്നാന് സുവിശേഷകന് തന്റെ സുവിശേഷ വിവരണം ആരംഭിക്കാന് തന്നെ കാരണവുമിതാണ്. വചനത്തെക്കുറിച്ചുള്ള ആമുഖത്തില് നമ്മള് ഇപ്രകാരം വായിക്കുന്നു: 'ആദിയില് വചനമുണ്ടായിരുന്നു. ആ വചനം ദൈവത്തോട് കൂടെയായിരുന്നു. ആ വചനം ദൈവമായിരുന്നു. അവന് ആദിയില് ദൈവത്തോടു കൂടെയായിരുന്നു' (യോഹ. 1:1-2). ഇപ്രകാരം, പിതാവുമായി ഗാഢബന്ധം പുലര്‍ത്തുന്ന ദൈവം തന്നെയായ ഏകജാതനാണ് അവിടുത്തെ വെളിപ്പെടുത്തുന്നത് (യോഹ. 1:18).\nഈശോയുടെ ആഗമനം വരെയുള്ള മനുഷ്യചരിത്രത്തില് (പഴയനിയമത്തില്) ദൈവത്തെക്കുറിച്ചുള്ള അറിവ് നമുക്ക് പകര്‍ന്നുതന്നിട്ടുള്ളത് മോശയാണ്. ദൈവവുമായി മോശയ്ക്കുണ്ടായിരുന്ന അടുത്ത ബന്ധം തന്നെയായിരുന്നു ദൈവത്തെക്കുറിച്ച് വിവരിക്കുന്നതിന് അദ്ദേഹത്തെ പ്രാപ്തനാക്കിയത്. കാരണം, സ്‌നേഹിതനോടെന്ന പോലെ കര്‍ത്താവ് മോശയോട് മുഖാഭിമുഖം സംസാരിച്ചിരുന്നു (പുറ. 33:11). ഈ ബന്ധത്തിന്റെ അടിസ്ഥാനത്തിലാണ്, മനുഷ്യന് ചരിത്രത്തിലൂടെയുള്ള വഴി കാണിക്കുന്ന നിയമങ്ങള് - മനുഷ്യനെ സംബന്ധിച്ച ദൈവഹിതം - നല്‍കുവാന് അദ്ദേഹത്തിന് സാധിച്ചത്. ഞായറാഴ്ച്ചകളിലും ആഘോഷ ദിവസങ്ങളിലും പരിശുദ്ധ കുര്‍ബാനയിലെ ആദ്യവായന മോശയുടെ ഗ്രന്ഥമായ തോറാ അഥവാ പഞ്ചഗ്രന്ഥത്തില് നിന്നാണല്ലോ.\nഇന്നത്തെ ആദ്യവായനയിലൂടെ മോശ നമ്മെ കൂട്ടിക്കൊണ്ടു പോകുന്നത് ഇസ്രായേല് ജനത്തിന്റെ മരുഭൂമി യാത്രയിലേക്കാണ് (സംഖ്യ 10:29-36). വര്‍ഷങ്ങള് ദീര്‍ഘിച്ച ഈ യാത്രയില് അവര്‍ക്ക് വഴികാട്ടിയായിരുന്നത് വാഗ്ദാന പേടകമായിരുന്നു. ഈ പേടകത്തിലുണ്ടായിരുന്നതാകട്ടെ, സീനായ് ഉടമ്പടിയുടെ വ്യവസ്ഥകളായ പത്ത് പ്രമാണങ്ങളടങ്ങിയ രണ്ട് ഫലകങ്ങളും. മരുഭൂമിയില് ദൈവം ജനത്തെ അത്ഭുതകരമായി തീറ്റിപ്പോറ്റിയ മന്നായും പ്രധാന പുരോഹിതനായ അഹറോന്റെ വടിയുമായിരുന്നു. ദൈവസാന്നിധ്യത്തിന്റെയും അവിടുത്തെ പരിപാലനയുടെയും പ്രതീകങ്ങളായിരുന്നു വാഗ്ദാന പേടകവും അതിനുള്ളിലുണ്ടായിരുന്നവയും. ദൈവസാന്നിധ്യത്തിന്റെ അടയാളമെന്നോണം വാഗ്ദാന പേടകത്തോടനുബന്ധിച്ച് ഒരു മേഘവും നമ്മള് കാണുന്നുണ്ട് (പുറ. 40:34).\nയാത്രയ്ക്കിടയില് ജനം കൂടാരങ്ങളില് വിശ്രമിച്ചിരുന്നപ്പോള് വാഗ്ദാന പേടകം സമാഗമന കൂടാരത്തിലായിരുന്നു. ദൈവസാന്നിധ്യം ജനത്തിനിടയില് കൂടാരമടിച്ചതായിരുന്നു വാഗ്ദാന പേടകം (പുറ. 25:8-9). പിന്നീട് സോളമന് നിര്‍മ്മിച്ച ജറുസലേം ദൈവാലയത്തിന്റെ കേന്ദ്രസ്ഥാനത്ത് ഈ വാഗ്ദാന പേടകമുണ്ടായിരുന്നു (1 രാജാ. 8:10-13). ദൈവത്തിന്റെ വചനം മനുഷ്യനായി നമ്മുടെയിടയില് കൂടാരമടിക്കാനിരുന്നതിന്റെ മുന്നോടിയായിരുന്നു ഇത്. അതിശ്രേഷ്ഠമാം വിധം ദൈവം മനുഷ്യരുടെയിടയില് കൂടാരമടിക്കുമെന്ന് പ്രവാചകന്മാരിലൂടെ ദൈവം മുന്‍കൂട്ടി അറിയിച്ചിട്ടുമുണ്ട് (ജോയേല് 3:17; സംഖ്യ 2:10; എസെ. 43:7). മുന്‍മലയാള പരിഭാഷകളിലെ, വചനം മാംസമായി നമ്മുടെ ഇടയില് വസിച്ചു എന്നതിന്റെ സ്ഥാനത്ത്, പുതിയ പ്രഘോഷണഗ്രന്ഥത്തില് വചനം മാംസമായി നമ്മുടെയിടയില് കൂടാരമടിച്ചു (യോഹ. 1:14) എന്ന് പരിഭാഷപ്പെടുത്തിയിരിക്കുന്നത് മൂലത്തോട് കൂടുതല് വിശ്വസ്തമാണ്. പൂര്‍വ്വകാലങ്ങളില് പ്രതീകങ്ങളിലൂടെ മനുഷ്യരുടെ ഇടയില് വസിച്ച ദൈവം അവസാന നാളുകളില് മനുഷ്യനായി നമ്മുടെയിടയില് കൂടാരമടിച്ചു; അതാണ് നസ്രായനായ ഈശോ. പഴയനിയമ സമാഗമന കൂടാരത്തിന്റെ സ്ഥാനത്താണ് ഭൂമിയില് ദൈവത്തിന്റെ മഹോന്നത സാന്നിധ്യമായ ഈശോ നിലകൊള്ളുന്നത്.\nദൈവഹിതവും ദൈവീകപദ്ധതിയും വെളിപ്പെടുത്തുന്നതില് മോശയ്ക്ക് ശ്രേഷ്ഠമായ സ്ഥാനമുണ്ടായിരുന്നിട്ടുപോലും യഥാര്‍ത്ഥത്തില് ദൈവത്തിന്റെ മുഖം കാണാന് അദ്ദേഹത്തിനു സാധിച്ചിട്ടില്ല. ദൈവത്തിന്റെ മഹത്വം കാണാന് ആഗ്രഹിച്ച മോശയോട് ദൈവം അരുളിച്ചെയ്തു: "നീ എന്റെ മുഖം കണ്ടുകൂടാ; എന്തെന്നാല്, എന്നെ കാണുന്ന ഒരു മനുഷ്യനും ജീവനോടെയിരിക്കുകയില്ല" (പുറ. 33: 20-23). മോശയ്ക്ക് നിഷേധിക്കപ്പെട്ട ദൈവീക ദര്‍ശനമാണ് പുത്രനായ ഈശോയ്ക്ക് സകലനേരവും സാധ്യമായിരുന്നത്. ഒരു വ്യക്തിയ്ക്ക് മറ്റൊരു വ്യക്തിയോട് സാധിക്കുന്നതിനെക്കാളുമെല്ലാം ഉപരിയായ ബന്ധം പുത്രനെന്ന നിലയില് ഈശോയ്ക്ക് പിതാവിനോടുണ്ട്. ഈ ബന്ധത്തിന്റെ അടിസ്ഥാനത്തിലാണ് അവിടുന്ന് ആധികാരികമായി പിതാവിനെ വെളിപ്പെടുത്തുന്നത്. മോശയും പ്രവാചകന്മാരും ദൈവത്തെയാണ് വെളിപ്പെടുത്താന് ശ്രമിച്ചതെങ്കിലും പഴയനിയമത്തിലെ ദൈവം മറഞ്ഞിരിക്കുന്ന ദൈവം തന്നെയാണ്. ഇതേക്കുറിച്ച് ഇന്നത്തെ രണ്ടാം വായനയില് പരാമര്‍ശമുണ്ട്: 'ഇസ്രായേലിന്റെ ദൈവവും രക്ഷകനുമായവനേ, അങ്ങ് സത്യമായും മറഞ്ഞിരിക്കുന്ന ദൈവമാണ്' (ഏശ. 45:15). പഴയനിയമത്തില് മറഞ്ഞു മാത്രം പ്രത്യക്ഷപ്പെടുന്ന ദൈവത്തെ പൂര്‍ണ്ണമായി നമുക്ക് വെളിപ്പെടുത്തിത്തന്നത് പുത്രനായ ഈശോമിശിഹായാണ്.\nമോശയും ഈശോയും തമ്മിലുള്ള താരതമ്യമാണ് പുതിയ നിയമത്തില് നിന്നുള്ള ആദ്യവായനയിലും തുടരുന്നത്. അവിടെ ഹെബ്രായ ലേഖകന് ലോകം മുഴുവനെയും ഒരു ഭവനത്തോട് ഉപമിക്കുന്നു (ഹെബ്രാ. 3:1-6). ദൈവത്തിന്റെ ഈ ഭവനത്തില് വിശ്വസ്തതാപൂര്‍വ്വം ശുശ്രൂഷ ചെയ്തവനായിരുന്നു മോശ. ഈശോയാകട്ടെ, ഭവനം മുഴുവന്റെയും അധിപനായ ദൈവത്തോടുള്ള വിശ്വസ്തതയില് താരതമ്യമില്ലാത്ത വിധം മോശയെക്കാള് മുമ്പനാണ്. മോശ ഈ ഭവനത്തില് ഭൃത്യനെപ്പോലെ ആയിരുന്നെങ്കില്, ഈശോ യഥാര്‍ത്ഥ പുത്രനാണ്. ഈ പുത്രനാണ് മനുഷ്യരൂപമെടുത്ത് നമ്മുടെയിടയില് കൂടാരമടിച്ചത്. പുത്രനായതു കൊണ്ടാണ് ഈ വിധം പിതാവിനെ വെളിപ്പെടുത്താന് അവിടുത്തേയ്ക്ക് കഴിയുന്നതും.\nനമ്മുടെ ക്രൈസ്തവ വിശ്വാസത്തിന്റെ അടിസ്ഥാനം ഈ മനുഷ്യാവതരമാണ്. നമ്മള് ഏറ്റുപറയുന്ന വിശ്വാസത്തിന്റെ ശ്ലീഹായും ശ്രേഷ്ഠ പുരോഹിതനുമായ ഈശോയെപ്പറ്റി ചിന്തിക്കാന് ഹെബ്രായ ലേഖകന് നമ്മെ ആഹ്വാനം ചെയ്യുന്നുമുണ്ട്. മനുഷ്യനായി നമ്മുടെയിടയില് കൂടാരമടിച്ച ഈശോയില് നമ്മള് ദര്‍ശിച്ചത് പിതാവിന്റെ ഏകജാതന്റെ മഹത്വമാണ്. പഴയനിയമത്തില് 'ദൈവം പ്രത്യക്ഷപ്പെട്ടു' എന്നുപറയുന്നതിനു പകരം 'ദൈവമഹത്വം പ്രത്യക്ഷപ്പെട്ടു' എന്നു പറയുന്നുണ്ട് (പുറ. 24: 10-16). ദൈവത്തിന്റെ അതിശ്രേഷ്ഠമായ സാന്നിധ്യത്തെയും ശക്തിയെയും വിശുദ്ധിയെയും സൂചിപ്പിക്കാനാണ് 'കര്‍ത്താവിന്റെ മഹത്വം' എന്ന് ഉപയോഗിക്കുന്നത്. ദൈവസാന്നിധ്യത്തിന്റെ ഇടങ്ങളില് പ്രത്യക്ഷപ്പെടുന്ന അഗ്നിയും മേഘവും ഈ മഹത്വത്തിന്റെ അടയാളങ്ങളാണ്. കത്തിയെരിയുന്ന മുള്‍പ്പടര്‍പ്പിലും മേഘാവൃതമായ സീനായ് മലയിലും കര്‍ത്താവിന്റെ മഹത്വമാണ് കാണപ്പെട്ടത്. വാഗ്ദാന പേടകത്തിലും ജറുസലേം ദൈവാലയത്തിലും ഈ മഹത്വം ദൃശ്യമായിരുന്നു (പുറ. 40:34; 1 രാജാ. 8:11). വിജാതീയര് ദൈവാലയം നശിപ്പിക്കുന്നതിനു മുമ്പ് കര്‍ത്താവിന്റെ മഹത്വം ദൈവാലയം വിട്ടുപോകുന്നതായി പ്രവാചകന് ദര്‍ശനമുണ്ടായി (എസ. 10:18-19; 11:22-23). യുഗാന്ത്യത്തിലെ പുതിയ ദൈവാലയത്തിലേക്ക് ഈ മഹത്വം തിരിച്ചുവരുമെന്നും എസക്കിയേല് മുന്‍കൂട്ടി അറിയിച്ചിട്ടുണ്ട് (എസ. 43:1-5). പ്രവാചകന് മുന്‍കൂട്ടി കണ്ട ഈ മഹത്വമാണ് മനുഷ്യനായ ഈശോയില് പ്രത്യക്ഷപ്പെട്ടത്. അവിടുന്ന് പ്രവര്‍ത്തിച്ച അടയാളങ്ങളും അത്ഭുതങ്ങളും ഈ ദൈവികമഹത്വം കൂടുതല് പ്രകാശിതമാക്കി. പിതാവിന്റെ മുഖം നമുക്ക് കാണിച്ചുതന്നു എന്നതിലാണ് ഈശോ നല്‍കിയ വെളിപാടിന്റെ മാഹാത്മ്യം എന്ന് ബനഡിക്ട് പതിനാറാമന് മാര്‍പാപ്പ 'നസ്രായനായ ഈശോ' എന്ന തന്റെ പുസ്തകത്തില് എഴുതുന്നു.\nഈശോയില് പ്രകടമായ മഹത്വത്തിന്റെ പ്രത്യേകത, അത് കൃപയും സത്യവും നിറഞ്ഞതാണ് എന്നതാണ്. വിശുദ്ധ യോഹന്നാന്റെ സുവിശേഷത്തില് ആവര്‍ത്തിച്ചു പ്രത്യക്ഷപ്പെടുന്ന രണ്ടു പദങ്ങളാണ് 'കൃപയും സത്യവും'. മോശ വഴി നല്‍കപ്പെട്ട നിയമത്തോട് താരതമ്യപ്പെടുത്തിയാണ് യോഹന്നാന് കൃപയെയും സത്യത്തെയും അവതരിപ്പിക്കുന്നത് (യോഹ. 1:17). പഴയനിയമകാലത്ത്, ദൈവത്തിന്റെ സ്വന്തജനമാകുന്നതിനുള്ള മാര്‍ഗ്ഗം മോശയുടെ നിയമം പാലിക്കുകയായിരുന്നു. എന്നാല്, ദൈവപുത്രന്റെ മനുഷ്യാവതാരത്തോടെ ദൈവത്തിന്റെ മക്കളാകുന്നതിനുള്ള നവീന സാധ്യത തെളിഞ്ഞു. ദൈവികതയ്ക്ക് തെല്ലും ഭംഗം വരാതെ മനുഷ്യനായ പുത്രന് തന്റെ സഹന-മരണോത്ഥാനങ്ങളിലൂടെ പിതാവിന്റെ സ്‌നേഹത്തിന്റെ പാരമ്യം വെളിപ്പെടുത്തിക്കൊണ്ട് രക്ഷാകരപദ്ധതി അതിന്റെ പൂര്‍ണ്ണതയിലെത്തിച്ചു. അതോടെ, ദൈവത്തോടൊത്തുള്ള നിത്യജീവിതത്തിലേയ്ക്കുള്ള വാതായനം മനുഷ്യരായ നമുക്ക് തുറന്നുകിട്ടി. ദൈവത്തിന്റെ ഏകജാതനില് നമ്മെ ഓരോരുത്തരെയും ദൈവമക്കളാക്കുന്ന അവിടുത്തെ വിശ്വസ്തതയും കാരുണ്യാതിരേകവും സ്‌നേഹവായ്പുമെല്ലാമാണ് കൃപയും സത്യവും എന്നതുകൊണ്ട് യോഹന്നാന് സുവിശേഷകന് വിവക്ഷിക്കുന്നത്. ദൈവീക വെളിപാടിന്റെ പൂര്‍ണ്ണതയാണിത്.\n'അവന്റെ പൂര്‍ണ്ണതയില് നിന്ന് നാമെല്ലാവരും കൃപയ്ക്കുമേല് കൃപ പ്രാപിച്ചിരിക്കുന്നു' (യോഹ. 1:16). ഈശോയുടെ പൂര്‍ണ്ണത അടങ്ങിയിരിക്കുന്നത് പിതാവുമായുള്ള അവിടുത്തെ ബന്ധത്തിലാണ്. ഈ ദൈവ-പുത്രബന്ധത്തിലേയ്ക്കാണ് ഈശോയില് വിശ്വസിക്കുന്നതു വഴി നമ്മളും പ്രവേശിച്ചിരിക്കുന്നത്. തന്നെ സ്വീകരിച്ചവര്‍ക്ക്, തന്റെ നാമത്തില് വിശ്വസിക്കുന്നവര്‍ക്ക്, ദൈവമക്കളാകാനുള്ള അധികാരം അവന് നല്‍കി (യോഹ. 1:12). 'കൃപയ്ക്കുമേല് കൃപ' എന്ന പ്രയോഗം കൊണ്ട് യോഹന്നാന് വിവക്ഷിക്കുന്നത് നമ്മെ ദൈവപുത്രരാക്കുന്ന ഈ 'മഹാകൃപ' യെയാണ്. നസ്രായനായ ഈശോമിശിഹായെ ദൈവത്തിന്റെ സമ്പൂര്‍ണ്ണ വെളിപ്പെടുത്തലായി അംഗീകരിച്ച്, പിതാവിന്റെ ഐക്കണായി അവിടുത്തെ സ്വീകരിച്ച് ദൈവികജീവനില് പങ്കുചേര്‍ന്ന് ദൈവമക്കളാകാനുള്ള ഭാഗ്യം നല്‍കി ദൈവം നമ്മെ അനുഗ്രഹിക്കട്ടെ.


വയറുവേദനയെ തുടര്‍ന്ന് ചികിത്സയ്ക്ക് എത്തിയ യുവതിയെ പരിശോധിയ്ക്കുന്നതിനിടെ ഡോക്ടര് പീഡിപ്പിച്ചു : പുരോഹിതനും ഡോക്ടറുമായ ഫാദര് റെജി പാലക്കാടനെതിരെ കേസ് .. പരിശോധനയുടെ ഭാഗമായി ചില ഭാഗങ്ങളില് തൊടുക മാത്രമാണ് ചെയ്തതെന്ന് പുരോഹിതന് – East Coast Daily Malayalam\nകോട്ടയം: വയറുവേദനയെ തുടര്‍ന്ന് ചികിത്സയ്ക്ക് എത്തിയ യുവതിയെ പരിശോധിയ്ക്കുന്നതിനിടെ ഡോക്ടര് പീഡിപ്പിച്ചു , പുരോഹിതനും ഡോക്ടറുമായ ഫാദര് റെജി പാലക്കാടനെതിരെ കേസ്. ആയുര്‍വേദ ആശുപത്രിയില് ചികിത്സയ്‌ക്കെത്തിയ യുവതിയെയാണ് പുരോഹിതന് പീഡിപ്പിച്ചത്. കേസില് പുരോഹിതനെതിരെ കുറ്റപത്രം ഉടന് സമര്‍പ്പിയ്ക്കും. കേസ് അന്വേഷണം പൂര്‍ത്തിയായെന്നും രണ്ടാഴ്ചക്കുള്ളില് കുറ്റപത്രം കോടതിയില് സമര്‍പ്പിക്കാന് സാധിക്കുമെന്നും അടിമാലി സി.ഐ വ്യക്തമാക്കി. ഫാ. റജി പാലക്കാടനെതിരെയാണ് കേസ്. അടിവയറ്റില് വേദന അനുഭവപ്പെട്ടതിനെ തുടര്‍ന്നാണ് അമ്മയോടൊപ്പം 22കാരി ആയുര്‍വേദ ആശുപത്രിയിലെത്തിയത്.\nRead Also : ആഞ്ഞടിച്ച് ചുഴലിക്കാറ്റ് : മുപ്പതിലധികം മരണം\nഒരു മാസം മുമ്പായിരുന്നു സംഭവം. ഡോക്ടറായ ഫാ.റജി പാലക്കാടന് യുവതിയെ പരിശോധിക്കുന്നതിനിടയിലാണ് പീഡനം നടന്നത്. വര്‍ഷങ്ങളായി അടിമാലിയില് പരമ്പരാഗത ചികിത്സ നടത്തിവരികയായിരുന്നു പുരോഹിതനായ റജി. അടിവയറ് പരിശോധിക്കുന്നതിനിടെ അതിരുവിട്ടു പെരുമാറിയെന്നാണ് പരാതി. ഇതോടെ ആശുപത്രിയില് നിന്ന് ഇറങ്ങിയോടിയ യുവതി അമ്മയോട് വിവരം പറഞ്ഞു. തുടര്‍ന്ന് വീട്ടിലെത്തി പിതാവിനോടും സഹോദരനോടും കാര്യങ്ങള് വ്യക്തമാക്കി.\nഇവര് ആശുപത്രിയിലെത്തി ഡോക്ടറോട് സംസാരിക്കാന് ശ്രമിച്ചെങ്കിലും പുരോഹിതന് സ്ഥലം വിട്ടിരുന്നു. തുടര്‍ന്ന് പിതാവും സഹോദരനും അടിമാലി സ്റ്റേഷനിലെത്തി സി.ഐ അനില് ജോര്‍ജിനോട് പരാതി പറഞ്ഞു. ഇതോടെ കേസ് രജിസ്റ്റര് ചെയ്യുകയായിരുന്നു. അന്വേഷണത്തിനുശേഷം ഫാ.റജിയെ പൊലീസ് അറസ്റ്റ് ചെയ്തു. തുടര്‍ന്ന് റിമാന്‍ഡിലായ ഫാ. റജി കഴിഞ്ഞയാഴ്ച ജാമ്യത്തിലിറങ്ങി. പെണ്‍കുട്ടിയെ പീഡിപ്പിച്ചില്ലെന്നും പരിശോധനയുടെ ഭാഗമായി ചില ഭാഗങ്ങളില് തൊടുക മാത്രമാണ് ചെയ്തതെന്നുമാണ് ആദ്യം പുരോഹിതന് പൊലീസിനോട് പറഞ്ഞത്. എന്നാല്, ചോദ്യം ചെയ്യലില് പുരോഹിതന് തിരുത്തേണ്ടി വന്നുവത്രേ.\nrape-case PRIEST ARREST\nബലാത്സംഗ കേസുകളില് ശിക്ഷിക്കപ്പെടുന്നവരെ വന്ധ്യം കരിക്കാന് നീക്കം…. ബലാത്സംഗ വിരുദ്ധ ഓര്‍ഡിനന്‍സിന് കാബിനറ്റിന്റെ അംഗീകാരം\nNov 28, 2020, 04:02 pm IST\nകൊവിഡ് നിരീക്ഷണത്തിലായിരുന്ന യുവതിയെ ജൂനിയര് ഹെല്‍ത്ത് ഇന്‍സ്‌പെക്ടര് കെട്ടിയിട്ട് പീഡിപ്പിച്ചെന്നെ കേസില് വഴിത്തിരിവ്… നടന്നത് പീഡനമല്ല പരസ്പര സമ്മതത്തോടെയുള്ള ലൈംഗിക ബന്ധം\nഅഞ്ചുവയസുകാരിയെ ബലാത്സംഗത്തിനിരയാക്കി; യുവാവിനെ പെണ്‍കുട്ടിയുടെ അച്ഛന് അടിച്ചുകൊന്നു


ജയചന്ദ്രന്റെ സംഗീതം; പാടിയത് പന്തളം ബാലൻ; നൂറ്റാണ്ടിന്റെ സിനിമയും സൗഹൃദവും; ഹൃദ്യം | M Jayachandran | Pandalam Balan | Music | Entertainment News | Manorama News\nജയചന്ദ്രന്റെ സംഗീതം; പാടിയത് പന്തളം ബാലൻ; നൂറ്റാണ്ടിന്റെ സിനിമയും സൗഹൃദവും; ഹൃദ്യം\nവിനു മോഹനൻ October 21, 2020 01:55 PM IST\nഎം.ജയചന്ദ്രന്‍റെ സംഗീതത്തില് സുഹൃത്തായ പന്തളം ബാലന്‍റെ പാട്ട്. 'പത്തൊന്‍പതാം നൂറ്റാണ്ട് ' എന്ന സിനിമയ്ക്കുവേണ്ടിയായിരുന്നു പാട്ട്. ഏറെക്കാലത്തെ ആഗ്രഹമാണ് സാധിച്ചതെന്ന് എം.ജയചന്ദ്രന് ഫേസ്ബുക്ക് പേജില് കുറിച്ചു. റഫീഖ് അഹമ്മദ് എഴുതിയ 'പറവ പാറണ' എന്നു തുടങ്ങുന്ന പാട്ടാണ് പാടിയത്. എം. ജയചന്ദ്രന്‍റെ കൊച്ചിയിലെ സ്റ്റുഡിയോയിലായിരുന്നു റെക്കോഡിങ്. ജയചന്ദ്രനൊപ്പമുള്ള അനുഭവം രസകരമായിരുന്നുവെന്ന് ബാലന് പറഞ്ഞു.\n1988 മുതല് ദേവരാജന് മാസ്റ്ററുടെ സംഗീതസംഘത്തിലെ അംഗങ്ങളായിരുന്നു പന്തളം ബാലനും എം.ജയചന്ദ്രനും . അന്നു മുതല് ഇന്നുവരെ അടുത്ത സുഹൃത്തുക്കള്. ആദ്യമായാണ് ഇരുവരും ഒരുമിച്ച് ഒരു പാട്ടൊരുക്കുന്നത്.\n1989ല് സഖാവ് എന്ന സിനിമയ്ക്കായി പാടിയെങ്കിലും ചിത്രം പുറത്തുവന്നില്ല. രവീന്ദ്രന് മാഷിന്‍റെ സംഗീതത്തില് പകല്‍പ്പൂരം അടക്കം ഏതാനും സിനിമകളില് പാടി. അയ്യപ്പ ഭക്തി ഗാനങ്ങളടക്കം ഒട്ടേറെ ഹിറ്റ് ഗാനങ്ങളുണ്ടായെങ്കിലും സിനിമയില് പ്രതീക്ഷിച്ച അവസരങ്ങള് ബാലനെത്തേടി വന്നില്ല. പക്ഷേ ഗാനമേളരംഗത്തെ സൂപ്പര് സ്റ്റാറായി.\nഎം.ജയചന്ദ്രന് ഹിറ്റുകള് സൃഷ്ടിച്ചു തുടങ്ങിയ കാലത്ത് ജീവിത സാഹചര്യങ്ങള് മൂലം ബാലന് ജോലി തേടി അമേരിക്കയിലേക്ക് പോകേണ്ടിവന്നു. എട്ടുവര്‍ഷത്തോളം മലയാള സംഗീത ലോകത്ത് നിന്ന് വിട്ട് നിന്നു. 2011ല് തിരിച്ചെത്തിയ ശേഷം കഠിനാധ്വാനത്തിലൂടെയാണ് വേദികള് തിരിച്ചു പിടിച്ചത്.\nഗോകുലം ഗോപാലന് നിര്‍മിച്ച് വിനയന് സംവിധാനം ചെയ്യുന്ന ബിഗ് ബജറ്റ് ചിത്രമാണ് പത്തൊന്‍പതാം നൂറ്റാണ്ട്. റഫീഖ് അഹമ്മദാണ് വരികളെഴുതിയത്. സംവിധായകനും നിര്‍മാതാവിനും നന്ദി അറിയിക്കുന്നതായി പന്തളം ബാലന് പറഞ്ഞു.\n'പടപേടിച്ച് പന്തളത്ത് ചെന്നപ്പോള് പന്തളം ബാലന്‍റെ ഗാനമേള '\nഒരിക്കല് ട്രെയിന് യാത്രയ്ക്കിടെ രണ്ടുപേര് സംസാരിക്കെ എന്തിനെക്കുറിച്ചോ പറഞ്ഞപ്പോള് ' പടപേടിച്ച് പന്തളത്ത് ചെന്നപ്പോള് പന്തളം ബാലന്‍റെ ഗാനമേള' എന്ന് പ്രയോഗിച്ചു. തൊട്ടടുത്ത സീറ്റിലുണ്ടായിരുന്ന പന്തളം ബാലന് ഇറങ്ങും മുന്‍പ് അവര്‍ക്ക് വിസിറ്റിങ് കാര്‍ഡ് കൊടുത്തു എന്ന് മനോരമയില് മോഹല്‍ലാല് എഴുതിയിരുന്നു. അത് ശരിയാണെന്ന് പന്തളം ബാലന്. 'പടപേടിച്ച് പന്തളത്ത് ചെന്നപ്പോള് പന്തം കൊളുത്തിപ്പട' എന്ന ചൊല്ലിനെ ആരോ മാറ്റി മറിച്ചതാണ്. ഇത് കേള്‍ക്കുമ്പോള് ആദ്യം വിഷമം തോന്നിയിരുന്നെങ്കിലും ഇപ്പോള് രസകരമായി തോന്നുവെന്ന് പന്തളം ബാലന് പറഞ്ഞു. സംഗീത ജീവിതത്തിന്‍റെ മുപ്പത്തിയാറാം വര്‍ഷത്തില് കിട്ടിയ വലിയ അവസരത്തിന്‍റെ സന്തോഷത്തിലാണ് ബാലന്.